
Omilie 

în lunea celei de-a douăzeci si noua săptămâni după Cincizecime 

Sfânta Evanghelie ne-a istorisit astăzi că fariseii, nefiind satisfăcuţi de 
minunile pe care le săvârşea Domnul, cereau de la Dânsul o minune deosebită: 
semn din cer (Marcu VIII, 11). Cererea unei asemenea minuni, venită dintr-o concepţie 
ciudată cu privire la semne şi minuni, a fost repetată nu doar o dată, precum şi 
Domnul a mărturisit: Neamul acesta cere semn (Marcu VIII, 12). La cererea fariseilor 
s-au alăturat şi saducheii, care se deosebeau atât de mult prin crezul lor de 
farisei (Matei XVI, 1). Dorinţa unui semn din cer a fost arătată câteodată şi de 
popor. Astfel, după minunata înmulţire a celor cinci pâini si saturarea cu ele a 
unei numeroase adunări, ce cuprindea cinci mii de bărbaţi, afară de femei şi de 
copii, însişi-văzătorii [martorii oculari] ai acelei minuni, părtaşii acelei trapeze, îi 
spuneau Domnului: Ce semn faci Tu, ca să vedem si să credem în Tine ? Ce 
lucrezi ? Părinţii noştri mană au mâncat în pustie, precum este scris: Pâine din cer 
le-a dat lor de au mâncat (loan VI, 30-31). Pentru ei a părut neîndestulătoare minu- 
nata înmulţire a pâinilor în mâinile Mântuitorului: ea a fost săvârşită cu linişte, 
cu sfântă smerenie, de care erau pătrunse toate lucrările Dumnezeu-Omului - în 
vreme ce ei aveau trebuinţă de spectacol, le trebuiau lucruri de efect. Aveau 
nevoie ca cerul să fie acoperit de nori groşi, să răsune tunetul si să scapere 
fulgerul, să cadă pâini din aer. Acelaşi caracter 1-a avut cererea arhiereilor si 
fruntaşilor iudei către Mântuitorul de a săvârşi minune, atunci când Dumne-zeu- 
Omul a binevoit a Se sui pe cruce. Arhiereii, batjocorindu-l, istoriseşte Evanghelia, 
împreună cu cărturarii şi cu fariseii, ziceau: Pe alţii i-a mântuit, iar pe Sine nu 
poate să Se mântuiască ? De este împărat al lui Israel, pogoară-Se acum de pe 
cruce, si vom crede în El (Matei XXVII 41-42). Ei recunosc minunile săvârşite de 
către Domnul drept minuni, şi totodată le batjocoresc; batjocorindu-le, le 
leapădă; lepădând minunile dăruite de milostivirea lui Dumnezeu, cer o minune 
după socotinţa lor, minune care, de s-ar fi săvârşit, ar fi nimicit scopul venirii pe 
pământ a Dumnezeu-Omului, şi acesteia nu i-ar mai fi urmat răscumpărarea 
oamenilor, între cei ce doreau să vadă de la Domnul minune, între cei a căror 
uşurătate, curiozitate, nechibzuinţă se voiau satisfăcute se arată şi Irod (Luca 
XXIII, 8). Acesta avea nevoie de un semn pentru a-şi petrece timpul în chip 
plăcut; neprimind ceea ce poftise, el 1-a acoperit pe Domnul cu batjocuri, lucru 
prin care a şi dobândit un minut de distracţie. Dar ce înseamnă obşteasca 
cerere de minuni de la Dumnezeu-Omul, cerere exprimată de oameni cu 
orientare atât de diferită, cerere îmbinată cu dispreţuirea minunilor izbitoare 
făcute de Dumnezeu-Omul ? Această cerere vădeşte concepţiile cugetării 
trupeşti despre minuni. 

Ce este cugetarea trupească ? Este un fel de a gândi cu privire la 
Dumnezeu şi la tot ce este duhovnicesc luat de om din starea lui de cădere, iar 
nu din Cuvântul lui Dumnezeu, însuşirea vrăjmăşiei faţă de Dumnezeu şi a 
împotrivirii faţă de Dumnezeu, însuşire de care este molipsită şi preaplină 
cugetarea trupească, se vădeşte cu deosebită limpezime din cererea către 
Dumnezeu-Omul de a face minuni după socotinţa înţelegerii [raţiunii] cu nume 
mincinos, cerere însoţită de neluare-aminte la minunile, de lepădare si osândire 



a minunilor pe care Ie-a săvârşit Dumnezeu-Omul potrivit bunătăţii Sale celei 
negrăite. El Ie-a săvârşit fiind Puterea lui Dumnezeu si înţelepciunea lui 
Dumnezeu (I Corinteni I, 24). 

Partea întâi 

A fost un păcat greu cererea către Dumnezeu-Omul de a face minuni, 
cerere făcută pe temeiul si pornind de la principiile cugetării trupeşti. 
Dumnezeu-Omul, auzind această cerere cutezătoare, hulitoare, suspinând cu Duhul 
Său, a zis: Pentru ce neamul acesta cere semn? Adevăr grăiesc vouă, că nu se 
va da semn acestui neam. Şi lăsându-i, a plecat (Marcu Vili, 12-13). 

Bucurie se face în cer pentru un păcătos care se pocăieste: dimpotrivă, 
locuitorii cerului se întristează de căderea omului în păcat şi de lepădarea 
[respingerea] pocăinţei de către păcătos (Luca XV, IO) 1 . Aflat în contemplarea 
harică a bunătăţii lui Dumnezeu faţă de omenire, în contemplarea bunăvoinţei 
lui Dumnezeu ca toţi oamenii să se mântuiască, Macarie cel Mare a găsit de 
cuviinţă să spună că pe însuşi Atotsfântul, Nepătimitorul Dumnezeu îl cuprinde 
plânsul - plânsul propriu Dumnezeirii - pentru pierzania oamenilor 2 . Nu e străin de 
Duhul Cel Dumnezeiesc un plâns negrăit mai presus de înţelegerea noastră, si 
Duhul Sfânt, după ce S-a sălăşluit în om, mijloceşte pentru el cu suspinuri 
negrăite (Romani VIII, 26). Un astfel de suspin a fost stârnit în Fiul lui Dumnezeu de cererea tru- 
faşă şi nebunească de săvârşire a unei minuni. El, suspinând cu Duhul Său, a 
zis: Pentru ce neamul acesta cere semn ? Această întrebare a fost un răspuns al 
lui Dumnezeu la cererea, potrivnică lui Dumnezeu, de săvârşire a unui semn. Ce 
plâns adânc, plâns Dumnezeiesc s-a auzit în acest răspuns ! în el s-a făcut 
auzită o anumită nedumerire, pricinuită de necuviinţa şi obrăznicia cererii! în el 
se vede pierderea nădejdii pentru mântuirea oamenilor care au rostit cererea 
potrivnică Duhului, Dătătorului mântuirii. Pe cei pecetluiţi de cugetarea 
trupească, cei ce rămân cu încăpăţânare în ea, cei ce bolesc fără putinţă de 
tămăduire, Domnul îi părăseşte: îi lasă de capul lor, îi lasă pe mâna pierzării pe 
care au primit-o de voia lor şi de care se ţin de voia lor. Si lăsându-i, a plecat, 
întocmai: Cugetarea trupească moarte este (Romani VIII, 6). Este propriu celor 
morţi să nu îşi simtă starea de omorâre: este propriu cugetării trupeşti să nu 
priceapă şi să nu simtă pierzania omului. Din pricina neconştientizării pierzaniei 
sale, ea nu simte nevoia de înviere şi, pe temeiul conştiinţei mincinoase a 
faptului că trăieşte, a lepădat şi leapădă adevărata viaţă - pe Dumnezeu. 

Oare poate Să fie un semn din cer vrednic de crezare în mod special ? Cei care au cerut un 

astfel de semn l-au cerut punând pe seama lui acest lucru. Oare se poate trage 
încheierea că un semn din cer este negreşit un semn de la Dumnezeu ? Din 
Dumnezeiasca Scriptură se vede cu totul altceva, însăşi expresia semn din cer e 
foarte vagă: pe atunci - precum fac şi în ziua de astăzi cei mai mulţi dintre 
oamenii nefamiliarizaţi cu ştiinţele -se punea pe seama cerului tot ce avea loc 
în văzduh sau pe întinderea de sub văzduh. Astfel, soarele, luna, stelele sunt 
socotite ca aflătoare pe cer, în vreme ce ele plutesc pe întinderea de sub cer; 
ploaia, tunetul, fulgerul sunt numite fenomene cereşti, în vreme ce ele au loc în 
văzduh, în atmosfera pământească, aparţin - hotărât lucru -pământului. Sfânta 
Scriptură istoriseşte că, prin lucrarea diavoiului, foc a căzut din cer si a mistuit 



1 Vezi şi Preacuviosul Macarie cel Mare, Omilia XXX, cap. 7. 

2 Omilia XXX, cap. 7. 



oile si păstorii dreptului iov (iov, I) 3 . Este limpede că acest foc s-a format în văzduh, 
aşa cum se formează în acesta fulgerul. Simon magul uluia prin minuni poporul 
orb duhovniceste, ce socotea puterea satanei, lucrătoare în Simon, drept marea 
putere a lui Dumnezeu (Fapte VIII, 10). Simon i-a uluit pe închinătorii la idoli din 
Roma îndeosebi atunci când în numeroasa lor adunare, după ce s-a declarat 
dumnezeu şi a vestit hotărârea sa de a se înălţa la cer, a început fără de veste 
să se înalţe în văzduh; despre aceasta istoriseşte Sfântul Simeon Metafrast, 
împrumutându-si povestirea de la scriitori creştini foarte vechi 4 , înfricoşătoare 
nenorocire este lipsa din om a adevăratei cunoaşteri de Dumnezeu: ea primeşte 
lucrurile diavolului drept lucruri ale lui Dumnezeu, înaintea celei de-a doua 
veniri a lui Hristos, când creştinismul, cunoaşterea duhovnicească şi dreapta 
socotinţă se vor împuţina cum nu se poate mai mult între oameni, se vor scula 
hristosi mincinoşi si proroci mincinoşi şi vor da semne mari si minuni, ca să 
amăgească, de va fi cu putinţă, şi pe cei aleşi (Matei XXIV, 24). Mai ales 
Antihrist însuşi va izvorî minuni cu îmbelsugare, uimind şi satisfăcând prin ele 
cugetarea trupească şi neştiinţa: el le va da semnul din cer pe care acestea îl 
aşteaptă si de care însetează. Venirea lui, grăieşte sfântul Apostol Pavel, se va 
săvârşi prin lucrarea satanei, însoţită de tot felul de puteri si de semne si de 
minuni ale minciunii si întru toată amăgirea nedreptăţii întru cei pieritori: 
pentru că dragostea adevărului n-au primit, ca să se mântuiască (li Tesaloniceni II, 
6,10). Neştiinţa şi cugetarea trupească, văzând acele minuni, nu vor sta câtuşi 
de puţin să chibzuiască: le vor primi fără întârziere, potrivit înrudirii duhului 
propriu cu duhul acelor minuni, potrivit orbirii lor, 

vor socoti şi mărturisi lucrarea satanei drept lucrare cât se poate de mare a 
puterii lui Dumnezeu. Antihrist va fi primit foarte grabnic, fără chibzuinţă 5 . 
Oamenii nu vor pricepe că minunile lui nu au nici un scop bun, raţional, nici un 
înţeles bine hotărnicit, că ele sunt străine de adevăr, sunt preapline de 
minciună, că sunt o comedie monstruoasă, atotrăutăcioasă, fără noimă, care se 
străduieşte să uluiască, să-i aducă pe oameni într-o stare de nedumerire şi 
uitare de sine, să-i amăgească, să îi înşele, să îi atragă fermecân-du-i prin 
efecte fastuoase, deşarte, prosteşti. 

Nu e ciudat faptul că minunile lui Antihrist vor fi primite fără împotrivire şi cu 
entuziasm de către cei apostaziaţi de la creştinism, de către vrăjmaşii 
adevărului, vrăjmaşii lui Dumnezeu: aceştia s-au pregătit pe sine pentru 
primirea pe faţă, cu lucrul, a trimisului şi uneltei satanei, a învăţăturii lui, a 
tuturor lucrărilor lui, după ce au intrat dinainte în împărtăşire după duh cu sa- 
tana. Este vrednic de adâncă luare-aminte şi tânguire faptul că minunile şi 
lucrările lui Antihrist vor pune în încurcătură pe înşişi aleşii lui Dumnezeu. 
Pricina puternicei înrâuriri a lui Antihrist asupra oamenilor va sta în viclenia şi 
făţărnicia lui satanică, prin care va ascunde cu iscusinţă cea mai cumplită 
răutate, în neînfrânata şi neruşinata lui obrăznicie, în preaîmbelşuga-ta 
împreună-lucrare cu el a duhurilor căzute; în fine, în putinţa de a face minuni, 
deşi mincinoase, însă uluitoare, închipuirea omenească este neputincioasă a-şi 



3 Vezi Tălcuirea Sfântului Teofilact al Ohridei la Evanghelia după Matei, XVI, 1. 

4 Viata Sfântului Apostol Petru, Vieţile Sfinţilor, 29 iunie. Pinetti, care a trăit la sfârşitul veacului al 
XVIII-lea şi începutul veacului al XlX-lea, a săvârşit „minuni" de acest fel. Le-au săvârşit şi le 
săvârşesc şi alţii. 

5 Preacuviosul Efrem Şirul, Cuvântul despre Antihrist. 



zugrăvi un răufăcător cum va fi Antihrist; nu este propriu inimii omeneşti, fie ea 
şi stricată [pervertită], să creadă că răul poate atinge acea treaptă pe care o va 
atinge în Antihrist. El va trâmbiţa despre sine precum au trâmbiţat înainte- 
mergătorii şi icoanele sale, se va numi pe sine propovăduitor şi restaurator al 
adevăratei cunoaşteri de Dumnezeu: cei care nu înţeleg creştinismul vor vedea 
în el reprezentantul şi apărătorul religiei, se vor uni cu el. El va trâmbiţa despre 
sine că este şi se va numi pe sine Mesia cel făgăduit: ieşind întru întâmpinarea 
lui, fiii cugetării trupeşti vor striga osanale; văzân-du-i slava, puterea, 
capacităţile geniale, dezvoltarea cât se poate de cuprinzătoare după stihiile 
lumii, îl vor proclama dumnezeu, se vor face ajutoare ale lui 6 . Antihrist se va 
arăta blând, milostiv, plin de dragoste, împlinitor a toată virtutea: îl vor socoti 
astfel si i se vor închina pe temeiul preaînaltei sale virtuţi cei ce socot că 
dreptatea omului este dreptatea căzută si nu s-au lepădat de aceasta pentru 
Evanghelie 7 . Antihrist va îmbia omenirea cu realizarea celei mai înalte bună- 
stări şi prosperităţi pământeşti, va îmbia cu cinstire, bogăţie, măreţie, înlesniri 
[comodităţi] şi plăceri trupeşti: căutătorii de cele pământeşti îl vor primi pe 
Antihrist, îl vor numi stăpân al lor 8 . Antihrist va înfăţişa omenirii, asemenea 
meşte-şugitelor reprezentaţii de teatru, o privelişte de minuni cu neputinţă de 
explicat de către ştiinţa vremii; el va înfricoşa prin caracterul înspăimântător şi 
neobişnuit al minunilor sale, va satisface prin ele curiozitatea nechibzuită si 
neştiinţa grosolană, va satisface slava deşartă, va satisface superstiţia, va 
descumpăni ştiinţa omenească: toţi oamenii ce se călăuzesc după lumina firii 
lor căzute, ce s-au înstrăinat de călăuzirea după lumina lui Dumnezeu, vor fi 
atraşi sub stăpânirea amăgitorului (Apocalipsa XIII, 8). Semnele lui Antihrist se 
vor arăta cu precădere în văzduh 9 : acolo domneşte cu precădere satana (Efeseni 
II, 2; VI, 12). Semnele vor lucra mai ales asupra văzului, vrăjindu-1 şi înşelându- 
l 10 . Sfântul loan Cuvântătorul de Dumnezeu, văzând duhovniceste, întru 
descoperire, întâmplările care trebuie să premeargă sfârşitului lumii, spune că 
Antihrist va săvârşi lucruri mari, ca si foc să facă se se pogoare din cer pe 
pământ înaintea oamenilor (Apocalipsa XIII, 13). Acest semn este arătat de 
Scriptură ca cel mai înalt dintre semnele lui Antihrist, si locul acestui semn va fi 
văzduhul: el va alcătui o privelişte minunată şi înfricoşătoare. Semnele lui 
Antihrist vor completa lucrările purtării . lui viclean meşteşugite: ele vor vâna 
spre urmarea lui pe cei mai mulţi dintre oameni. Potrivnicii lui Antihrist vor fi 
socotiţi făcători de tulburare, vrăjmaşi ai binelui obştesc şi ai rânduielii sociale, 
vor fi supuşi prigoanei pe faţă şi într-ascuns, vor fi supuşi la cazne şi pedepse. 
Duhurile viclene, răspândite prin lume, vor stârni în oameni o părere de obşte 
cât se poate de înaltă despre Antihrist, un entuziasm general, o atracţie de 
nebiruit către el n . în multe trăsături a zugrăvit Scriptura greutatea celei din 
urmă prigoane asupra creştinismului şi încrâncenarea prigonitorului. Drept 



6 Idem. 

7 Preacuviosul Macarie cel Mare, Omilia XXXI, cap. 4. 

8 Tâlcuirea Sfântului Teofilact al Ohridei la Evanghelia după loan - V, 43. 

9 Preacuviosul Efrem Şirul, Cuvântul despre Antihrist. 

10 „A căuta spre cer (nevoitorul rugăciunii) foarte rar se cuvine, de frica duhurilor viclene, care 
sunt în văzduh, drept care se şi numesc duhuri ale văzduhului, care pricinuiesc multe şi felurite 
înşelări în văzduh". Simeon Noul Teolog. Dobwtoliubie, tom 1. Despre cel de-al treilea fel al luării- 
aminte. 

11 Preacuviosul Efrem Şirul, Cuvântul despre Antihrist. 

trăsătură hotărâtoare şi definitorie slujeşte numele care este dat de către 
Scriptură acestui om cumplit: el este numit fiară (Apoca-lipsa XIII, 1), aşa cum 
îngerul căzut este numit şarpe (Facere III, 1; Apocalipsa XII, 3). Amândouă 
numirile zugrăvesc fără greş caracterul ambilor vrăjmaşi ai lui Dumnezeu. Unul 
lucrează în chip mai ascuns, celălalt mai pe faţă; şi fiara aceasta are asemănare 
cu toate fiarele (Apocalipsa XIII, 2 - si fiara pe care am văzut-o era asemenea 
pardosului, şi picioarele ei ca si ale ursului, şi gura ei ca gura leului). Pentru 
sfinţii lui Dumnezeu va veni o încercare cumplită: viclenia, făţărnicia, minunile 
prigonitorului se vor sili să-i amăgească si să-i înşele; prigoanele si strâmtorările 
rafinate, calculate şi disimulate cu o vicleană inventivitate, puterea nelimitată a 
prigonitorului îi vor pune într-o situaţie cât se poate de grea; micul lor număr va 
părea nimicnic în faţa întregii omeniri, şi pe seama părerii lor se va pune o 
deosebită neputinţă; dispreţul obştesc, ura obştească, clevetirea, prigoana, 
moartea silnică vor deveni soarta lor. Numai printr-o osebită împreună-lu-crare 
a harului Dumnezeiesc, sub călăuzirea lui, aleşii lui Dumnezeu se vor putea 
împotrivi vrăjmaşului lui Dumnezeu, vor putea mărturisi înaintea lui şi a tuturor 
oamenilor pe Domnul lisus. 

Urmarea nemijlocită a celor spuse stă în aceea că fariseii şi saducheii, cerând 
de la Domnul semn din cer, au cerut o minune de felul minunilor lui Antihrist. Prin 
faptul că au cerut tocmai o asemenea minune se lămureşte purtarea Domnului 
faţă de cererea lor. O dată, la o asemenea cerere, Dumnezeu-Omul Şi-a arătat 
amărăciunea adâncă, a refuzat cererea mai mult decât hotărât, nici nu a vrut să 
mai rămână cu cei ce îşi îngăduiseră să facă o asemenea cerere, S-a depărtat 
de ei. Altă dată, Ie-a dat următorul răspuns ameninţător: Neam viclean si preacurvar 
cere semn: si ale semn nu i se va da, afară de semnul pro-rocului lona (Matei XVI, 
I, 4; XII, 38-42). „Neam" sunt numiţi toţi cei care cer semn, potrivit înrudirii lor 
după duh; sunt numiţi „neam preacurvar" pentru că au intrat în împărtăşire cu 
satana prin duhul lor 12 , stricând împărtăşirea cu Dumnezeu; sunt numiţi „neam 
viclean" pentru că, dându-şi seama de minunile Dumnezeu-Omu-lui, s-au 
prefăcut că nu îşi dau seama de ele; defăimând şi hulind minunile lui 
Dumnezeu, ei au cerut minune potrivită cu aşezarea lor sufletească cea 
nefericită, cu duhul lor. Cererea unui semn din cer a fost nu atât cerere a unei 
minuni, cât batjocorire a minunilor Dumnezeu-Omului şi manifestare a unei 
concepţii ignorante, pervertite despre minuni. „Semnul lui lona prorocul" sunt, 
precum dă lămurire însuşi Mântuitorul (Matei XII, 40), semnele care au însoţit 
moartea şi învierea Lui. Atunci a fost dat semnul din cer al lui Dumnezeu! Atunci 
soarele, văzând pe Domnul răstignit, s-a întunecat în plină zi; s-a lăsat 
pretutindeni întuneric adânc, ce a ţinut trei ceasuri; catapeteasma templului din 
Ierusalim s-a despicat singură în două, de la marginea de sus până la cea de 
jos; a avut loc cutremur; s-au crăpat pietre, s-au deschis morminte; numeroşi 
sfinţi au înviat si s-au arătat multora în sfânta cetate (Luca XXIII, 45; Matei 
XXVII, 45, 51-53). La învierea Domnului a urmat iarăşi un cutremur; un înger 
purtător de lumină s-a pogorât din cer la mormântul Domnului ca martor al 
învierii, a lovit cu groază străjerii puşi la mormânt de către căutătorii de semn din 
cer (Matei XXVIII, 2-4). Străjerii au vestit despre învierea Domnului sinedriului 
iudeu. Acesta, primind semn din cer, a arătat faţă de el dispreţul şi ura pe care le 
arătase faţă de toate minunile de mai înainte ale Dumnezeu-Omului, a mituit 

străjerii, s-a îngrijit împreună cu ei să acopere cu întunericul minciunii minunea 
lui Dumnezeu (Matei 11-15). 

Să ne întoarcem acum la cercetarea minunilor săvârşite de către Domnul 
nostru lisus Hristos. Ele sunt dar al lui Dumnezeu pentru omenire. Darul nu a 
fost dat după datorie: a fost dat numai din bunăvoinţă şi din milostivire. 
Oamenii sunt datori să se poarte faţă de dar şi faţă de Dătătorul lui cu cea mai 
mare evlavie şi chibzuinţă: fiindcă Dătătorul darului a vestit despre Sine că este 
Dumnezeu, Care a primit omenitatea pentru a-i mântui pe oameni, iar despre 
darul Său că mărturiseşte pentru El. Darul are o valoare de netăgăduit; însă dat 
fiind că primirea mântuirii a fost lăsată la libera alegere a voii oamenilor, li s-a 
dat acestora libertatea de a cerceta minunile lui Hristos, de a judeca 
autenticitatea si calitatea lor, de a trage din ele concluzii despre Săvârşitorul 
lor, aşa încât recunoaşterea si primirea Răscumpărătorului să fie urmare a unei 
convingeri libere, pozitive, nu a unei atracţii pripite, uşuratice, oarecum silite. 
Minunile lui Hristos au o noimă foarte precisă. S-ar putea spune cu privire la 
toate ceea ce a spus Domnul Apostolului Toma: Adu degetul tău încoace si vezi 
mâinile Mele, si adu mâna ta si o pune în coasta Mea, si nu fi necredincios, ci credincios (loan XX, 
27). Minunile lui Hristos au fost palpabile; ele au fost învederate si pentru cei mai simpli oameni; 

nimic în ele nu era enigmatic; oricine putea să le cerceteze lesne; pentru îndoiala şi 
nedumerirea: „Minune a fost asta, sau doar părere de minune ?" nu era loc. 
Morţii înviau, bolile cu neputinţă de vindecat prin mijloace omeneşti se 
tămăduiau, leproşii se curăţeau, cei orbi din naştere dobândeau vedere, muţii 
începeau să vorbească; hrana se înmulţea într-o clipită pentru cei ce aveau 
trebuinţă de ea; valurile mării si vânturile se linişteau în faţa unui cuvânt de 
poruncă, si erau izbăviţi de moarte cei pe care furtuna îi ameninţa cu moartea; 
mrejile pescarilor celor ce se osteniseră în zadar vreme îndelungată cu prinsul 
peştilor se umpleau dintr-o dată de peşti, care ascultau de glasul cel întru tă- 
cere al Domnului lor. Minunile Dumnezeu-Omu-lui aveau o mulţime de martori, 
dintre care cea mai mare parte fie că îi erau vrăjmaşi, fie nu îl băgau în seamă, 
fie căutau de la El doar ajutor trupesc. Minunile erau de netăgăduit. Nici cei mai 
înrăiţi vrăjmaşi ai Domnului nu le tăgăduiau, ci doar se străduiau să le 
nimicească prin răstălmăcirile lor cele hulitoare şi prin toate celelalte mijloace 
insuflate de viclenia şi răutatea lor (Matei XII, 24; loan IX, 24). în minunile 
Domnului nu era nici un pic de deşertăciune, nici un pic de teatralitate; nici o 
minune nu a fost făcută de ochii lumii; toate minunile erau acoperite cu aco- 
perământul smereniei Dumnezeieşti. Ele alcătuiesc un şir de binefaceri faţă de 
omenirea suferindă. Totodată, ele au vădit în chip cu totul îndestulător 
stăpânirea Făcătorului asupra făpturii materiale şi asupra duhurilor zidite, au 
arătat şi dovedit vrednicia lui Dumnezeu, Care a luat asupra Sa omenitatea, 
Care S-a arătat om între oameni. 

Una dintre minunile Domnului, având un înţeles de taină, nu a fost 
însoţită de nici o binefacere faţă de vreun om, fiind semn al binefacerii care 
urma să se reverse asupra întregii omeniri. Este vorba de omorârea smochinului 
neroditor, bogat numai în frunze (Marcu XI, 13,14,20). Acest pom este amintit 
de Scriptură (Facere III, 7), în istorisirea despre căderea protopărinţilor, ca fiind 
unul din pomii raiului. El a slujit cu frunzele sale la acoperirea goliciunii pe care 
protopărinţii nu şi-o băgaseră de seamă înainte de cădere. Poate că rodul 
smochinului din rai era rodul oprit. Domnul n-a dobândit de la smochin rod: El a 



căutat acest rod la vreme nepotrivită, El a îngăduit trupului Său să dorească 
mâncare la vreme nepotrivită 13 , fapt care arată că dorinţa protopărinţilor era 
greşită - dorinţă pe care, ca pe toate neputinţele omeneşti, Domnul a luat-o 
asupra Sa si a nimicit-o prin Sine. Neaflând rod, Domnul a lepădat şi frunzele, a 
nimicit însăşi fiinţarea pomului: alt pom, pomul crucii, era pregătit deja ca 
unealtă a mântuirii oamenilor. Pomul care a fost unealtă a pierzării oamenilor 
este omorât prin porunca Domnului. Minunea cea de taină s-a săvârşit în faţa 
doar a ucenicilor iubiţi ai învăţăturii celei de taină, a sfinţilor Apostoli. Ea a fost 
săvârşită chiar înainte de purcederea Dumnezeu-Omului la nevoinţa pătimirilor 
răscumpărătoare pentru omenire, înaintea suirii pe cruce. 

Minunile Domnului aveau o noimă de taină, un scop sfânt. Chiar dacă 
erau în sine mari binefaceri, din punctul de vedere al iconomiei Dumnezeieşti 
ele slujeau numai drept mărturie şi dovedire a unei binefaceri neasemuit mai 
mari. Domnul, luând omenitatea, a adus oamenilor un dar veşnic, duhovnicesc, 
fără de preţ: în ce priveşte viaţa, Domnul era fără păcat, atotsfânt (loan VIII, 
46); cuvântul Lui era preaplin de putere (Marcu I, 42). Oamenii, însă, căzuseră 
adânc în negura şi întunericul cugetării trupeşti; inimile şi minţile lor orbiseră. A 
fost nevoie de un osebit pogorământ faţă de starea cea de boală a omenirii; a 
fost nevoie să se dea mărturie cât se poate de limpede pentru simţurile 
trupeşti; a fost nevoie a se împărtăşi, prin mijlocirea simţurilor trupeşti, cu- 
noştinţele vitale minţii şi inimii, care muriseră de moartea care le este proprie, 
de moartea veşnică. In ajutorul cuvântului Dumnezeiesc au fost date minunile 
Dumnezeieşti. Pentru ca oamenii să priceapă şi să primească darul 
duhovnicesc, văzut numai cu ochii sufleteşti, Domnul a adăugat la darul 
duhovnicesc, veşnic, un dar asemănător lui, dar vremelnic, trupesc: tămăduirea 
bolilor trupeşti ale oamenilor. Păcatul este pricina tuturor bolilor în om, atât a 
celor sufleteşti cât şi a celor trupeşti, este pricină a morţii vremelnice si a celei 
veşnice. Domnul, arătând stăpânirea Sa asupra urmărilor păcatului în trupurile 
omeneşti, a arătat prin acest lucru stăpânirea Sa asupra duhurilor îndeobşte. 
Cugetarea trupească nu vede nici bolile sufleteşti, nici moartea veşnică - dar 
bolile trupeşti şi moartea trupului le vede, le recunoaşte; acestea lucrează cu 
putere asupra ei, o umplu de grijă. Domnul, vindecând numai cu cuvântul, 
numai cu porunca Sa, pe toţi bolnavii, înviind morţii, poruncind duhurilor 
necurate, a arătat stăpânirea Sa, a arătat stăpânirea lui Dumnezeu asupra 
oamenilor, asupra păcatului, asupra duhurilor căzute, a arătat toate acestea în 
chip vădit simţurilor trupeşti, în chip vădit însăşi cugetării trupeşti. Aceasta, 
văzând şi pipăind stăpânirea aceasta, putea şi trebuia, potrivit logicii, să 
recunoască stăpânirea Domnului asupra păcatului nu numai în ce priveşte 
raportul păcatului cu trupul, ci şi în ce priveşte raportul păcatului cu sufletul; să 
recunoască stăpânirea Domnului asupra sufletului, cu atât mai mult cu cât în 
unele minuni ale Domnului, ca de pildă în învierea morţilor, se arăta 
nemărginita Lui stăpânire Dumnezeiască atât asupra trupului cât şi asupra 
sufletului. Trupul căpăta viaţă; era chemat în el sufletul deja plecat din această 
lume în lumea duhurilor si se unea cu trupul pe care îl părăsise pentru 
totdeauna. Omului i-au fost date minuni în el însuşi, nu altundeva aiurea; i s-au 
dat dovezi ale mântuirii în el însuşi, nu departe de el. Mărturia veşnicei mântuiri 
a sufletului si trupului a fost dată prin mântuirea cea vremelnică a trupului de 

bolile trupeşti şi de moartea trupească. Dacă privim cum se cuvine si cu evlavie 
minunile Domnului, ele se arată preapline de raţiune Dumnezeiască: cererea 
unui semn din cer se arată, cum si era, lipsită de noimă. Rare sunt cazurile când 
stăpânirea Domnului s-a arătat în afara omului, asupra lucrurilor naturii 
materiale - însă aceste cazuri au existat. Ele alcătuiesc o mărturie a faptului că 
stăpânirea Domnului asupra întregii firi [naturi] e stăpânire nemărginită, 
stăpânire de Dumnezeu. Minunile acestea sunt o completare la acele minuni 
care au fost binefaceri pentru omenire în însăşi alcătuirea omenirii, pentru ca 
însemnătatea pe care erau datori oamenii să o dea Răscumpărătorului 
oamenilor să fie definită cât mai exact. Dat fiind că scopul venirii Domnului pe 
pământ a fost mântuirea oamenilor, grijile Domnului sunt concentrate asupra 
omului, asupra celei mai alese zidiri a Domnului, asupra chipului Său, asupra 
bisericii Sale celei cuvântătoare. Tărâmul surghiunului şi pribegiei noastre 
pătimitoare - pământul, toată zidirea materială, în ciuda imensităţii ei, a fost 
lăsată de către El nebăgată în seamă. Chiar dacă au fost săvârşite câteva 
minuni şi în materie, ele au fost săvârşite pentru împlinirea trebuinţelor 
omeneşti. 

Aceasta e însemnătatea şi menirea minunilor făcute de către Domnul şi 
Apostolii Lui. Domnul a vestit-o; au vestit-o şi Apostolii. Odată, în casa unde Se 
afla Domnul s-a adunat mulţime de popor. Casa era plină şi la uşă se înghesuia 
gloata; era deja cu neputinţă să mai pătrundă cineva înăuntru, între timp a fost 
adus un slăbănog [paralizat] care nu se putea scula din pat. Cei ce îl aduseseră, 
văzând mulţimea de oameni şi înghesuiala, au urcat bolnavul pe acoperiş; 
făcând o gaură în el, au coborât patul înaintea Domnului. Văzând fapta 
credinţei, Domnul Cel Milostiv a grăit slăbănogului: Fiule, iartă-se ţie păcatele 
tale. Acolo şedeau câţiva dintre cărturari. Acestora, fiind ei cunoscători ai Legii 
după literă şi molipsiţi de zavistie şi ură către Dumnezeu-Omul, îndată Ie-a venit 
gândul că a fost rostită o hulă. Cine poate, cugetau ei, a ierta păcatele, fără numai 
Dumnezeu? Domnul, Cunoscătorul inimilor, văzând gândurile lor, Ie-a grăit: Ce 
cugetaţi acestea în inimile voastre ? Ce este mai lesne, ce este mai uşor după 
socotinţa voastră: a zice slăbănogului „lar-tă-se ţie păcatele" sau a zice: 
„Scoală-te, ia-ţi patul tău si umblă" ? A spune fără nici o dovadă: „Iartă-se ţie 
păcatele" poate şi un făţarnic, un amăgitor. Ci ca să ştiţi că Fiul Omului are 
putere pe pământ a ierta păcatele (a zis slăbănogului): Ţie zic: Scoală şi îţi 
ridică patul tău şi mergi la casa ta. Slăbănogul s-a vindecat şi s-a întărit într-o 
clipită: şi-a luat patul şi a ieşit în ochii tuturor (Marcu II, 2-12). Minunea a fost 
plină de înţelepciune şi bunătate Dumnezeiască, în primul rând, Domnul îi dă 
celui suferind un dar duhovnicesc esenţial, nevăzut cu ochii cei trupeşti: 
iertarea păcatelor. Dăruirea lui a stârnit în învăţaţii iudei mărturisirea fără voie 
că acest dar poate fi dat numai de Dumnezeu. Domnul, prin răspunsul la 
gândurile inimii lor, le dă o nouă dovadă despre Sine că este Dumnezeu, în fine, 
darul duhovnicesc şi dovada duhovnicească sunt pecetluite printr-un dar 
material şi o dovadă materială: tămăduirea într-o clipită şi deplină a bolnavului. 
- Sfântul Evanghelist Marcu, sfârşindu-şi Evanghelia, spune că după înălţarea 
Domnului Apostolii propovăduiau pretutindeni cuvântul, Domnul împreună-lucrând şi 
adeverind cuvântul prin semnele ce urmau cuvântului (Marcu XVI, 20). Acelaşi 
gând l-au vădit toţi Apostolii în rugăciunea prin care au alergat la Dumnezeu 
după ameninţarea Sinedriului, care îi oprise a învăţa si a lucra în numele lui 



lisus: Dă robilor Tăi, au spus ei, a grăi cu toată îndrăzneala cuvântul Tău când vei 
întinde mâna Ta spre tămăduiri, si semne si minuni să se facă prin numele 
Sfântului Tău Fiu lisus (Fapte IV, 29-30). Semnele de la Dumnezeu au fost date 
spre a îm-preună-lucra cu cuvântul lui Dumnezeu. Semnele mărturiseau despre 
puterea si însemnătatea cuvântului (Luca IV, 36). Lucrătorul esenţial era 
cuvântul. Nu e nevoie de semne acolo unde e primit cuvântul, fiindcă acolo este 
înţeleasă valoarea cuvântului. Semnele sunt un pogorământ fată de neputinţa 
omenească. 

într-un fel lucrează cuvântul, si în alt fel semnele. Cuvântul lucrează 
nemijlocit asupra minţii şi a inimii; semnele lucrează asupra minţii si a inimii 
prin mijlocirea simţurilor trupeşti. Urmările lucrării cuvântului sunt mai 
puternice, mai limpezi decât urmările lucrării semnelor. Când cuvântul şi 
semnele lucrează împreună, lucrarea semnelor rămâne oarecum nebăgată în 
seamă din pricina îmbelşugatei lucrări a cuvântului. Acest lucru se vede 
limpede din istorisirile Evangheliei. Asupra lui Nicodim au lucrat semnele, si el a 
recunoscut în Domnul doar un învăţător trimis de la Dumnezeu (loanlll, 2). Asupra 
Apostolului Petru a lucrat cuvântul, şi el L-a mărturisit pe Domnul Hristos drept 
Fiu al lui Dumnezeu. Cuvinte ale vieţii veşnice ai, i-a grăit el Dumnezeu-Omului: 
şi noi am crezut si am cunoscut că Tu eşti Hristosul, Fiul lui Dumnezeu Celui Viu 
(loan VI, 68-69). Sfântul Petru fusese însuşi-vă-zător al multor minuni ale 
Domnului; înmulţirea celor cinci pâini şi saturarea cu ele a unei numeroase 
adunări numai ce se săvârşiseră: dar în mărturisirea sa Apostolul trece sub 
tăcere minunile, vorbeşte doar despre puterea şi lucrarea cuvântului. Acelaşi 
lucru s-a întâmplat şi cu cei doi ucenici care vorbeau cu Domnul, fără a-l re- 
cunoaşte, pe drumul spre Emaus, si l-au recunoscut după ce au ajuns în acel 
sat, când erau de acum în casă, la frângerea pâinii, îndată ce l-au recunoscut, 
Domnul S-a făcut nevăzut. Ei nu au spus nimic cu privire la minunea cea 
uimitoare, ci şi-au întors toată luarea-aminte asupra lucrării cuvântului. Au nu 
era inima noastră arzând întru noi, spuneau ei unul către altul, când Domnul grăia 
nouă pe cale si când ne tâlcuia Scripturile ? (Luca XXIV, 32). 

Dumnezeu-Omul i-a fericit pe cei ce nu au văzut semne şi au crezut (loan 
XX, 29). El şi-a arătat compătimirea faţă de cei care, nemulţumin-du-se cu 
cuvântul, aveau nevoie de minuni. De nu veţi vedea semne si minuni, nu veţi 
crede (loan IV, 48), i-a spus el fruntaşului din Capernaum. 

întocmai! Vrednici de compătimire sunt cei ce părăsesc cuvântul, căutând 
încredinţare de la minuni. Această căutare a lor dă în vileag o deosebită 
precumpănire a cugetării trupeşti, o neştiinţă grosolană, o vieţuire adusă jertfă 
stricăciunii si păcatului, lipsa îndeletnicirii cu deprinderea legii lui Dumnezeu şi 
cu virtuţile cele iubite de Dumnezeu, lipsa din suflet a capacităţii de împreună- 
simţire cu Sfântul Duh, de simţire a prezenţei si a lucrării Lui în cuvânt. Semnele 
erau îndeobşte menite convingerii şi aducerii la credinţă a oamenilor robiţi 
simţurilor, prinşi de grijile lumii. Cei cufundaţi în grijile lumeşti, ţintuiţi pururea 
cu sufletul de pământ şi de lucrurile acestuia, au o capacitate mică de a preţui 
valoarea cuvântului: Cuvântul Cel Milostiv îi atrăgea la mântuirea cea dăruită 
prin cuvânt prin mijlocirea semnelor văzute, care, alcătuind modul material de 
convingere, lucrător prin simţuri, aduceau sufletul neputincios la Cuvântul 
Atotputernic, Mântuitor, între cei care au crezut în Hristos, aceia care au făcut-o 
din pricina semnelor alcătuiau pătura cea mai de jos. Atunci când li s-a îmbiat 

învăţătura duhovnicească, prea-înaltă, atotsf antă, mulţi dintre ei au 
răstălmăcit-o după ideile lor (loan VI, 60), n-au vrut să ceară lămurirea cuvântului 
Dumnezeiesc de la Dumnezeu, au osândit cuvântul, care era Duh şi viaţă (loan 
VI, 63); prin aceasta au dat în vileag superficialitatea credinţei lor, 
superficialitatea aşezării [dispoziţiei] inimii lor, şi mulţi dintre ucenicii Lui, care 
văzuseră multe semne, s-au întors înapoi, si nu mai umblau cu Dânsul (loan VI, 66). 
Nici cuvântul, nici semnele Dumnezeu-Omului nu au reuşit să lucreze 
binefăcător asupra arhiereilor, cărturarilor, fariseilor şi saducheilor iudei, chiar 
dacă în afara celor din urmă toţi cunoşteau cu de-amănuntul după literă Legea 
lui Dumnezeu. Ei nu doar că erau străini de Dumnezeu, vrăjmaşii lui Dumnezeu 
din pricina bolii păcatului celei de obşte [comune] întregii omeniri, ci s-au făcut 
astfel, s-au întărit şi s-au pecetluit întru această aşezare sufletească din pricina 
alegerii propriei voinţe, din pricina părerii de sine, din pricina dorinţei de a duce 
viaţa şi de a spori în viaţa oprită [interzisă] de Evanghelie. Ei n-au putut să îl 
asculte pe Fiul lui Dumnezeu, Care le vorbea; ei nu au ascultat precum se 
cuvenea cuvântul Lui; doar vânau cuvintele care li se păreau potrivite pentru a 
fi răstălmăcite şi pentru a-L învinui în temeiul lor pe Domnul. Aşa se poartă de 
obicei ura faţă de cuvintele celui urât. De ce nu înţelegeţi vorbirea mea ? - le 
spunea Mântuitorul vrăjmaşilor Săi, care lepădau cu încăpăţânarea şi 
înverşunare mântuirea cu care erau îmbiaţi. „De ce nu înţelegeţi învăţătura Mea 
? De ce nu primiţi cuvintele Mele vindecătoare ? Fiindcă nu puteţi să daţi 
ascultare cuvântului Meu (loan VIII, 43): el este de nesuferit pentru voi. întrucât 
sunteţi fii ai minciunii si lucraţi după îndreptarea pe care v-o dă minciuna, pe 
Mine nu Mă credeţi, fiindcă spun adevărul (loan VIII, 45). Cel care este de la 
Dumnezeu ascultă cuvintele lui Dumnezeu; de aceea voi nu mă ascultaţi, 
pentru că nu sunteţi de la Dumnezeu (loan VIII, 47). Dacă nu fac lucrările Tatălui 
Meu, să nu credeţi în Mine: iar dacă le fac, chiar dacă nu credeţi în Mine, credeţi 
în aceste lucrări, ca să ştiţi şi să cunoaşteţi că Tatăl este în Mine şi Eu în El (X, 
37-38)." Zadarnice au fost cuvintele care, ca adevăr Dumnezeiesc, erau 
îndestulă adeverire (loan VIII, 14); zadarnice au fost minunile care erau 
îndestulă adeverire, care erau atât de palpabile şi de evidente încât vrăjmaşii 
Dumnezeu-Omului, cu toată dorinţa şi silinţa lor de a le lepăda, nu puteau să nu 
le recunoască (loan IX, 24). Mijlocul care lucra asupra oamenilor ce nu ştiau 
Legea lui Dumnezeu ori o ştiau foarte puţin si îşi petreceau viaţa în îndeletniciri 
şi deşertăciuni pământeşti, însă nu lepădau de voie [intenţionat] Legea lui 
Dumnezeu, ei bine, acest mijloc nu a lucrat defel asupra celor care ştiau cu de- 
amănuntul după literă Legea lui Dumnezeu, lepădând-o prin viaţa si alegerea 
voii lor (loan V, 46-47; VII, 19). Tot ce se putea face pentru mântuirea 
oamenilor, negrăita milostivire a lui Dumnezeu a făcut. De nu aş fi venit si nu 
le-aşfi vorbit, păcat nu ar avea; dar acum n-au dezvinovăţire pentru păcatul 
lor... De nu aş fi făcut între ei lucruri pe care nimeni altul nu Ie-a făcut, păcat nu 
ar avea; dar acum M-au şi văzut, si M-au urât pe Mine şi pe Tatăl Meu (loan XV, 
22-25). Creştinismul a fost predanisit cu atâta limpezime încât nu este 
dezvinovăţire pentru cei ce nu îl cunosc. Pricina neştiinţei este doar libera 
alegere făcută de voinţă. Precum luminează soarele de pe cer, aşa luminează si 
creştinismul. Cel ce îşi închide ochii de bunăvoie să pună nevederea si neştiinţa 
sa pe seama voii sale, nu pe seama lipsei luminii. Pricina lepădării de către 
oameni a Dumnezeu-Omului stă în oameni, precum în ei se stă şi pricina primirii 

lui Antihrist. Eu am venit în numele Tatălui Meu, a dat mărturie Domnul către 
iudei, si voi nu mă primiţi: dacă va veni altul în numele său, pe acela îl veţi 
primi (loan V, 43). Ei sunt numiţi totodată lepădători ai lui Hristos şi primitori ai 
lui Antihrist, deşi Antihrist este pomenit ca cineva care va să vină. Lepădându-I, 
potrivit aşezării duhului lor, pe Hristos, ei l-au primit totodată, potrivit aceleiaşi 
aşezări a duhului, pe Antihrist: ei au intrat în rândurile primitorilor lui Antihrist, 
chiar dacă şi-au sfârşit alergarea pribegiei pământeşti cu multe veacuri înainte 
de venirea lui. Ei au săvârşit cea mai mare dintre lucrările lui: uciderea de 
Dumnezeu. Pentru vremea venirii lui Antihrist, pentru el însuşi nu a rămas de 
săvârşit nici o nelegiuire pe măsura acesteia. Precum duhul lor se afla în stare 
de vrăjmăşie faţă de Hristos, în aceeaşi măsură se afla în stare de împărtăşire 
cu Antihrist, cu toate că erau despărţiţi de acesta printr-o uriaşă întindere de 
vreme, care acum ajunge, iată, la două mii de ani. Orice duh care nu 
mărturiseşte pe lisus Hristos nu este de la Dumnezeu, ci este duhul lui 
Antihrist, despre care aţi auzit că vine, si chiar acum este în lume (1 loan IV, 3). 
Cei mânaţi de duhul lui Antihrist îl leapădă pe Hristos, l-au primit pe Antihrist 
cu duhul lor, au intrat în împărtăşire cu el, s-au supus şi s-au închinat lui în duh, 
recunoscându-1 drept dumnezeu al lor. Drept aceea, Dumnezeu le trimite o lucrare 
de amăgire, ca ei să creadă minciunii, ca să fie osândiţi toţi cei ce n-au crezut 
adevărul, ci au binevoit întru nedreptate (II Tesaloniceni II, 11-12). întru îngăduinţa 
Sa, Dumnezeu este Drept Judecător, îngăduinţa va fi satisfacere, dar totodată 
dare în vileag şi judecată pentru duhul omenesc. Antihrist va veni la vremea sa, 
la vremea rânduită lui. înaintea venirii lui va merge lepădarea majorităţii 
oamenilor de credinţa creştină. Prin lepădarea de Hristos, omenirea se va 
pregăti pentru primirea lui Antihrist, îl va primi în duhul său. în însăşi întocmirea 
duhului omenesc va apărea cererea, chemarea lui Antihrist, împreună simţirea 
cu el, aşa cum în starea de boală grea apare setea de o băutură ucigătoare. 
Poftirea va fi rostită ! Va răsuna glasul chemător în societatea omenească, care 
va arăta stăruitor că are trebuinţă de un geniu al geniilor, care să ridice dezvol- 
tarea şi propăşirea materială pe cea mai înaltă treaptă, care să încetăţenească 
pe pământ o asemenea bunăstare încât raiul si cerul să devină de prisos pentru 
om. Antihrist va fi urmarea logică, îndreptăţită şi firească a orientării morale şi 
duhovniceşti a oamenilor. 

Minunile lui Dumnezeu înomenit alcătuiau cele mai mari binefaceri 
materiale pe care şi le poate închipui omenirea. Ce binefacere mai mare poate 
fi decât a îi înapoia celui mort viaţa ? Ce binefacere mai de preţ poate fi decât 
vindecarea unei boli de nevindecat, care răpea viaţă după viaţă, care făcea 
viaţa asemenea mai degrabă cu o moarte prelungită decât cu o viaţă ? Si totuşi, 
în pofida caracterului binefăcător, sfinţeniei, însemnătăţii duhovniceşti pe care 
le aveau minunile lui Hristos, aceste minuni au fost doar nişte daruri 
vremelnice. în sensul exact al cuvântului, ele erau semne - semne ale mântuirii 
veşnice dăruite prin cuvânt. Cei înviaţi de Dumnezeu-Omul au murit iarăşi, la 
vremea lor: li s-a dăruit numai prelungirea vieţii pământeşti, nu li s-a înapoiat 
această viaţă pentru totdeauna. Cei vindecaţi de Dumnezeu-Omul s-au 
îmbolnăvit din nou, si de asemenea au murit: sănătatea Ie-a fost înapoiată 
numai pentru o vreme, nu pentru totdeauna. Au fost revărsate faceri de bine 
vremelnice si materiale ca semn al facerilor de bine veşnice si duhovniceşti. 
Darurile văzute au fost împărţite oamenilor robiţi simţurilor, ca aceştia să 

creadă în fiinţarea darurilor nevăzute şi să le primească pe acestea. Semnele îi 
scoteau pe oameni din prăpastia nestiinţei şi împătimirii simţurilor, îi aduceau la 
credinţă: credinţa le împărtăşea cunoaşterea bunătăţilor celor veşnice şi le 
insufla dorinţa de a le dobândi. Cu ajutorul semnelor minunate, Apostolii au 
răspândit grabnic creştinismul în lume: semnele erau dovadă limpede si 
puternică pentru creştinism, atât pentru popoarele cultivate cât şi pentru 
popoarele cufundate în neştiinţă şi barbarie; iar atunci când credinţa a fost 
sădită pretutindeni, a fost sădit cuvântul: atunci au fost înlăturate semnele, 
fiindcă îşi terminaseră slujirea. Ele au încetat să lucreze la scară largă şi 
pretutindeni: le săvârşeau, arareori, numai aleşii lui Dumnezeu, loan Gură de 
Aur, Părinte şi scriitor din veacurile 4-5, spune că în vremea lui deja încetase a 
mai lucra harisma semnelor, chiar dacă se mai aflau pe alocuri, mai cu seamă 
între monahi, bărbaţi care săvârşeau semne (lalcuirea la II Corinteni III, 18). 
Odată cu trecerea timpului, bărbaţii săvârşitori de semne s-au împuţinat tot 
mereu. Despre vremurile din urmă, Sfinţii Părinţi au prezis că atunci nu vor mai 
fi deloc bărbaţi săvârşitori de semne 14 . „De ce, spun unii, acum nu mai sunt 
semne ? Ascultaţi cu osebită luare-aminte răspunsul meu: fiindcă întrebarea 
pusă mie acum o aud de la mulţi, deseori, chiar mereu. De ce atunci toţi cei 
care primeau botezul începeau să vorbească în limbi, iar acum nu se mai 
întâmplă asta ?... De ce s-a luat acum de la oameni harul minunilor ? Dumnezeu 
face asta nu pentru a ne face necinste, ci chiar mai multă cinste dân-du-ne. 
Cum asta ? Am să vă lămuresc. Oamenii din acele vremuri erau mai săraci la 
minte, ca unii rupţi nu de mult de slujirea idolilor; mintea lor era groasă şi 
tâmpă, erau cufundaţi în materie şi se dăruiseră ei, nici prin gând nu le trecea 
că sunt si daruri nemateriale, nici nu ştiau ce înseamnă harul duhovnicesc, că 
totul se primeşte prin singură credinţa: din această pricină erau semne. Dintre 
darurile duhovniceşti, unele sunt nevăzute şi se primesc doar prin credinţă, 
altele sunt împreunate cu oarecare semn simţit, spre trezirea credinţei în cei 
necredincioşi. De pildă: iertarea păcatelor e dar duhovnicesc şi nevăzut: noi nu 
vedem cu ochii noştri cei trupeşti în ce chip sunt curăţite păcatele noastre. 
Sufletul este curăţit -însă el este nevăzut pentru ochii trupului. Aşadar, iertarea 
de păcate e dar duhovnicesc, care nu poate fi descoperit ochilor trupului; iar 
putinţa de a vorbi în limbi, chiar dacă ţine de lucrările duhovniceşti ale Duhului, 
slujeşte totodată drept semn simţit, ce poate fi uşor văzut de necredincioşi: 
lucrarea nevăzută săvârşită înăuntrul sufletului se face vădită şi se arată prin 
mijlocirea limbii străine, ce se aude în afară. Din această pricină spune Pavel: 
Fiecăruia i se dă arătarea Duhului spre folos (I Corinteni XII, 7). Ca atare, eu de 
semne nu am nevoie. De ce ? Fiindcă m-am învăţat a crede harului 
Dumnezeiesc si fără semne. Cel necredincios are nevoie de dovadă; 
eu, însă, credincios fiind, nu am deloc nevoie nici de dovadă, nici de semne; 
chiar dacă nu vorbesc în limbi, ştiu că sunt curăţit de păcat. Cei de pe vremuri 
nu credeau până nu primeau semne. Semnele li se dădeau ca dovedire a 
credinţei pe care o primeau. Drept aceea, se dădeau semne nu celor 
credincioşi, ci necredincioşilor, ca să se facă credincioşi; aşa spune şi Apostolul 
Pavel: Semnele nu sunt pentru credincioşi, ci pentru necredincioşi (I Corinteni XIV, 
22) " 15 . 



14 Al 4-lea răspuns al Sfântului Nifon al Tarigradului. 

15 Prima Omilie a Sfântului loan Gură de Aur la Cincizecime. 

Dacă semnele ar fi neapărat trebuincioase, ele ar fi rămas. A rămas 
cuvântul, la a cărui înstăpânire lucrau minunile. El s-a răspândit, a împărăţit, a 
cuprins lumea întreagă. El a fost tâlcuit [explicat] în chip cu totul îndestulător 
de către Părinţii Bisericii: a devenit foarte uşoară ajungerea la el şi însuşirea lui. 
El este de o necesitate esenţială; el e neapărat trebuincios; el săvârşeşte 
mântuirea oamenilor; el dă bunătăţile cele veşnice; el dă împărăţia Cerurilor; în 
el sunt ascunse cele mai înalte semne ale lui Dumnezeu (Ps. CXVIII, 18). 
Cuvântul Domnului rămâne în veac: si acesta este cuvântul care vi s-a binevestit (I Petru 
I, 25). în cuvânt este viaţa, şi El este viaţa (loan 1,4). El naşte pe oamenii cei 
morţi întru viaţa veşnică, dându-le din sine viaţa lui atotsfântă: ascultătorii şi 
lucrătorii cuvântului devin născuţi nu din sămânţă stricăcioasă, ci din 
nestricăcioasă, prin cuvântul lui Dumnezeului Celui Viu şi care rămâne în veac (I 
Petru 1,23). Pentru a cunoaşte însemnătatea cuvântului, este nevoie să îl 
împlinim. Poruncile evanghelice, atunci când sunt împlinite, încep fără întârziere 
să transfigureze, să preschimbe omul, să-i dea viată, să preschimbe felul lui de 
a gândi, simţămintele inimii lui, însuşi trupul: Căci cuvântul lui Dumnezeu e viu 
si lucrător si mai ascuţit decât orice sabie cu două tăişuri, si pătrunde până la 
despărţitura sufletului si duhului, dintre încheieturi şi măduvă, si destoinic este 
să judece simţirile si cugetările inimii (Evrei IV, 12). Cuvântul lui Dumnezeu 
cuprinde în sine însuşi mărturie privitoare la sine. El, asemenea semnelor 
purtătoare de vindecări, lucrează chiar în om, şi prin această lucrare dă 
mărturie despre sine. El este cel mai înalt semn. El este semn duhovnicesc, 
care, fiind dăruit omului, îndestulează toate trebuinţele mântuirii lui, face de 
prisos ajutorul semnelor materiale. Creştinul ce nu ştie de această însuşire a 
cuvântului îşi dă în vileag prin aceasta răceala fată de cuvânt, necunoaşterea 
cuvântului lui Dumnezeu sau cunoaşterea lui moartă, după literă. 

Partea a doua 

Năzuinţa, întâlnită în societatea creştină de astăzi, de a vedea minuni şi 
chiar de a face minuni nu trebuie lăsată nebăgată în seamă. Această năzuinţă 
trebuie cercetată amănunţit. Năzuinţa spre săvârşirea de minuni e foarte 
dojenită de către Sfinţii Părinţi: această năzuinţă dă în vileag amăgirea de sine 
care trăieşte în suflet si stăpâneşte sufletul, întemeiată pe părerea de sine si 
slava deşartă. Marele îndrumător al monahilor, sfântul Isaac Şirul, cugetă în 
această privinţă precum urmează: „Domnul este în toată vremea Ocrotitor 
apropiat de sfinţii Săi; însă fără nevoie nu arată puterea Sa prin vreun lucru şi 
semn simţit, ca ocrotirea Lui să nu se facă pentru noi un lucru obişnuit, ca să nu 
ne pierdem cuvenita evlavie către Dânsul şi să nu slujească drept pricină de 
vătămare. Aşa face El, purtând de grijă pentru sfinţi: îi lasă ca în orice 
împrejurare trudnică să arate nevoinţă după puterea lor si să se ostenească la 
rugăciune; totodată, le arată că nici o clipă nu încetează tainica Lui purtare de 
grijă pentru ei. Iar dacă strâmtorarea întrece măsura înţelegerii lor, dacă 
slăbesc si nu sunt în stare să lucreze din pricina fireştii lor neputinţe, însuşi 
săvârşeşte cele de trebuinţă pentru a-i ajuta, potrivit măririi stăpânirii Sale, pre- 
cum se cade şi precum ştie. El îi întăreşte pe cât se poate în chip tainic, punând 
în ei puterea de a-şi birui necazurile. El descurcă necazul cel încurcat - îl 
descurcă prin înţelegerea pe care o dăruieşte de la Sine - şi prin priceperea 
purtării Lui de grijă îi îndeamnă la slăvirea Lui, care e de folos în toate 

împrejurările. Iar arunci când împrejurările cer ajutor vădit, El face, după 
nevoie, şi aceasta. Mijloacele si chipurile în care ajută El sunt cele mai înţelepte. 
Ele ajută în sărăcie, în nevoie, şi nu lucrează fără noimă. Cel ce cutează să îl 
roage pe Dumnezeu pentru săvârşirea vreunui lucru neobişnuit fără a fi silit de 
nevoie, cel ce doreşte ca prin mâinile lui să se săvârşească minuni şi semne 
este ispitit în mintea sa de diavol, care îşi bate joc de el; se arată stăpânit de 
slava deşartă şi neputincios cu conştiinţa. Se cuvine a cere ajutorul lui 
Dumnezeu la necaz; a-1 ispiti pe Dumnezeu fără nevoie este un lucru aducător 
de nenorocire. Cu adevărat, nedrept e cel care doreşte lucrul acesta. Aflăm în 
Vieţile Sfinţilor pilde ale faptului că Domnul a împlinit asemenea dorinţe, dar 
arătându-si nebinevoirea. Cel ce voieşte şi doreşte lucrul acesta în chip 
samavolnic, fără să fi fost silit de nevoie, cade din starea păzi-rii de sine şi se 
abate de la înţelegerea adevărului. Dacă cel care cere aşa ceva este ascultat, 
vicleanul află în el loc - fiindcă un asemenea om umblă înaintea lui Dumnezeu 
fără evlavie, cu obrăznicie - şi îl aruncă în mai mari căderi. Adevăraţii drepţi nu 
doar că nu doresc să fie făcători de minuni, ci şi atunci când li se dă darul 
facerii de minuni se leapădă de el. Ei nu doresc aceasta nu doar de ochii lumii, 
ci nici în sine, în taina inimilor lor. Oarecare dintre Sfinţii Părinţi, din pricina 
curăţiei sale, a primit de la harul lui Dumnezeu darul de a înainte-vedea pe cei 
care veneau la dânsul; el, însă, l-a rugat pe Dumnezeu - şi a cerut prietenilor săi 
să se roage pentru acelaşi lucru - ca acest dar să fie luat de la el. Dacă unii 
dintre sfinţi au primit dăruiri [harisme], le-au primit pentru că era nevoie sau 
pentru simplitatea lor; alţii le-au primit pentru că aşa a socotit de cuviinţă Duhul 
lui Dumnezeu, Care sălăşluia în ei, iar nicidecum la întâmplare, fără temei... 
Adevăraţii drepţi gândesc neîncetat că sunt nevrednici de Dumnezeu. Faptul că 
se socotesc ticăloşi, nevrednici de purtarea de grijă Dumnezeiască, 
mărturiseşte adevărul lor" 16 . Din cugetarea aceasta sfântă reiese că cei ce 
doresc a săvârşi semne doresc aceasta din trupească înfierbânta-re, fiind traşi 
de patimi pe care nu şi le pricep, chiar dacă li se pare, poate, că sunt călăuziţi 
de râvna pentru lucrarea lui Dumnezeu, în aceeaşi stare de amăgire de sine şi 
înfierbântare se află si cei care doresc să vadă semne. A-L ispiti pe Dumnezeu 
este un lucru care calcă evlavia fată de El şi este întotdeauna oprit; este 
îngăduit a cere ajutorul lui Dumnezeu la mare nevoie, atunci când nu avem 
mijloace proprii de a ieşi din ea; alegerea mijloacelor de ajutorare trebuie să o 
lăsăm, însă, în seama lui Dumnezeu, încredin-ţându-ne voii si milei Lui. Domnul 
trimite întotdeauna mijloc de ajutorare care este folositor pentru suflet: el ne dă 
şi ajutorul de care avem nevoie, si în acest ajutor dă sfânta gustare a smereniei. 
Ajutorul nu e împreunat cu strălucire exterioară, aşa cum ar pofti cugetarea 
trupească, pentru ca sufletul să nu se vatăme în urma satisfacerii slavei sale 
deşarte. Si în lucrul lui Dumnezeu, în însăşi slujirea Bisericii, trebuie să chemăm 
neîncetat binecuvântarea lui Dumnezeu şi ajutorul lui Dumnezeu, trebuie să 
credem că doar mijloacele Dumnezeieşti, duhovniceşti, pot fi folositoare pentru 
credinţă si cucernicie, iar nicidecum mijloacele propuse de cugetarea 
trupească. 

Este greu pentru oameni să poarte slava fără a suferi vătămare 
sufletească 17 . Acest lucru este greu nu numai pentru cei pătimaşi sau pentru cei 



16 Cuvântul 36, în traducerea Preacuviosului Paisie Velicikovski. 

17 Sfântul Isaac Şirul, Cuvântul 1. 

care se luptă cu patimile, ci şi pentru cei care au biruit patimile, şi pentru sfinţi. 
Chiar dacă li s-a dăruit biruinţa asupra păcatului, putinţa de schimbare nu li s-a 
luat, nu li s-a luat putinţa de a se întoarce la păcat şi sub jugul patimilor, unde 
s-au întors unii, din pricina lipsei de priveghere asupra lor înşişi, îmbinată cu 
îngăduirea încrederii în sine, în propria stare duhovnicească. Aplecarea spre 
trufie rămâne, precum bagă de seamă Preacuviosul Macarie cel Mare, chiar şi în 
sufletele cele mai curăţite 18 . Tocmai această aplecare slujeşte drept temei al 
pervertirii şi abaterii de la calea dreaptă. Din pricina ei, clarul tămăduirii si 
celelalte daruri văzute sunt foarte primejdioase pentru cei cărora le-au fost 
date, fiindcă se bucură de o mare preţuire din partea oamenilor trupeşti şi robiţi 
simţurilor, sunt proslăvite de către ei. Darurile nevăzute, harice, neasemuit mai 
înalte decât cele văzute, cum ar fi darul călăuzirii sufletelor la mântuire şi al 
tămăduirii lor de patimi, nu sunt înţelese şi băgate în seamă de către lume: 
aceasta nu numai că nu îi proslăveşte pe slujitorii lui Dumnezeu care au darurile 
acestea, ci îi şi prigoneşte, fiindcă ei lucrează împotriva principiilor lumii, fiindcă 
ei pun în primejdie domnia stăpâni torului acestei lumi 19 . Milostivul Dumnezeu 
dă oamenilor ceea ce le este cu adevărat de trebuinţă şi de folos, chiar dacă ei 
nu înţeleg lucrul acesta şi nu pun preţ pe el - nu le dă ceea ce este oricum de 
puţin folos, iar adesea poate fi foarte vătămător, deşi cugetarea trupească şi 
neştiinţa însetează fără saţ de el şi îl caută. „Mulţi", spune sfântul Isaac Şirul, 
„au săvârşit semne, au înviat morţi, s-au ostenit pentru întoarcerea celor 
rătăciţi, au făcut minuni mari, au adus pe alţii la cunoştinţa de Dumnezeu, iar 
după aceea chiar ei, care dăduseră viaţă altora, au căzut în patimi spurcate si 
urâcioase, s-au omorât pe sine" 20 . Preacuviosul Macarie cel Mare istoriseşte că 
un oarecare nevoitor care vieţuia împreună cu el primise darul vindecărilor cu o 
asemenea îmbelşugare încât tămă-duia bolnavii prin singură punerea mâinilor 
-însă, fiind proslăvit de oameni, s-a trufit şi a căzut în adâncul păcatului 21 . 

în Viaţa Preacuviosului Antonie se face pomenire de un tânăr monah care 
poruncea măgarilor sălbatici în pustie. Când cel Mare a auzit de această minune, şi- 
a arătat neîncrederea în întocmirea sufletească a făcătorului de minuni; nu a 
întârziat să vină veste despre amara cădere a monahului 22 . 

în al patrulea veac vieţuia în Egipt un bătrân sfânt, care avea un deosebit 
dar al facerii de minuni, şi din pricina lui se bucura de o uriaşă slavă între 
oameni. Degrabă a băgat de seamă că trufia punea stăpânire pe el şi nu era în 
stare s-o biruie prin propriile sforţări. Bătrânul a alergat la Dumnezeu cu 
rugăciuni preafierbinţi ca să îi fie îngăduit, pentru a se smeri, să se îndrăcească. 
Dumnezeu a împlinit cererea lui cea insuflată de smerita cugetare si a îngăduit 
satanei să intre în el. Bătrânul a fost supus de-a lungul a cinci luni tuturor 
acceselor unui îndrăcit; au fost siliţi să-1 ferece în lanţuri; poporul care mai 
înainte vreme se aduna la el gloată, proslăvindu-1 ca pe un mare sfânt, 1-a 
părăsit, spunând peste tot că şi-a pierdut judecata - iar bătrânul, izbăvindu-se 
de slava omenească şi de trufia care se zămislise în el pe temeiul acestei slave, 
a mulţumit lui Dumnezeu, Care 1-a mântuit de la pierzanie. Mântuirea a fost 



18 Omilia a VH-a, cap. 4. 

19 Sfântul Tihon de Zadonsk, Scrisoarea 103, punctul 4. 

20 Cuvântul 56. 

21 Omilia a XXVII-a, cap. 16. 

22 Patericul Egiptean. 

săvârşită prin mijlocirea unui chin neînsemnat şi a unei necinstiri neînsemnate 
înaintea oamenilor trupeşti, care nu pricepeau că din pricina semnelor diavolul 
îi pusese bătrânului la cale un necaz, iar prin mijlocirea îndrăcirii vădite bătrânul 
fusese întors la calea neprimejduită de minunata milostivire a lui Dumnezeu 23 . 
Acum devine limpede pricina pentru care marii Părinţi, Sisoe, Pimen şi alţii, 
având dar îmbelşugat al tămăduirilor, se străduiau să îl ascundă: ei nu aveau 
încredere în sine, ei cunoşteau că omul poate să se schimbe lesne, şi se 
îngrădeau [păzeau] de nenorocirea sufletească prin smerenie 24 . Pronia lui 
Dumnezeu a îngăduit ca asupra sfinţilor Apostoli, cărora li se dăduse darul face- 
rii de minuni în ajutorul propovăduirii, să vină totodată necazuri şi prigoane 
grele, anume pentru a-i feri de îngâmfare. Grăieşte sfântul Isaac Şirul: „Dăruirea 
[harisma] fără ispitire este pieire pentru cel care o primeşte. Dacă lucrarea ta 
este plăcută lui Dumnezeu şi El îţi va da ţie dăruire, roagă-L să-ţi dea şi 
înţelegere, ca să pricepi în ce chip să te smereşti având darul, sau ori să pună 
pază dăruirii (pază a clarului au fost la sfinţii Apostoli necazurile îngăduite de 
Dumnezeu asupra lor), ori să ia de la tine dăruirea, ce poate fi pricină a 
pierzaniei tale: fiindcă nu toţi pot să păzească bogăţia fără a se vătăma" 25 . 

Vederea pe care o are înţelegerea duhovnicească asupra bolilor trupeşti şi 
a vindecării lor minunate este cu totul alta decât vederea cugetării trupeşti. 
Cugetarea trupească socoate bolile ca fiind nenorociri, iar vindecarea de ele - 
îndeosebi cea minunată - ca fiind cea mai mare fericire, puţin păsându-i dacă 
vindecarea este însoţită de folos sufletesc sau vătămare sufletească, înţe- 
legerea duhovnicească vede atât în bolile trimise de Pronia lui Dumnezeu cât şi 
în vindecările dăruite de harul Dumnezeiesc mila lui Dumnezeu faţă de om. 
Luminată cu lumina cuvântului Dumnezeiesc, înţelegerea duhovnicească ne 
învaţă să ne purtăm în amândouă împrejurările în chip plăcut lui Dumnezeu şi 
mântuitor pentru suflet. Ea ne învaţă că e îngăduit să cerem de la Dumnezeu 
vindecarea unei boli dacă avem hotărârea nestrămutată de a întrebuinţa 
sănătatea şi puterile redobândite în slujba lui Dumnezeu, nicidecum în slujba 
deşertăciunii şi păcatului. Altminteri, tămăduirea minunată va sluji doar spre 
mai mare osândă, va atrage mai mare pedeapsă vremelnică şi veşnică. Despre 
lucrul acesta a dat mărturie Domnul. După ce 1-a tămăduit pe slăbănog, El i-a 
zis: lată, te-ai făcut sănătos. De acum nu mai păcătui, ca să nu-ţifie ţie ceva 
mai rău (loan V, 14). Neputincios e omul, lesne plecat spre păcat. Dacă unii 
sfinţi, care aveau darul haric al vindecărilor, care erau bogaţi în dreapta socotin- 
ţă duhovnicească, s-au supus căderii în păcat si au căzut, asta înseamnă că 
oamenii trupeşti, care nu au o idee limpede cu privire la lucrurile duhovniceşti, 
cu atât mai lesne pot întrebuinţa în chip rău darul lui Dumnezeu. Şi mulţi l-au 
întrebuinţat în chip rău! După ce au primit în chip minunat vindecare de boală, 
ei nu au luat aminte la binefacerea Dumnezeiască şi la îndatorirea lor de a fi 
recunoscători pentru binefacere, au început să ducă viaţă păcătoasă, au întors 
darul lui Dumnezeu spre vătămarea lor, s-au înstrăinat de Dumnezeu, au 
pierdut mântuirea. Din această pricină, vindecări minunate ale bolilor trupeşti 
au loc rareori, deşi cugetarea trupească le cinsteşte foarte mult şi le doreşte 
foarte mult. Cereţi si nu primiţi, spune Apostolul, fiindcă rău cereţi, ca întru 



23 . Patrologiae Latinae, voi. LXXIII. De vitis Patrum, liber IV, cap. XIII. 

24 Patericul Egiptean. 

25 Cuvântul 34. 

patimile voastre să cheltuiţi (lacov IV, 3). 

înţelegerea duhovnicească ne învaţă că bolile şi celelalte necazuri pe care 
Dumnezeu le trimite oamenilor sunt trimise dintr-o deosebită milostivire 
Dumnezeiască: precum doctoriile amare bolnavilor, şi ele dau mântuirii noastre, 
veşnicei noastre fericiri, un ajutor cu mult mai de nădejde ca vindecările 
minunate. Adeseori, foarte adeseori, boala este o binefacere mai mare decât 
tămăduirea, dacă aceasta ar veni; boala este o binefacere atât de vitală încât 
îndepărtarea ei prin vindecare ar însemna îndepărtarea unui bine duhovnicesc 
cât se poate de mare, care nu suferă asemuire cu binele vremelnic adus de 
vindecarea bolii trupeşti. Săracul, bolnavul Lazăr, cel pomenit în Evanghelie, nu 
a fost vindecat de boala sa cea grea, nu a fost izbăvit de sărăcie, s-a săvârşit în 
acea stare în care s-a chinuit vreme îndelungată, însă pentru răbdarea sa a fost 
suit de îngeri în sânul lui Avraam (Luca XVI, 22). Sfânta Scriptură mărturiseşte 
pe toată întinderea sa că Dumnezeu trimite feluritele necazuri, printre care şi 
bolile trupeşti, acelor oameni pe care îi iubeşte (Evrei XII, 6 şi în continuare). 
Sfânta Scriptură spune cu tărie că toţi sfinţii lui Dumnezeu, până la unul, şi-au 
săvârşit călătoria pământească pe calea cea îngustă şi spinoasă, plină cu 
necazuri şi lipsuri de tot felul (Evrei XII, 3). întemeindu-se pe o astfel de 
concepţie despre necazuri, adevăraţii slujitori ai lui Dumnezeu s-au purtat în ce 
priveşte necazurile care se abăteau asupra lor cu cea mai mare înţelepciune şi 

lepădare de Sine. Ei întâmpinau necazul, oricare ar fi fost el, ca pe un lucru de care erau 
vrednici 26 , crezând din tot sufletul că necazul nu ar fi venit de nu l-ar fi îngăduit 
Dreptul Judecător si Atotbunul Dumnezeu potrivit trebuinţelor celui cu pricina. 
La venirea necazului, primul lucru era conştiinţa că sunt vrednici de el. Ei 
căutau şi aflau totdeauna în sine pricina necazului. După aceea, dacă vedeau că 
necazul îi împiedică să placă lui Dumnezeu, se întorceau către Dumnezeu cu 
rugăciune pentru izbăvirea de necazuri, lăsând împlinirea sau neîmplinirea 
cererii la voia lui Dumnezeu, nesocotind nicidecum drept corectă concepţia lor 
despre necaz. Aceasta nici nu putea fi corectă: judecata unui om - care este 
mărginit, fie el si sfânt - nu cuprinde si nu vede toate pricinile necazului aşa 
cum le cuprinde si le vede atoatevăzătorul ochi al lui Dumnezeu, Care îngăduie 
să vină necazuri asupra robilor Săi, asupra celor iubiţi ai Săi. Sfântul Apostol Pa 
vel de trei ori s-a întors către Dumnezeu cu rugăciune ca îngerul satanei, care îl 
împiedica pe Apostol în răspândirea creştinismului, să fie înlăturat. Pavel nu a 
fost ascultat: judecata lui Dumnezeu în această privinţă era alta decât cea a de 
Dumnezeu insuflatului Apostol (II Corin-teni XII, 7-10). încredinţarea în voia lui 
Dumnezeu, dorinţa nefăţarnică şi evlavioasă ca aceasta să se săvârşească 
asupra noastră, este o urmare de neînlăturat, firească, a dreptei socotinţe ade- 
vărate, duhovniceşti. Sfinţii monahi, atunci când erau supuşi bolilor, le primeau 
ca pe o foarte mare binefacere de la Dumnezeu, nu căutau tămăduire, chiar 
dacă vindecările minunate se săvârşeau mai mult în rândurile lor. Ei doreau să 
îndure cu răbdare şi cu smerenie lucrul îngăduit de Dumnezeu, crezând şi 
mărturisind că el este mai de folos pentru suflet decât orice nevoinţă pe care şi- 
ar fi luat-o asupră-le de voia lor. Preacuviosul Pimen cel Mare spunea: „Trei 
lucrări călugăreşti sunt deopotrivă în vrednicie: atunci când se linişteşte cineva 
în chip nerătăcit, atunci când este cineva bolnav şi dă mulţumită lui Dumnezeu, 



26 Preacuviosul Marcu Ascetul, 226 de capete despre cei ce socot a se îndreptăţi din fapte, cap. 
6 

atunci când cineva face ascultare cu gând curat" 27 , în Schitul Egiptului, acolo 
unde petreceau sfinţi monahi de cele mai mari măsuri, trăia Preacuviosul 
Veniamin. Pentru viaţa lui îmbunătăţită, Dumnezeu i-a dăruit din belşug darul 
tămăduirii bolilor. Având darul acesta, el însuşi a fost supus unei boli (hidropizie) 
grele şi lungi, şi se umflase în chip neobişnuit. Părinţii au fost siliţi să-1 mute din 
chilia lui în alta, mai încăpătoare. Pentru aceasta a trebuit să fie scoase uşile de 
la chilie, în noua locuinţă i-au făcut un loc de stat aparte [special], fiindcă în pat 
nu putea să zacă. Aflându-se într-o asemenea stare, Preacuviosul continua să îi 
vindece pe ceilalţi, iar pe cei care, văzând pătimirile lui, îl compătimeau, îi 
îndemna să se roage pentru sufletul lui, fără a se îngriji de trup. „Atunci când 
trupul meu este sănătos", spunea el, „nu am cine ştie ce folos de la el; iar 
acum, supus fiind bolii, el nu-mi aduce nici o vătămare" 28 . Avva Petru spunea că 
cercetând cândva pe Preacuviosul Isaia Pustnicul si aflându-1 suferind de o 
boală grea, şi-a arătat compătimirea - la care Preacuviosul a răspuns: „Aşa 
îngreunat fiind de boală, şi de-abia pot ţine pomenirea vremii celei înfricoşate (a 
morţii şi judecăţii lui Dumnezeu); dacă trupul meu ar fi sănătos, aducerea 
aminte de această vreme mi-ar fi străină cu desăvârşire. Atunci când trupul 
este sănătos, el e mai înclinat spre stârnirea unor fapte vrăjmaşe lui Dumnezeu. 
Necazurile ne slujesc drept ajutor spre păzirea poruncilor lui Dumnezeu 29 ". 
Sfinţii Părinţi, atunci când îi atingeau boli si alte necazuri, în primul rând se 
străduiau să arate răbdare, atât cât depindea de ei: ei foloseau mustrarea de 
sine şi osândirea de sine, silind prin ele inima să rabde 30 : ei îşi aduceau aminte 
de moarte, de judecata lui Dumnezeu, de muncile cele veşnice, de a căror 
amintire slăbeşte însemnătatea şi simţirea necazurilor pământeşti (Matei X, 28- 
31); ei îşi înălţau gândul la Pronia lui Dumnezeu, îşi aminteau făgăduinţa Fiului 
lui Dumnezeu de a rămâne totdeauna împreună cu următorii Săi şi de a-i păzi, 
prin aceasta îşi chemau inima la seninătate şi bărbăţie (Matei XXVIII, 20); ei se 
sileau să de slavă lui Dumnezeu şi să îi mulţumească pentru necaz, se sileau să 
îşi conştientizeze păcătoşenia, care cere pedeapsă pedagogică şi învăţare de 
minte din pricina dreptei judecăţi a lui Dumnezeu, din pricina chiar a bunătăţii 
lui Dumnezeu. Pe lângă propria osteneală după putinţă de a dobândi răbdare, ei 
înmulţeau rugăciunile osârdni-ce către Dumnezeu pentru dăruirea darului du- 
hovnicesc - răbdarea harică, care este nedespărţită de un alt dar duhovnicesc - 
smerenia harică, care împreună cu cel dinainte slujeşte drept chezăşie 
nemincinoasă a mântuirii şi fericirii veşnice. Marii Părinţi săvârşitori de semne 
nu tămăduiau - ceea ce le-ar fi fost atât de lesne - pe ucenicii lor supuşi din 
îngăduinţa sau purtarea de grijă a lui Dumnezeu unor boli grele, pentru a nu-i 
lipsi de sporirea duhovnicească ce negreşit este adusă de boala îndurată 
potrivit predaniei morale a Bisericii. Igumenul chinoviei din Gaza, Preacuviosul 
Serid, ucenicul Marelui Varsanu-fie, care se liniştea în aceeaşi chinovie, a fost 
bolnav vreme îndelungată. Unii dintre mai-marii obştii l-au rugat pe cel Mare să 
îl vindece pe igu-men. Sfântul Varsanufie a răspuns: „Pentru sănătatea fiului 
meu s-ar putea ruga lui Dumnezeu unii dintre sfinţii aflători aici - fapt despre 
care l-am vestit - ca să nu fie bolnav nici măcar o zi; însă atunci nu ar primi 



27 Patericul Egiptean. 

28 Patericul Egiptean. 

29 Preacuviosul Isaia Pustnicul, Cuvântul 27. 

30 . Preacuviosul Avvă Dorotei, învăţătura a 7-a. 

roadele răbdării. Boala aceasta este foarte folositoare pentru deprinderea 
răbdării şi a recunoştinţei faţă de Dumnezeu" 31 . Lămurind de ce necazurile sunt 
neapărat trebuincioase pentru nevoitorul lui Hristos, sfântul Isaac Şirul grăieşte: 
„Ispita este de folos fiecărui om. Dacă ea a fost de folos lui Pavel, atunci toată 
gura să se astupe si vinovată să fie toată lumea lui Dumnezeu (Romani III, 19). 
Nevoitorii sunt supuşi ispitei pentru a înmulţi bogăţia lor; cei slabi - pentru a fi 
păziţi de ceea ce este vătămător pentru ei; cei ce dorm - pentru a se trezi; cei 
care stau departe - ca să se apropie de Dumnezeu; casnicii - ca să devină şi mai 
casnici. Fiului neînvăţat nu i se dă pe mână bogăţia tatălui său, fiindcă nu ştie s- 
o iconomisească spre folos. Din această pricină, Dumnezeu mai întâi încearcă şi 
chinuie pe om, iar după aceea dă şi dăruirea [harisma]. Slavă Stăpânului, Care 
prin doctorii amare ne aduce desfătarea sănătăţii (duhovniceşti). Nu este om 
care să nu sufere necaz în vremea cât deprinde (legea duhovnicească). Nu este 
om căruia să nu i se pară amară vremea în care este adăpat cu băutura 
ispitelor. Fără acestea însă nu este cu putinţă a dobândi tărie sufletească. Si nici 
a răbda nu este de la noi. Cum ar putea vasul din lut să ţină subţirimea apei, 
dacă nu va fi întărit mai înainte de focul cel Dumnezeiesc ? Dacă întru 
cucernicie, întru necontenită dorire a răbdării, o vom cere pe aceasta lui Dum- 
nezeu, toate le vom primi întru Hristos lisus, Domnul nostru". 32 



Partea a treia 

înaintea celei de-a doua veniri a lui Hristos vor fi semne în soare si în lună Si în Stele, 
marea va da sunet si se va tulbura (Luca XXI, 25). Cum vor putea fi deosebite 
aceste semne de semnele lui Antihrist ? Cum vor putea fi deosebite, fiindcă şi el 
va da semne în soare, în lună, în stele, în văzduh ? 33 - Cele dintâi semne vor fi 
adevărate, lucru prin care se vor deosebi cu totul de semnele lui Antihrist, care 
vor fi alcătuite din fenomene amăgitoare ale simţurilor. Săvârşitorii minunilor lui 
Antihrist vor fi Antihrist şi apostolii lui; semnele în soare, lună şi stele ce vor 
vesti venirea lui Hristos se vor arăta de la sine, fără vreo mijlocire. Luminătorii 
cereşti îşi vor împlini menirea lor, pentru care ele, la porunca Ziditorului, au 
început a străluci pe cer (Facere 1,4). Ele şi-au împlinit deja această menire la 
naşterea lui Hristos prin steaua minunată (Matei II, 2); au împlinit-o şi la 
răstignirea Dumnezeu-Omului, atunci când soarele s-a ascuns în plină zi sub 
acoperământul întunecat al beznei (Matei XXVII, 45). Sfântul Evanghelist Matei 
spune că după trecerea necazurilor pricinuite de stăpânirea lui Antihrist va avea 
loc fără întârziere venirea lui Hristos, şi ea va începe prin aceea că soarele se va 
întuneca, si luna nu va da lumina sa, si stelele vor cădea din cer (Matei XXIV, 
29). Aceşti luminători vor rămâne la locurile lor, bagă de seamă Fericitul 
Teofilact al Bulgariei, însă ei se vor întuneca şi vor apărea privirilor omeneşti ca 
şi cum ar fi pierit de pe tăria cerului, din pricina belşugului de lumină cerească 
ce va lumina lumea pregătită pentru primirea Domnului întru slava Lui. 

îndrăznim a numi învăţătura despre minuni şi semne înfăţişată de către 



31 Răspunsul 130. 

32 Cuvântul 27 

33 Vezi Tâlcuirea Sfântului Teofilact al Ohridei la Marcu VIII, 11-12.. 

noi învăţătură a Sfintei Biserici Ortodoxe, învăţătură a Sfinţilor ei Părinţi. 
Necesitatea vitală a unei expuneri exacte şi, pe cât se poate, amănunţite a 
acestei învăţături este limpede. Adevăratele semne au fost ajutătoare spre 
adevărata cunoaştere de Dumnezeu şi spre mântuirea cea dăruită prin aceasta; 
semnele mincinoase au fost ajutoare ale rătăcirii şi ale pierzării ce vine din 
aceasta. Lucrarea semnelor pe care le va săvârşi Antihrist va fi cu osebire 
cuprinzătoare şi puternică, va atrage nefericita omenire la recunoaşterea 
trimisului satanei drept dumnezeu. Ziditoare, mângâietoare, de suflet 
mântuitoare, evlavioasă este contemplarea minunilor săvârşite de Domnul 
nostru lisus Hristos. Ce sfântă simplitate e în ele ! Cât de lesnicioasă pentru toţi 
oamenii devine prin mijlocirea lor cunoaşterea lui Dumnezeu ! Contemplarea 
minunilor lui Hristos ne înalţă la Cuvântul, Care e Dumnezeu. Dumnezeu, pentru 
a reface împărtăşirea cu omenirea cea căzută de la El, bine a voit ca al Său 
Cuvânt să Se îmbrace în omenitate, să se arate, să umble între oameni, să intre 
în legături cât se poate de strânse cu ei şi, după ce si i-a împropriat, să îi înalţe 
la cer. îmbrăcân-du-se în omenitate, Cuvântul rămâne Cuvânt al lui Dumnezeu, 
şi lucrează ca un Cuvânt, potrivit vredniciei Sale Dumnezeieşti. El sade de-a 
dreapta Tatălui cu omenitatea luată, iar ca Dumnezeu este pretutindeni. El este 
scris pe hârtie, El se îmbracă în sunete - însă, fiind Duh si viaţă (loan VI, 63), El 
intră în minţi si inimi, rezideşte pe cei ce s-au unit cu El în duh, atrăgând şi 
trupul la viaţa duhovnicească. De la contemplarea minunilor lui Hristos ne 
înălţăm la cunoaşterea marii însemnătăţi cuprinse în Cuvântul lui Dumnezeu, 
singurul de trebuinţă (Luca X, 42) pentru a noastră mântuire, în Cuvântul care 
slujeşte în chip cu totul îndestulător mântuirii noastre şi săvârşeşte în chip cu 
totul îndestulător mântuirea noastră. Cunoaşterea Cuvântului Dumnezeiesc din 
Sfânta Scriptură, care a fost rostită de către Sfântul Duh şi tâlcuită de către 
Sfântul Duh, această cunoaştere, împreunată cu aceea pe care omul o capătă 
prin făptuirea după îndreptarul Cuvântului Dumnezeiesc şi adumbrită, în fine, 
de cunoştinţa dată de către harul lui Dumnezeu, aduce creştinului curăţia minţii 
şi a inimii, întru această curăţie răsare înţelegerea duhovnicească, precum 
soarele pe un cer curat, liber de nori. Odată cu venirea zilei după întunecimea 
nopţii, chipul lucrurilor simţite se schimbă: unele dintre ele, care până atunci 
rămâneau nevăzute, devin văzute; altele, care se vedeau nelămurit, ameste- 
cate cu alte lucruri, apar deosebite de acestea şi se văd întocmai aşa cum sunt. 
Aceasta se întâmplă nu fiindcă lucrurile s-ar schimba, ci fiindcă raportul privirii 
omeneşti cu ele se schimbă odată cu înlocuirea beznei nopţii de către lumina 
zilei, întocmai acelaşi lucru se săvârşeşte în privinţa raportului minţii omeneşti 
cu lucrurile morale şi duhovniceşti, atunci când mintea este luminată de 
cunoaşterea duhovnicească, ce vine de la Sfântul Duh. Doar în lumina 
înţelegerii duhovniceşti poate sufletul să vadă sfânta cale spre Dumnezeu ! 
Doar în lumina înţelegerii duhovniceşti se poate săvârşi fără greş nevăzuta 
mergere a minţii şi a inimii către Dumnezeu ! Doar în lumina înţelegerii 
duhovniceşti putem scăpa de rătăciri, de hăţişurile şi prăpăstiile pierzătoare. 
Acolo unde nu se află această lumină nu este nici vederea adevărului; acolo 
unde nu se află această lumină nu este nici virtutea bineplăcută lui Dumnezeu, 
mântuitoare pentru om, care îl suie în locaşurile raiului 34 . De lumina înţelegerii 
duhovniceşti trebuie să fie luminată vederea semnelor si minunilor de către 



34 Sfântul Isaac Şirul, Cuvintele 25,26,27 şi 28 

ochiul sufletului pentru a scăpa de nenorocirile la care poate duce privirea lor 
de către cugetarea trupească. Am văzut caracterul minunilor Dumnezeu- 
Omului; am văzut care era scopul lor. Semnele, după ce si-au săvârşit slujirea, 
au părăsit arena slujirii, lăsându-l să lucreze pe adevăratul lucrător - Cuvântul, 
Care rămâne şi va rămâne lucrător până la sfârşitul lumii, precum însuşi a vestit 
despre sine: lată, Eu cu voi sunt până la sfârşitul veacului (Matei XXVIII, 20). 
După ce s-a încheiat săvârşirea de semne pretutindeni, săvârşire de semne care 
a însoţit semănarea propovăduirii Apostolilor şi a bărbaţilor de o seamă cu 
apostolii, semnele se săvârşeau numai pe alocuri de către vasele alese ale 
Sfântului Duh. Odată cu trecerea vremii, cu slăbirea treptată a creştinismului si 
cu ştirbirea vieţii duhovniceşti, bărbaţii săvârşitori de semne s-au împuţinat 35 , în 
fine, ei au lipsit cu desăvârşire, între timp, oamenii, pierzându-şi evlavia şi 
cinstirea faţă de tot ce e sfinţit, pierzându-şi smerenia, care se socoate ne- 
vrednică nu numai de săvârşirea minunilor ci chiar şi de vederea lor, însetează 
de minuni mai mult decât oricând. Oamenii, îmbătaţi cu părerea de sine, cu 
nădăjduirea în sine, cu neştiinţa lor, năzuiesc cu nechibzuinţă, fără prevedere, 
cu îndrăzneală, spre tot ce e miraculos, nu se dau în lături să fie părtaşi la 
săvârşirea de minuni, se aruncă să facă asta fără a sta câtuşi de puţin pe 
gânduri. Această orientare e mai primejdioasă decât oricând. Ne apropiem 
treptat de vremea în care trebuie să se deschidă un larg spectacol de 
numeroase şi izbitoare minuni mincinoase, atrăgând în pierzare pe acei 
nefericiţi fii ai cugetării trupeşti care vor fi amăgiţi şi înşelaţi de aceste minuni. 

învierea sufletului de către Duhul lui Dumnezeu naşte credinţă vie în 
Hristos. Credinţa vie se poartă ca şi cum L-ar vedea pe Hristos (Evrei XI, 27). 
Pentru privirile sale, creştinismul, rămânând taină, se descoperă; rămânând 
neajuns, el devine limpede, lesne de înţeles, nemaifiind acoperit de grosul, 
nepătrunsul văl cu care e acoperit de credinţa moartă. Credinţa vie e înţelegere 
duhovnicească 36 . Ea nici nu mai are nevoie de semne, fiind în chip atotdesăvârsit 
îndestulată de semnele lui Hristos şi mai ales de cel mai mare dintre ele, 
cununa semnelor: cuvântul Lui. Dorinţa de a vedea semne este semn al 
necredinţei, si semnele au fost date necredinţei, ca s-o întoarcă la credinţă. - Să 
ne alipim de cuvântul lui Dumnezeu cu tot sufletul, să ne unim cu El într-un 
singur duh, şi semnele lui Antihrist nu ne vor atrage luarea-aminte. Cu nepăsare 
şi ură faţă de ele, ne vom întoarce de la ele privirile ca de la o privelişte 
drăcească, ca de la nişte fapte ale vrăjmaşilor înverşunaţi ai lui Dumnezeu, ca 
de la nişte batjocoriri ale lui Dumnezeu, ca de la o otravă şi de la o boală 
ucigătoare. Să ne amintim următoarea observaţie de mare însemnătate scoasă 
din cercările [experienţele] nevoitorilor făptuitori: toate fenomenele drăceşti au 
însuşirea că până şi cea mai măruntă luare-aminte care li dă este primejdioasă; 
dintr-o asemenea luare-aminte, pe care omul şi-o îngăduie chiar fără nici o 
împreună-simţire faţă de respectivul fenomen, el poate primi o întipărire cât se 
poate de vătămătoare, să fie supus unei ispite grele. 

Smerita cugetare este nedespărţită de înţelegerea duhovnicească. 
Grăieşte sfântul Isaac Şirul: „Numai cel ce are smerenie poate fi socotit drept 
înţelegător; cel ce nu are smerenie nu va dobândi înţelegere niciodată" 37 . 

35 Scara, Cuvântul 26, cap. 52. 

36 Sfântul Isaac Şirul, Cuvintul 28 

37 Cuvintul 89. 

Credinţa vie îl descoperă privirilor sufletului pe Dumnezeu: Cuvântul lui 
Dumnezeu uneşte sunetul cu Dumnezeu. Cel care L-a văzut în acest chip pe 
Dumnezeu, care L-a simţit în acest chip pe Dumnezeu, vede nimicnicia sa, se 
umple de negrăită evlavie către Dumnezeu, către toate lucrurile Lui, către toate 
poruncile Lui, către toată învăţătura Lui, dobândeşte smerită cugetare. Smeritul 
cugetător nu va cuteza nici măcar să fie curios cu privire la ceea ce se 
săvârşeşte în afara voiei lui Dumnezeu, la ceea ce a fost osândit de Cuvântul lui 
Dumnezeu: semnele lui Antihrist vor rămâne străine de smeritul cugetător, 
fiindcă acesta nu are nimic de-a face cu ele. 

Vederea nimicniciei proprii şi neputinţei proprii, vederea lui Dumnezeu, a 
măreţiei Lui, a atotputerniciei şi nesfârşitei Lui bunătăţi, îndeamnă sufletul să 
năzuiască prin rugăciune spre Dumnezeu. Toată nădejdea unui astfel de suflet 
este adunată în Dumnezeu, şi ca atare el nu are pricină de împrăştiere la 
rugăciune; el se roagă, adunându-şi laolaltă puterile si năzuind spre Dumnezeu 
cu toată fiinţa sa; el aleargă la rugăciune cât poate de des, el se roagă 
neîncetat. La venirea marilor necazuri din vremea lui Antihrist, vor striga cu 
rugăciune deosebit de arzătoare către Dumnezeu toţi adevăraţii credincioşi ai 
lui Dumnezeu 38 . Ei vor striga după ajutor, după ocrotire, după trimiterea harului 
Dumnezeiesc spre întărirea si îndrumarea lor. Propriile puteri ale oamenilor, 
chiar dacă este vorba de credincioşi ai lui Dumnezeu, nu sunt îndeajuns pentru 
a se împotrivi puterilor unite ale îngerilor şi oamenilor apostaţi, care vor lucra 
cu înverşunare şi deznădejde, presimţindu-şi pierzania apropiată (Apocalipsa 
XII, 12). Harul Dumnezeiesc, adumbrindu-i pe aleşii lui Dumnezeu, va face 
nelucrătoare asupra lor amăgirile amăgitorului, va face neînspăimântătoare 
pentru ei ameninţările lui, va face dispreţuite în faţa lor minunile lui; el le va da 
a mărturisi plini de bărbăţie pe Mântuitorul, Cel ce a săvârşit mântuirea oa- 
menilor, şi a-1 da în vileag pe mesia cel mincinos, venit pentru a-i duce pe 
oameni la pierzanie; el îi va sui pe eşafoduri ca pe nişte tronuri împărăteşti, ca 
la un ospăţ de nuntă. Simţirea dragostei de Dumnezeu este mai dulce ca 
simţirea vieţii 39 . Precum chinurile dinaintea morţii si care însoţesc moartea sunt 
pentru păcătos început al chinurilor veşnice 40 , aşa şi chinurile îndurate pentru 
Hristos şi moartea silnică pentru Hristos sunt început al veşnicelor bucurii ale 
raiului. Vedem limpede acest lucru din lucrarea harului Dumnezeiesc faţă de 
mucenicii primelor veacuri ale creştinismului: la început erau lăsaţi să îşi arate 
buna voire; după ce sufereau primele chinuri, se pogora asupra lor ajutorul de 
Sus, le făcea plăcute şi chinurile şi moartea pentru Hristos. Domnul, prevestind 
necazurile ce trebuie să meargă înaintea celei de-a doua veniri, a poruncit 
ucenicilor Săi să privegheze şi să se roage: Păziţi-vă, privegheaţi si vă rugaţi, le- 
a grăit El, fiindcă nu ştiţi când va veni vremea aceea (Marcu XIII, 33). 
Rugăciunea este întotdeauna trebuincioasă şi folositoare omului: ea îl ţine în 
împărtăşire cu Dumnezeu si sub acoperământul lui Dumnezeu; ea îl păzeşte de 
nădăjduirea în sine, de amăgirea prin slava deşartă si trufie - atât de cele 
proprii, ce odrăslesc din firea căzută, cât şi de cele aduse în gânduri şi închipuiri 
din tărâmul duhurilor căzute. La vreme de necazuri şi de primejdii, atât văzute 
cât si nevăzute, este deosebit de trebuincioasă rugăciunea: aceasta, fiind 



38 Preacuviosul Efrem Şirul, Cuvântul 106 

39 Sfântul Isaac Şirul, Cuvântul 38. 

40 Acest cuvânt este al sfântului mucenic Iacov Persanul. 

vădire a lepădării de nădăjduirea în sine, vădire a nădejdii în Dumnezeu, atrage 
către noi ajutorul Dumnezeiesc. Atotputernicul Dumnezeu Se face lucrător al 
celui ce se roagă în împrejurările sale grele, şi îl scoate din ele pe robul Său prin 
minunata Sa purtare de grijă. 

Cunoaşterea de Dumnezeu, smerita cugetare harică, rugăciunea curată 
sunt însuşirile deosebitoare ale înţelegerii duhovniceşti; ele sunt părţi 
alcătuitoare ale ei. Dimpotrivă, necunoaşterea de Dumnezeu, necredinţa, 
orbirea duhului, trufia, nădăjduirea în sine şi părerea de sine sunt însuşiri 
deosebitoare ale cugetării trupeşti. Aceasta, necunoscând pe Dumnezeu, 
neprimind [neacceptând] şi neînţelegând mijloacele pe care ni le propune 
Dumnezeu ca să primim prin ele cunoaşterea de Dumnezeu, îşi alcătuieşte 
singură un mijloc greşit, pierzător de suflet, spre dobândirea cunoaşterii de 
Dumnezeu, potrivit aşezării sale sufleteşti: ea cere semn din cer. Amin. 

Cuvânt despre vederea trupească şi cea duhovnicească a duhurilor 

Introducere 

Purcezând la a explica, după măsura MM foarte săracei mele înţelegeri, 
îndoita vedere, proprie omului, a duhurilor zidite, socot de neapărată trebuinţă să 
înfăţişez şi învăţătura despre îndoita orbire a omului, care i s-a împropriat în 
urma căderii. Cei mai mulţi dintre oameni nu au nici un habar despre această 
orbire; ei nici măcar nu îi bănuiesc existenţa ! Cei mai mulţi dintre oameni sunt 
străini de orice cunoştinţă despre duhuri ori au cu privire la ele numai o 
cunoaştere teoretică, foarte superficială, aproape deopotrivă cu desăvârşita 
neştiinţă. 

în societatea omenească modernă, mai ales în cea educată, mulţi se 
îndoiesc de existenţa duhurilor, mulţi o tăgăduiesc. Se îndoiesc de ea şi o tă- 
găduiesc chiar şi cei ce recunosc existenţa sufletului lor 41 , îi recunosc nemurirea 
sau existenţa de după moarte, îl socotesc duh. Ciudată îmbinare de concepţii 
care se bat cap în cap ! Dacă sufletele există după despărţirea de trupuri, prin 
însuşi acest fapt înseamnă că există duhuri, înseamnă deja că există şi duhuri 
bune, şi duhuri rele. Ele există ! Existenţa lor devine cu totul limpede şi 
evidentă pentru cel care s-a îndeletnicit cu studierea corectă şi amănunţită a 
creştinismului. Cei ce tăgăduiesc existenţa duhurilor tăgăduiesc totodată, 
negreşit, şi creştinismul. Pentru aceasta s-a arătat Fiul lui Dumnezeu, spune 
Sfânta Scriptură, ca să strice lucrurile diavolului, ca prin moarte să surpe pe cel 
ce are stăpânirea morţii, adică pe diavolul (I loan III, 8; Evrei II, 14). Dacă nu există 
duhuri căzute, înomenirea lui Dumnezeu nu are nici pricină, nici scop. 

Existenţa duhurilor rămâne un lucru obscur pentru cei care nu au studiat 
creştinismul ori l-au studiat superficial, după literă, în vreme ce Domnul lisus 
Hristos a poruncit şi rânduit să fie învăţat creştinismul dimpreună cu 
propovăduirea lui si prin păzirea poruncilor evanghelice (Matei XXVIII, 19-20). 



41 Mi s-a întâmplat să aud tăgăduită şi existenţa sufletului! Astfel, sunt gânditori care afirmă că 
în noi se află o forţă vitală tainică, la fel ca şi în celelalte animale, a cărei enigmă încă nu a fost 
dezlegată de ştiinţă şi care lucrează numai în timpul vieţii trupului şi moare odată cu el - că nu 
suntem cu nimic mai presus decât celelalte animale; că ne socotim mai presus decât ele doar 
din trufia noastră. Această părere aparţine celor care, potrivit zicătorii, nu îşi aud sufle- 
tul din ei - fireşte, din pricina precumpănirii stării trupeşti, când omul se face trup cu totul (vezi 
Facere VI, 3). 

Domnul a poruncit să fie învăţat creştinismul atât teoretic cât şi practic, a unit 
aceste două feluri de învăţare cu o legătură de nerupt, a poruncit ca să urmeze 
neapărat cunoaşterii teoretice şi cunoaşterea practică. Fără cea de-a doua, 
prima nu are nici un preţ în ochii lui Dumnezeu ! Fără cea de-a doua, prima nu 
ne poate aduce nici un folos ! (Matei VII, 21-23). -Cea de-a doua slujeşte drept 
dovadă a nefăţărni-ciei celei dintâi şi e încununată de adumbrirea harului 
Dumnezeiesc (loan XIV, 21-24). Cea dintâi poate fi asemuită unei temelii, iar 
cea de-a doua - clădirii înălţate pe temelia aceasta. Clădirea nu poate fi înălţată 
dacă nu se clădeşte mai întâi temelia, şi clădirea temeliei rămâne osteneală 
lipsită de folos dacă pe temelie nu este înălţată clădirea. - Rezultatele ştiinţelor 
şi metodele de atingere a rezultatelor acestora rămân de nepătruns pentru 
oamenii ce nu s-au îndeletnicit cu ştiinţele: rezultatele şi metodele atingerii re- 
zultatelor din ştiinţa ştiinţelor, din ştiinţa care s-a pogorât din cer, din ştiinţa 
dăruită lumii de către Fiul lui Dumnezeu, din ştiinţa care îl schimbă pe om cu 
desăvârşire, din ştiinţa care îl preface din trupesc şi sufletesc în duhovnicesc, 
din creştinism, cu atât mai mult rămân de nepătruns pentru cei care nu s-au 
îndeletnicit cu studierea ei legiuită, după metoda rânduită de Dumnezeu. Deci, 
lipsită de judecată este dorinţa unora ca rezultatele studierii creştinismului, 
înaltele şi adâncile lui taine să fie pentru ei pe deplin limpezi fără nici o studiere 
prealabilă a creştinismului! Vreţi să cunoaşteţi tainele creştinismului ? Studiaţi- 
1. 

învăţătura de şcoală, după literă, este nu numai foarte folositoare, ci şi 
neapărat trebuincioasă, ca una ce aduce cunoştinţe exacte şi amănunţite 
despre creştinism, după Predania Bisericii Ortodoxe. De-a lungul a optsprezece 
veacuri au năvălit - şi mai ales acum năvălesc - asupra creştinismului, cu scopul 
de a-1 doborî, nenumărate învăţături mincinoase: acum, mai mult decât 
oricând, este foarte mare nevoie de a se propovădui şi studia temeinic 
creştinismul. Cunoaşterea teoretică cere, însă, să fie însoţită şi urmată neapărat 
şi de învăţătura lucrătoare. „Legea slobozeniei se înţelege prin lucrarea 
poruncilor" 42 . Cărturarul creştin este dator să înveţe ce-i cu împărăţia Cerurilor 
nu doar din auzirea propovă-duirii privitoare la ea, ci şi prin cercare [experienţă] 
(Matei XIII, 52). Fără aceasta, învăţătura după literă se face învăţătură exclusiv 
omenească, slujeşte doar spre dezvoltarea firii căzute. O amară dovadă a 
acestui fapt o vedem în clerul iudaic din vremea lui Hristos. învăţătura după 
literă, fiind lăsată de capul său, naşte fără întârziere părere de sine şi trufie, şi 
înstrăinează prin mijlocirea lor pe om de Dumnezeu, înfăţişându-se la arătare 
drept cunoaştere a lui Dumnezeu, ea poate fi în fapt desăvârşită neştiinţă, 
lepădare a Lui. Propovăduind Credinţa, ne putem afunda întru necredinţă! 
Tainele ce se descoperă creştinilor necărturari rămân foarte ades ascunse băr- 
baţilor învăţaţi care se mulţumesc numai cu învăţarea academică a Teologiei, ca 
şi cum aceasta ar fi una dintre ştiinţele omeneşti 43 . Si tocmai acest caracter a 

42 Preacuviosul Marcu Ascetul, Despre legea duhovnicească, cap. 32. Dobrotoliubie, tom 1. 

43 „Cei ce s-au lepădat de lume, chiar dacă nu ştiu alfabetul, se fac preaînţelepţi, fiind luminaţi 
cu lumina lui Dumnezeu mai vârtos decât cei care ştiu Scriptura toată, dar caută a se proslăvi în 
această lume: fiindcă Sfânta Scriptură ni s-a dat de la Dumnezeu pentru mântuirea noastră şi 
pentru proslăvirea numelui lui Dumnezeu; drept aceea, trebuie s-o citim şi să cugetăm întru ea 
şi să luăm aminte la ea. Iar de citim şi sârguim s-o ştim pentru a noastră proslăvire, ea nu 
numai că nu ne va fi spre folos, ci ne va fi chiar spre vătămare". Sfântul Tihon de Zadonsk, tom 
15, scrisoarea 32. 

fost dat Teologiei în tot Apusul etero-dox, atât papist cât şi protestant. Din 
pricina neîndestulătoarei cunoaşteri din cercare, în vremea noastră foarte 
anevoie ajungi să auzi învăţătură corectă şi temeinică despre vederea duhurilor, 
învăţătură atât de trebuincioasă fiecărui monah care doreşte ase îndeletnici cu 
nevoinţa sufletească în tărâmul duhurilor - al duhurilor, din care facem parte 
prin sufletul nostru şi cu care va trebui să împărţim veşnica fericire sau muncile 
cele veşnice (Matei XXII, 30; XXV, 41). 

Vederea duhurilor este îndoită. Există o vedere trupească a duhurilor, 
atunci când le vedem cu ochii cei trupeşti, şi există o vedere duhovnicească a 
duhurilor, atunci când le vedem cu ochii sufleteşti, cu mintea şi cu inima 
curăţite de harul lui Dumnezeu, în starea cea obişnuită de cădere în care 
petrece întreaga omenire, noi nu vedem duhurile nici trupeşte, nici 
duhovniceşte; suntem loviţi de o îndoită orbire. Pentru cei orbi, feluritele culori 
si obiecte ale lumii ce cade sub simţuri [sensibile] sunt ca si cum n-ar fi: pentru 
cei orbiţi de cădere, lumea duhovnicească şi duhurile sunt ca si cum n-ar fi. 
Faptul că noi nu vedem ceva nu este nicidecum o dovadă a faptului că lucrul 
acela nu există. 

Vai! Vai! Curm cuvântul prin tânguire. Pământul lui Israel, stricat de sabie, 5-a pustiit 
din toate părţile I Neamul cel adunat din neamuri multe s-a împuţinat şi a 
slăbănogit de tot (lezechiil XXXVIII, 8 şi 12). „Cum să nu plângem", grăia 
Preacuviosul Isaac cel Mare, pustnic din Egipt, „cum să nu plângem: unde vom 
merge noi acum ? Părinţii noştri au adormit. Mai înainte nu ne ajungea rucodelia 
pentru chiria luntrelor cu care mergeam (pe Nil) la Bătrâni; iar acum am rămas 
orfani, si de aceea plâng" 44 . Mântuieste-mă, Doamne, că a lipsit cel cuvios, că s- 
a împuţinat adevărul de către fiii oamenilor. Deşarte a grăit fiecare către 
vecinul său, buze viclene în inimă (Ps. XI, 1-2). Dacă Isaac cel Mare, la starea cea 
înaltă a monahismului din vremea lui, deplângea împuţinarea Bătrânilor 
îndrumători, de câtă trudă va avea nevoie monahul cu adevărat doritor de 
mântuire al vremii noastre ca să afle sfatul atât de trebuincios în 
multostenicioasa lui nevoinţa ? Oamenii vicleni si vrăjitorii vor spori spre mai 
rău, care însală si singuri se însală (II Timotei III, 13), prezice Apostolul, vorbind 
despre zilele cele mai de pe urmă ale lumii. Această prevestire se împlineşte 
sub ochii noştri. Nu rareori am spus eu frăţimii de acelaşi suflet, în împreună- 
vorbirile de chilie, ceea ce acum mă socot îndatorat să scriu şi cu condeiul pe 
hârtie. Nu mie, celui ce petrec în robia păcatului, mi s-ar cuveni să mă 
îndeletnicesc cu îndrumarea fraţilor! Ar trebui să-mi plâng jalnica mea stare 
sufletească în adâncă tăcere şi însingurare: dar sunt silit şi să vorbesc şi să 
scriu spre zidire pentru a nu-i lăsa pe cei de aproape ai mei, pe cei ce mă iubesc 
în Domnul, fără nici o zidire. „Mai bine este, a zis Pimen cel Mare, a întrebuinţa 
pâine cu necuraţii şi a avea mâncare decât a rămâne de tot fără pâine" 45 . 
Acestea fiind vederile mele despre mine însumi si despre circumstanţele vremii 
de acum, scriu acest cuvânt despre vederea duhurilor, socotind cunoaşterea 
corectă a vederii duhurilor o trebuinţă esenţială şi indispensabilă pentru 
nevoitori, cărora le stă înainte lupta nu împotriva trupului si a sângelui, ci împo- 
triva începătoriilor si a domniilor si a stăpânitorilor întunericului veacului 



44 Pateric. Despre Isaac cel Mare, preotul Chiliilor. „Chilii" se chema o pustie osebită, vecină cu 

muntele Nitriei. 

45 Patericul Egiptean, Despre Avva Pimen cel Mare. 

acestuia, împotriva duhurilor răutăţii celor de sub ceruri (Efeseni VI, 12). Această 
cunoaştere este neapărat trebuincioasă. Duhurile răutăţii poartă război 
împotriva omului cu o asemenea viclenie, că gândurile şi închipuirile aduse de 
ele sufletului se înfăţişează ca şi cum ar fi născute din el însuşi, nu de la duhul 
rău cel străin lui, care lucrează căutând totodată să se ascundă 46 . Pentru a ne 
lupta cu vrăjmaşul, trebuie neapărat să îl vedem. Fără vederea duhurilor, lupta 
cu ele nu îşi are loc: ea poate fi numai atragere a noastră de către ele şi 
supunere de robi faţă de ele. După ce am chemat în ajutorul sărăciei mele de 
minte harul lui Dumnezeu, voi începe prin a vorbi despre vederea trupească a 
duhurilor, despre faptul că ea nu este neapărat trebuincioasă şi despre 
primejdiile ei, pentru a continua cu vederea duhovnicească a duhurilor, cu 
necesitatea şi folosul ei. 

Despre vederea trupească a duhurilor 

înainte de căderea omului, trupul lui era fără de moarte, străin de boli, 
străin de grosimea şi greutatea sa de acum, străin de simţirile păcătoase si 
trupeşti care acum îi sunt fireşti 47 . Simţurile lui erau neasemuit mai subţiri, 
lucrarea lor era neasemuit mai cuprinzătoare, pe deplin liberă, îmbrăcat în 
asemenea trup, cu asemenea organe ale simţurilor, omul era în stare să vadă 
trupeşte duhurile, dintre care făcea parte cu sufletul, era în stare de împărtăşire 
[comuniune] cu ele, era în stare de acea vedere de Dumnezeu şi împărtăşire cu 
Dumnezeu care sunt proprii sufletelor sfinte (Facere cap. II şi III). Sfântul trup al 
omului nu era o piedică în această privinţă, nu-i despărţea pe om de lumea 
duhurilor. Omul, îmbrăcat în trup, era în stare să vieţuiască în rai, în care sunt 
acum în stare să petreacă numai Sfinţii, doar cu sufletul, şi în care vor intra şi 
trupurile Sfinţilor după înviere. Atunci trupurile acestea vor lăsa în morminte 
grosimea care li se împropriase după cădere; atunci ele se vor arăta 
duhovniceşti - chiar duhuri, după expresia Preacuviosului Macarie cel Mare 48 - şi 
vor arăta în sine toate însuşirile care li s-au dat când au fost zidite. Atunci 
oamenii vor intra din nou în rândul duhurilor sfinte şi în împărtăşire pe faţă cu 
ele. Pildă de trup care era totodată şi trup şi duh vedem în trupul Domnului 
nostru lisus Hristos după învierea Lui. 

Prin cădere s-au schimbat atât trupul cât şi sufletul omului, în sensul 
propriu, căderea a fost pentru ele şi moarte. Ceea ce vedem noi şi numim 
„moarte" este, în fapt, doar despărţirea dintre suflet şi trup, care fuseseră 
dinainte omorâte prin depărtarea de la ele a Vieţii Celei Adevărate, a lui 
Dumnezeu. Ne naştem deja ucişi de moartea veşnică ! Nu simţim că suntem 
ucişi, potrivit însuşirii celei de obşte a celor morţi, nu simţim omorârea noastră! 
Neputinţele trupului nostru, supunerea lui la neplăcuta înrâurire a feluritelor 
materii din lumea materială, grosimea lui sunt urmări ale căderii. Din pricina că- 
derii, trupul nostru a intrat în rând cu trupurile dobitoacelor; el trăieşte cu viaţa 
dobitocească, cu viaţa firii sale căzute. El slujeşte pentru suflet drept temniţă şi 
mormânt. Tari sunt cuvintele întrebuinţate de noi! Ele, însă, nici nu arată în- 
destul decăderea trupului nostru de la înălţimea stării duhovniceşti în starea 



46 Preacuviosul Macarie cel Mare, Cuvântul 7, cap. 31. 

47 Cuvântul IV al aceluiaşi. 

48 Cuvântul VI, cap. 13. 

trupească. Este nevoie să ne curăţim pe noi înşine prin pocăinţă cu osârdie, 
trebuie să simţim măcar într-o oarecare măsură libertatea şi înălţimea stării 
duhovniceşti, pentru a avea habar de starea jalnică a trupului nostru, de starea 
sa de omorâre pricinuită de îndepărtarea de Dumnezeu, în această stare de 
omorâre, din pricina grosimii şi grosolăniei atât de mari, simţurile trupeşti nu 
sunt în stare de împărtăşire cu duhurile, nu le văd, nu le aud, nu le simt, aşa 
cum securea tocită nu mai e în stare să îşi împlinească menirea. Duhurile sfinte 
s-au s-au abătut de la împărtăşirea cu oamenii, fiind aceştia nevrednici de 
asemenea împărtăşire; duhurile căzute, care ne-au atras în căderea lor, s-au 
amestecat cu noi si, pentru a ne ţine mai lesne în robie, se străduieşte să se 
facă pe sine si cursele lor nebăgate în seamă de către noi. Iar de se si 
descoperă, se descoperă pentru a-si întări stăpânirea asupra noastră. Noi toţi, 
cei care ne aflăm în robia păcatului, trebuie să ştim că împărtăşirea cu sfinţii 
îngeri nu ne e proprie din pricina înstrăinării noastre de ei prin cădere şi că ne 
este proprie, din aceeaşi pricină, împărtăşirea cu duhurile lepădate, în rândul 
cărora intrăm cu sufletul - că duhurile care se arată în chip simţit oamenilor ce 
petrec în păcătoşenie şi cădere sunt demoni, şi nicidecum sfinţi îngeri. „Sufletul 
întinat, a grăit sfântul Isaac Şirul, nu intră în împărăţia cea curată şi nu se 
adună cu duhurile sfinte" 49 . Sfinţii îngeri se arată doar oamenilor sfinţi, care au 
refăcut împărtăşirea cu Dumnezeu şi cu ei prin viaţă sfântă. Chiar dacă 
demonii, arătându-se oamenilor, iau cel mai des chip de îngeri luminaţi pentru 
a-i amăgi mai lesne; chiar dacă se străduieşte câteodată să încredinţeze că 
sunt suflete omeneşti, nu demoni 50 ; chiar dacă uneori şi prezic viitorul; chiar 
dacă descoperă taine, nu trebuie să ne încredem deloc în ei. La draci adevărul 
este amestecat cu minciuna, fiind întrebuinţat din când în când doar spre mai 
lesnicioasă amăgire. Satana se preface în înger de lumină, si slujitorii lui în 
slujitori ai dreptăţii (II Co-rinteni XI, 14-15), a grăit sfântul Apostol Pavel. 

Sfântul loan Gură de Aur, în cea de-a doua Omilie la săracul Lazăr şi 
bogatul nemilostiv, povesteşte ceea ce se întâmpla în vremea sa: „Dracii 
grăiesc: «Sunt sufletul cutărui monah». Nu cred, tocmai fiindcă draci sunt cei 
care vorbesc. Aceştia amăgesc pe cei ce îi ascultă. Drept aceea şi Pavel Ie-a 
închis gura cu toate că spuneau adevărul, ca nu cumva, luând ei pricină 
[pretext], să amestece printre adevăruri şi minciuni şi să li se dea crezare. 
Zicând ciracul: Oamenii aceştia sunt robii Dumnezeului Celui Preaînalt, care 
vestesc vouă calea mântuirii (Fapte XVI, 17), Apostolul, supărându-se, a certat 
duhul pitonicesc şi i-a poruncit să iasă. Şi doar ce lucru rău grăise duhul ? 
Oamenii aceştia sunt robii Dumnezeului Celui Preaînalt. Dar întrucât foarte 
mulţi dintre cei mai simpli nu ştiu întotdeauna să deosebească cele spuse de 
draci, Apostolul i-a lipsit cu totul de crezământ. «Eşti dintre cei căzuţi», zice, «n- 
ai îndrăznire, taci, amuţeşte: nu ţi-e îngăduit să propovăduieşti, acesta este 
drept apostolesc; de ce răpeşti ceea ce nu-i al tău ? Taci, lepădatule». Aşijderea 
a făcut şi Hristos - pe dracii care îi ziceau: Te ştim cine eşti (Marcu I, 24; Luca V, 
34) i-a certat cu multă asprime, învăţându-ne ca întru nimic să nu credem pe 
drac, chiar de ne-ar spune vreun lucru sănătos. Ştiind aceasta, să nu avem 
deloc încredere în drac, chiar dacă spune vreun adevăr, ci să-i întoarcem 



49 Cuvântul 74. 

50 Acest chip de amăgire se află în vremea de acum la mare modă între draci, potrivit 
deosebitei dispoziţii a oamenilor contemporani de a crede lui. 

28 



spatele şi să fugim de la el, fiindcă învăţăturile cele sănătoase şi mântuitoare 
nu de la draci, ci din Dumnezeiasca Scriptură pot fi aflate întru toată 
deplinătatea". 

în continuarea acestei Omilii, sfântul loan Gură de Aur spune că sufletele, atât ale 
drepţilor, cât si ale păcătoşilor, sunt duse din această lume, îndată după 
moarte, în lumea cealaltă - unele pentru primirea cununilor, celelalte în focul ia- 
dului. Sufletul săracului Lazăr a fost înălţat de îngeri îndată după moarte în 
sânul lui Avraam, iar sufletul bogatului a fost aruncat jos în focul iadului, în 
Omilia a 28-a la Matei, sfântul loan Gură de Aur spune că în vremea sa unii 
îndrăciţi spuneau: Sunt sufletul lui cutare. „Cu adevărat, aceasta e minciună şi 
amăgire diavolească", adaugă marele Ierarh. „Nu sufletul mortului strigă asta, 
ci demonul, care se preface pentru a-i amăgi pe ascultători". 

Demonii nu cunosc viitorul, care-i ştiut numai de Dumnezeu şi de acele 
făpturi înţelegătoare ale Lui cărora Dumnezeu binevoieşte să le descopere 
viitorul; dar precum oamenii deştepţi şi încercaţi, pornind de la întâmplările 
care au avut ori au loc, prevăd si prevestesc cele ce se vor întâmpla în viitor, 
aşa şi viclenele, multîncerca-tele duhuri rele pot câteodată să presupună cu 
mare probabilitate şi să prezică viitorul 51 . Adeseori ele se înşală; foarte ades 
mint si aruncă pe oameni în nedumerire şi îndoială prin prevestiri lipsite de 
limpezime. Câteodată, ele pot să prevestească o întâmplare care deja a fost 
hotărâtă în lumea duhurilor, dar între oameni n-a fost dusă încă la împlinire: 
astfel, dinainte ca pe dreptul Iov să-1 atingă ispitele, îngăduirea acestor ispite 
fusese hotărâtă deja în sfatul lui Dumnezeu şi fusese vestită duhurilor căzute 
(Iov, I); astfel, fusese hotărâtă la judecata lui Dumnezeu, cunoscută de sfintele 
puteri cereşti şi de îngerii cei lepădaţi, şi dată spre împlinire duhului viclean 
pieirea în bătălie a regelui israelitean Ahav încă dinainte ca regele să meargă la 
luptă (III Regi 19-23); astfel, diavolul îi prezisese sfântului loan, arhiepiscopul 
Novgorodului, ispita care avea să cadă mai târziu asupra lui 52 . Au fost cazuri 
când şi unor păcătoşi li s-au arătat sfinţi îngeri, dar asta s-a întâmplat potrivit 
unei osebite iconomii a lui Dumnezeu şi foarte rar: astfel, unui proroc mincinos 
şi mag, adică unui om care era în împărtăşire deosebit de apropiată cu demonii, 
i s-a arătat un sfânt înger (Numeri XX). Cazurile excepţionale, care ţin de o 
iconomie aparte a lui Dumnezeu, nu trebuie să aibă nici o înrâurire asupra 
regulii care este de obşte pentru toţi 53 . Regula de obşte pentru toţi oamenii stă 
în a nu ne încrede nicidecum duhurilor atunci când ele se arată în chip simţit, a 
nu intra în împreu-nă-vorbire cu ele, a nu le da nici o atenţie, a socoti arătarea 
lor o ispită foarte mare şi foarte primejdioasă, în vremea acestei ispite trebuie 
să ne tindem gândul şi inima către Dumnezeu cu rugăciune pentru a fi miluiţi şi 
izbăviţi de ispită. Dorinţa de a vedea duhuri, curiozitatea de a afla ceva despre 
ele şi de la ele este semn al unei cât se poate de mari nechibzuinţe şi a unei 
desăvârşite necunoaşteri a predaniilor morale şi făptuitoare ale Bisericii 
Ortodoxe. Cunoaşterea duhurilor se dobândeşte într-un cu totul alt chip decât 
presupune iscoditorul neîncercat şi nesocotit, împărtăşirea pe faţă cu duhurile 
este pentru cel neîncercat o cât se poate de mare nenorocire, sau slujeşte drept 
izvor al celor mai mari nenorociri. 



51 Vita Sancti Pahomii, cap. XLIX. Patrologiae, tom LXXIII. 

52 Vieţile Sfinţilor, 7 septembrie. 

53 Sfântul Isaac Şirul, Cuvântul 1. 

De Dumnezeu insuflatul scriitor al cărţii Facerii spune că după căderea 
primilor oameni, Dumnezeu, rostind osânda cea asupra lor, Ie-a făcut 
îmbrăcăminte de piele şi i-a îmbrăcat pe ei (Facere III, 21) încă dinainte de 
izgonirea lor din rai. îmbrăcămintea de piele este, potrivit tâlcuirii Sfinţilor 
Părinţi 54 , trupul nostru cel grosolan, care după cădere s-a schimbat: şi-a pierdut 
subţirimea şi duhovnicia, a căpătat grosimea sa cea de acum. Deşi pricina cea 
începătoare a schimbării a fost căderea, schimbarea s-a săvârşit sub înrâurirea 
Atotputernicului Făcător, după negrăita Lui milă faţă de noi, spre binele nostru cât 
se poate de mare. între urmările folositoare pentru noi care vin din starea în 
care se găseşte acum trupul nostru, suntem datori să arătăm aici pe aceea că 
prin îngăduirea de către Dumnezeu ca trupul nostru să aibă această grosime 
ne-am făcut neînstare de vederea trupească a duhurilor în tărâmul cărora am 
căzut. Să lămurim aceste spuse. Am dobândit, parcă, o înclinare firească spre 
rău. Această înclinare este firească pentru firea căzută; această înclinare este 
asemenea înclinării dracilor către rău: Cu osârdie cugetă omul cele rele din 
tinereţile lui (Facere VIII, 21). în noi, însă, binele este amestecat cu răul: ba sun- 
tem atraşi spre rău, ba, părăsind această aplecare, ne îndreptăm spre bine. 
Dacă ne-am afla în împărtăşire simţită cu demonii, aceştia i-ar strica pe oameni 
de tot în cea mai scurtă vreme, insu-flându-le neîncetat răul, împreună-lucrând 
cu ei răul în chip vădit şi neîncetat, molipsindu-i cu pildele lucrării lor pururea 
nelegiuite şi potrivnice lui Dumnezeu. Ei ar fi putut săvârşi acest lucru cu atât 
mai lesne cu cât omul căzut este atras în chip firesc spre rău, se află în 
supunere faţă de draci, supunându-se lor de bunăvoie, în cea mai scurtă vreme 
oamenii, prin sporirea în rău, s-ar fi făcut draci; pocăinţa şi ridicarea din cădere 
ar fi fost pentru ei cu neputinţă, înţelepciunea şi bunătatea lui Dumnezeu au 
pus despărţitură între oameni, cei aruncaţi pe pământ din rai, si duhurile 
aruncate pe pământ din cer: această despărţitură este materialitatea grosolană 
a trupului nostru. Aşa fac şi stăpânirile pământeşti atunci când despart prin 
zidurile temniţelor pe răufăcători de societatea omenească, pentru ca aceştia 
să nu vateme societatea după bunul lor plac şi să nu îi strice [pervertească] pe 
ceilalţi oameni 55 . Duhurile căzute lucrează asupra oamenilor, aducându-le 
simţăminte şi gânduri păcătoase; la vederea trupească a duhurilor ajung foarte 
puţini oameni. 

O dată cu înmulţirea omenirii în starea ei de acum, care e starea de 
cădere, trupul aduce sufletului o slujire foarte asemenea cu slujirea pe care o 
aduc scutecele trupului nou-născut. Trupul pruncului, înfăşurat în scutece, 
devine drept; fără scutece mădularele lui, fiind moi, s-ar putea strâmba 56 : aşa şi 
sufletul, îmbrăcat în trup, ascuns şi despărţit prin el de lumea duhurilor, este 
educat treptat prin învăţarea legii lui Dumnezeu - sau, totuna, prin învăţarea 
creştinismului - şi dobândeşte capacitatea deosebirii binelui de rău (Evrei V, 
14). Atunci i se dăruieşte vederea duhovnicească a duhurilor şi, dacă acest 
lucru se va arăta potrivit cu scopurile lui Dumnezeu, Ce îl călăuzeşte, vederea 
lor trupească - întrucât de acum amăgirea si înşelarea sunt mult mai puţin 



54 Sfântul ioan Damaschin, Dogmatica. Cartea III, cap. 1. 

55 Preacuviosul Cassian, Convorbirea a VlII-a, cap. 12 

56 ideea, pare-se, este depăşită din punct de vedere strict medical, lumesc (la ora actuală se 
recomandă ca membrele sugarului să fie lăsate cât mai libere), fără ca paralela ei duhovniceas- 
că să-şi piardă valabilitatea (n. tr.). 

primejdioase pentru el, iar cercarea si cunoaşterea sunt folositoare. La 
despărţirea sufletului de trup prin moartea cea văzută, intrăm iarăşi în rândul 
duhurilor si în obştea lor. De aici se vede că pentru a intra în chip 
fericit în lumea duhurilor avem neapărată nevoie să fim formaţi si educaţi 
înainte prin legea lui Dumnezeu, că tocmai pentru această formare şi educare 
ne-a si fost lăsată o oarecare vreme, rânduită fiecărui om de către Dumnezeu 
pentru pribegia cea pământească. Această pribegie se cheamă „viaţă 
pământească". 

Oamenii devin în stare să vadă duhurile în condiţiile unei anumite 
prefaceri a simţurilor, care se săvârşeşte fără ca omul să bage de seamă si într- 
un chip pe care acesta nu si-1 poate tâlcui. El pur si simplu vede că a început 
deodată să vadă ceea ce alţii nu văd si mai înainte nu vedea nici el, să audă 
ceea ce mai înainte nu auzea. Pentru cei ce au cunoscut o astfel de prefacere a 
simţurilor, ea este foarte simplă şi firească, cu toate că de netâlcuit pentru sine 
şi pentru ceilalţi; pentru cei care nu au cunoscut-o, ea e ciudată si neînţeleasă. 
Astfel, toţi ştiu că oamenii sunt în stare să se cufunde în somn; dar ce fel de 
fenomen este somnul, în ce chip trecem, fără să ne dăm seama, din starea de 
trezie în starea de adormire si uitare de sine - asta rămâne pentru noi o taină. 
Prefacerea simţurilor ce are loc atunci când omul intră în împărtăşire simţită cu 
fiinţele lumii nevăzute se numeşte în Sfânta Scriptură deschidere a simţurilor. A 
deschis Dumnezeu, spune Scriptura, ochii lui Valaam, si văzut pe îngerul Domnului 
stând împotrivă în cale, şi sabia scoasă în mâna lui (Numeri XXII, 31). înconjurat 
de vrăjmaşi, prorocul Elisei, pentru a linişti pe sluga sa care se spăimântase, s-a 
rugat si a zis: Doamne, deschide acum ochii slugii să vadă. Si a deschis Domnul 
ochii lui, si a văzut, si iată muntele era plin de cai şi de care de foc împrejurul 
lui Elisei. Si s-au pogorât la el; iar Elisei s-a rugat către Domnul şi a zis: Bate 
neamul acesta cu orbire, si i-a bătut pe ei cu orbire după cuvântul lui Elisei... si 
i-a dus pe ei în Samaria. Si a fost că după ce au intrat în Samaria, a zis Elisei: 
Deschide, Doamne, ochii lor să vadă. Si a deschis Domnul ochii lor, şi aîi văzut 
(IV Regi VI, 17-20). Atunci când cei doi ucenici mergeau cu Domnul pe drumul de la Ierusalim la 
Emaus, ochii lor erau ţinuţi, ne povesteşte Evanghelistul, ca să nu-L cunoască pe 
El, pe Domnul; iar atunci când au intrat să înnopteze, la frângerea pâinii s-au 
deschis lor ochii si L-au cunoscut (Luca XXIV, 16-31). Din aceste locuri ale Sfintei Scripturi reiese 
limpede că simţurile trupeşti slujesc drept uşi şi porţi spre cămara lăuntrică, unde 
petrece sufletul, că aceste porţi se deschid şi se închid după cum porunceşte 
Dumnezeu. Datorită înţelepciunii şi milostivirii lui Dumnezeu, aceste porţi 
rămân mereu închise în oamenii căzuţi, ca nu cumva vrăjmaşii noştri cei juraţi, 
duhurile căzute, să pătrundă în noi şi să ne piardă. Această măsură e cu atât 
mai trebuincioasă cu cât noi ne aflăm după cădere în tărâmul duhurilor căzute, 
înconjuraţi de ele, robiţi lor. Neavând putinţa de a pătrunde în noi, ele ni se fac 
cunoscute dinafară, aducând felurite gânduri şi închipuiri păcătoase ori 
atrăgând sufletul prea lesne încrezător la împărtăşire cu ele. Nu este îngăduit 
omului să dea deoparte iconomia lui Dumnezeu şi prin propriile mijloace -cu 
îngăduinţa lui Dumnezeu, dar nu după voia lui Dumnezeu - să deschidă 
simţurile sale şi să intre în împărtăşire aievea cu duhurile. Nu stă în firea 
sfinţilor îngeri să ia parte la o lucrare nepotrivită cu voia lui Dumnezeu, la o 
lucrare neplăcută lui Dumnezeu. Ce îi trage pe oameni să intre în împărtăşire pe 
faţă cu duhurile ? Cei uşurei la minte, ce nu cunosc creştinismul făptuitor, sunt 

atraşi de curiozitate, de neştiinţă, de necredinţă, nepricepând că după ce au 
intrat în astfel de împărtăşire pot să-şi aducă vătămare cât se poate de mare; 
oamenii care s-au dedat păcătoşeniei si s-au lepădat de Dumnezeu intră în 
această împărtăşire din imboldurile cele mai păcătoase si pentru scopurile cele 
mai păcătoase. 

Cele care se săvârşesc cu noi potrivit iconomiei lui Dumnezeu sunt 
totdeauna de cea mai mare înţelepciune şi bunătate, se săvârşesc potrivit unei 
necesităţi vitale spre folosul nostru vital, nicidecum spre satisfacerea curiozităţii 
noastre sau din vreun alt imbold al nostru mărunt, nevrednic de Dumnezeire. 
Din această pricină, rânduiala obişnuită şi mersul obişnuit al lucrurilor sunt 
încălcate foarte rar; foarte rar este adus omul la vederea trupească a duhurilor. 
Lui Dumnezeu îi place ca slujitorul Lui să petreacă mereu întru cea mai mare 
evlavie înaintea Lui, în supunere necondiţionată faţă de El, în devotament 
necondiţionat faţă de voia Lui cea preasfântă. Orice încălcare a acestor legături 
dintre om şi Dumnezeu e neplăcută Lui şi pune asupra noastră pecetea mâniei 
Dumnezeieşti 57 . Cei ce încearcă din uşurătate să calce rânduiala cea pusă de 
către Dumnezeu si să se vâre de capul lor în ceea ce Dumnezeu a ascuns de noi 
sunt socotiţi drept ispititori ai lui Dumnezeu şi aruncaţi de la faţa Lui în 
întunericul cel mai dinafară, în care Lumina lui Dumnezeu nu luminează. Vom 
aduce câteva pilde ce ne vor lămuri cu ce prevedere mântuitoare pentru noi, în 
scopul de a ne aduce folos sufletesc cât se poate de mare, ne îngăduie Dum- 
nezeu vederea trupească a duhurilor, în Africa 58 era un vameş pe nume Petru, om 
cât se poate de împietrit, care dăduse milostenie în toată viaţa sa doar o 
singură dată, şi atunci mişcat nu de împreună-pătimire, ci de imboldul mâniei. 
Atunci când Petru ducea undeva o mulţime mare de pâini, un sărac a început să 
stăruie cerşind milostenie de la dânsul: Petru, mâniindu-se şi ne-având cu ce să 
îl lovească, a aruncat în el cu o pâine. După ce au trecut două zile, Petru s-a îm- 
bolnăvit; boala a devenit din ce în ce mai grea; bolnavul ajunsese slăbănogit 
foarte şi părea că se apropie de moarte. Pe când se afla el în starea aceasta, 
ochii i s-au deschis: a văzut înaintea sa un cântar; de o parte stăteau demoni 
întunecaţi, iar de cealaltă îngeri luminaţi. Dracii, adunând toate faptele rele 
făcute de Petru în viaţa sa, le-au pus în talger. Purtătorii de lumină, neaflând 
nici o faptă bună pe care s-o pună în cumpănă împotriva faptelor rele ale lui 
Petru, stăteau descurajaţi şi grăiau între ei în nedumerire: „N-avem nimic aici". 
Atunci unul dintre dânşii a zis: „întocmai, nu avem nimic aici, afară de o pâine 
pe care Petru a dat-o lui Hristos cu două zile în urmă, si aceea fără să vrea", 
îngerii au pus pâinea pe celălalt talger al cântarului, şi acesta a început îndată 
să tragă în jos, precumpănind pe celălalt. Atunci, bărbaţii purtători de lumină i- 
au zis lui Petru: „Mergi, sărace Petre, de mai adaugă la această pâine, ca nu 
cumva arapii cu chip întunecat să te răpească şi să te arunce în chinurile 
veşnice". Petru s-a însănătoşit, a devenit neobişnuit de milostiv faţă de fraţii cei 
săraci, a cheltuit cu ei toată averea sa foarte însemnată, a dat slobozenie 
robilor săi şi, strămutându-se în Ierusalim, s-a vândut rob unuia dintre cucernicii 
locuitori ai Sfintei Cetăţi, ca prin smerenie să devină casnic şi mai apropiat al lui 
Dumnezeu, Căruia îi devenise deja casnic prin milostenie. Petru s-a învrednicit 



57 Sfântul Isaac Şirul, Cuvântul 36. 

58 "Africa se numea in Imperiul Roman provincia Cartaginei. Vezi Vieţile Sfinţilor, Viaţa Sfântului Mucenic 
Artemie, 20 Octombrie. 

de mari dăruiri [harisme] duhovniceşti 59 . 

în Lavra Peşterilor din Kiev era un monah numit Areta; el avea o avuţie 
însemnată şi îşi păzea comoara în chilie, fiind foarte zgârcit nu numai faţă de 
săraci, ci şi faţă de sine însuşi. Hoţii l-au prădat noaptea. Areta a căzut pe 
tânjală, mai să îşi facă singur seama; a început să caute averea furată şi să 
supună la neplăceri pe mulţi nevinovaţi. Fraţii îl rugau să înceteze cu căutările 
şi să îşi arunce întristarea la Domnul (Ps. LIV, 25); el, însă, nici nu a vrut să audă 
aceste sfaturi, răspunzând la ele cu grosolănie si cu asprime. După câteva zile, 
Areta a căzut într-o boală grea şi se apropia de moarte. Frăţimea s-a adunat la 
el; Areta zăcea ca mort, nemaigrăind nimic - şi dintr-o dată a început, în auzul 
tuturor, să strige cu glas mare: „Doamne, miluieşte ! Doamne, iartă ! Doamne, 
am păcătuit! Avutul e al Tău ! Nu-mi pare rău de el!" S-a făcut sănătos de în- 
dată, şi a povestit fraţilor cu privire la pricina strigătelor sale cele ce urmează: 
„Am văzut că au venit la mine nişte îngeri şi o ceată de draci, care au început 
să se certe pentru mine cu privire la avutul meu cel prădut. Dracii ziceau: „El nu 
a dat cu acel prilej slavă lui Dumnezeu, ci a cârtit, şi ca atare e al nostru şi 
trebuie să fie dat pe mâna noastră", îngerii mi-au grăit: „Om nenorocit! Dacă 
atunci când ţi s-a răpit averea ai fi dat mulţumită lui Dumnezeu, răpirea averii ţi 
s-ar fi socotit întru milostenie, ca lui Iov. Atunci când cineva dă milostenie e 
mare lucru înaintea lui Dumnezeu, fiindcă cel ce dă face asta din voia sa cea 
bună; iar celui ce rabdă mulţumind lui Dumnezeu răpirea silnică, ispita adusă 
asupra lui de diavol i se socoate întru bună voire. Diavolul, voind să îl arunce pe 
om în hulă, pune la cale răpirea averii lui; însă omul care dă mulţumită lui 
Dumnezeu încredinţând Lui toate face la fel ca cel ce împarte cu milostivire". 
Atunci când îngerii mi-au spus aceasta, am strigat: „Doamne, iartă! Doamne, 
am păcătuit! Avutul e al Tău; nu-mi pare rău de el!", si dracii au pierit, iar sfinţii 
îngeri s-au bucurat şi, socotindu-mi banii furaţi întru milostenie, s-au depărtat". 
După această vedenie, Areta s-a schimbat şi cu felul de a gândi şi cu obiceiul, a 
dus viaţă foarte îmbunătăţită, nevoitoare, îmbogăţindu-se în Dumnezeu: el s-a 
învrednicit de sfârşit fericit, iar fericirea sa a mărturisit-o prin nestricăciunea 
moaştelor sale: acestea odihnesc în peşteri dimpreună cu moaştele celorlalţi 
Preacuvioşi Părinţi, în ceata cărora Areta cu dreptate a fost rânduit de către 
Sfânta Biserică 60 . 

în aceeaşi Lavră Kievo-Pecerska era un bătrân orb, pe nume Teofil, care 
se cufunda neîncetat în pocăinţă si, din pricina necurmatei frângeri de inimă, 
vărsa mereu lacrimi îmbelşugate, ceea ce se socoate semn vrednic de crezare 
al unui suflet sfânt, care s-a strămutat în veşnicie cu gândurile sale încă din 
vremea petrecerii sale pe pământ 61 . Teofil plângea deasupra unui vas, şi 
adunase în el o mare mulţime de lacrimi. Aceasta era urmarea unei păreri de 
sine subţiri, pe care el n-o pricepuse, păreri de sine atât de vătămătoare pentru 
nevoitor, care nu trebuie să pună nici un preţ 

pe nevoinţele sale, lăsând preţuirea lor cu totul în seama lui Dumnezeu (Filipeni 
III, 12-14). Cu trei zile înainte de sfârşitul său, Teofil şi-a recăpătat văzul, precum 
îi prevestise îndrumătorul său duhovnicesc, Preacuviosul Marcu. înţelegând că îi 
sosise vremea trecerii în veşnicie, Teofil a început să plângă încă mai mult si, 



59 Vieţile Sfinţilor, 22 septembrie. 

60 Vieţile Sfinţilor, 24 octombrie 

61 Sfântul Isaac Şirul, Cuvântul 65. 

având înaintea ochilor lacrimile adunate de el în vas, ruga pe Dumnezeu ca 
lacrimile lui să fie primite. Fără de veste i-a stătut înainte un înger cu un vas 
bineînmiresmat şi i-a grăit: „Teofile ! E bine că te-ai rugat şi ai plâns; dar în 
deşert te lauzi cu lacrimile pe care le-ai adunat în vas. lată un vas mult mai 
mare decât acela, plin tot cu lacrimile tale cele vărsate la rugăciune cu osârdie, 
însă cu cele pe care le-ai şters cu mâna ori cu năframa, sau le-ai lăsat să cadă 
pe pământ şi pe hainele tale. Eu le-am adunat după porunca Stăpânului şi 
Făcătorului meu, iar acum sunt trimis să vestesc ţie bucuria strămutării la Cel 
Care a zis: Fericiţi cei ce plâng, că aceia se vor mângâia (Matei V, 4)" 62 . - Din 
întâmplările arătate mai sus se vede limpede caracterul de obşte al arătării 
duhurilor, aşa cum este el rânduit de către Pronia lui Dumnezeu. Prin iconomia 
lui Dumnezeu, duhurile se arată numai la vreme de foarte mare nevoie, cu 
scopul mântuirii si îndreptării oamenilor; se arata în aşa fel că arătarea lor nu 
poate avea nici un fel de urmări vătămătoare. Petru si Areta au fost scoşi din 
prăpastia păcatul prin frica de cearta dintre îngeri şi draci pe care o văzuseră, 
iar Teo-fil, al cărui neajuns stătea nu în felul vieţii, ci în felul de a gândi, a fost 
îndrumat la smerita cugetare şi totodată vestit cu privire la fericirea gătită lui. 
El nu se putea îngâmfa în urma arătării îngerului şi a făgăduinţei fericirii, 
întrucât i se descoperise totodată neajunsul şi i se vestise despre mântuire în 
pragul morţii ca despre un dar dăruit numai prin milostivirea lui Dumnezeu. Nu- 
mai creştinilor celor mai desăvârşiţi, mai ales dintre monahi, care s-au 
învrednicit a străvedea cu ochii sufleteşti, Ie-a fost descoperită lumea duhurilor; 
însă asemenea creştini erau foarte puţini chiar si în vremurile cele mai 
înfloritoare ale monahismului, potrivit mărturiei Preacuviosului Macarie cel 
Mare 63 , însuşirea aparte a tuturor acestor vedenii trimise de către Dumnezeu, 
bagă de seamă sfântul loan Scărarul, stă în aceea că ele aduc sufletului 
smerenie şi frângere de inimă, îl umplu de frica lui Dumnezeu, de conştiinţa 
propriei păcătoşenii şi nimicnicii. Dimpotrivă, vedeniile în care ne vârâm de 
capul nostru, împotriva voii lui Dumnezeu, ne duc în semeţie, în părere de sine, 
aduc o bucurie care nu-i altceva decât satisfacerea neînţeleasă de către noi a 
slavei noastre deşarte şi a părerii noastre de sine 64 . Dracii, arătându-se 
îndeobşte în chip de îngeri, se străduieşte a-1 amăgi pe om prin laudă, să facă 
plăcere curiozităţii şi slavei lui deşarte - după care îl aruncă lesne în amăgirea 
de sine şi îi pricinuiesc o vătămare sufletească foarte mare, mai mult sau mai 
puţin vădită. 

Gândul că vederea trupească a duhurilor e vreun lucru mare este un gând 
greşit. Vederea trupească lipsită de cea duhovnicească nu aduce omului 
concepţia cuvenită despre duhuri, ci numai o concepţie superficială despre ele; 
ea poate lesne să-i aducă concepţiile cele mai greşite cu putinţă, şi tocmai pe 
acestea le aduce îndeobşte celor neîncercaţi şi molipsiţi de slavă deşartă şi 
părere de sine. La vederea duhovnicească a duhurilor ajung numai creştinii 
adevăraţi, iar la cea trupească sunt în stare cel mai mult oamenii cu viaţă cât 
se poate de stricată. Cine vede duhurile şi se află în împărtăşire simţită cu ele ? 
Vrăjitorii, care s-au lepădat de Dumnezeu şi au recunoscut drept dumnezeu pe 



62 Vieţile Sfinţilor, 29 decembrie. 

63 Omilia VIII, cap. 6. 

64 Scara, Cuvântul 3, despre vise. 

34 



satana 65 ; oamenii care s-au dedat patimilor şi care, pentru a şi le satisface, au 
alergat la vrăjitori şi au intrat prin mijlocirea lor în împărtăşire pe faţă cu 
duhurile căzute, lucru care se săvârşeşte întotdeauna cu condiţia lepădării de 
Hristos 66 ; oamenii cu puterile istovite de beţii si desfrâu; nevoitorii căzuţi în 
părere de sine si trufie; foarte puţini sunt în stare de ea prin alcătuirea 
[constituţia] lor firească; unui număr foarte mic de oameni li se arată duhurile 
cu prilejul unei împrejurări cu totul si cu totul deosebite din viaţa lor. în aceste 
din urmă două cazuri, omul nu e de osândit, dar trebuie să-si dea toată silinţa 
ca să iasă din această situaţie, întrucât este foarte primejdioasă, în vremurile 
noastre, mulţi îşi îngăduie să intre în împărtăşire cu duhurile căzute prin 
mijlocirea magnetismului, când duhurile căzute obişnuiesc să se arate în chip 
de îngeri luminaţi, amăgind si înşelând prin felurite povesti interesante, ames- 
tecând adevărul cu minciuna, întotdeauna pricinuind o cât se poate de mare 
neorânduială sufletească şi chiar mintală. Folosirea magnetismului este o 
ramură a vrăjitoriei, în ea nu este lepădare vădită de Dumnezeu, dar este, fără 
îndoială, o lepădare ascunsă, întrucât în vremurile noastre diavolul ascunde cu 
mare sârguinţă cursele sale, îngrijindu-se mai mult să nimicească ceea ce este 
esenţial decât ceea ce este la arătare. Neînvrednicind de nici o luare-aminte 
aşezământul de lege al lui Dumnezeu, neverificând cu osârdie dacă este 
plăcută lui Dumnezeu, dacă este potrivită cu voia lui Dumnezeu întreprinderea 
sa, iscoditorul cu minte uşuratică se încredinţează lucrării magnetismului, intră 
lipsit de orice prevedere în comunicare cu duhurile, le crede şi li se 
încredinţează, lucrează sub călăuzirea lor şi după îndrumările lor. Ce este asta, 
dacă nu lepădare de Dumnezeu ? 

S-a întâmplat ca, potrivit unei osebite iconomii a lui Dumnezeu, sfintele 
duhuri să se arate unor oameni cu viaţă păcătoasă şi chiar închinătorilor la idoli. 
Acestor oameni nu Ie-a adus nici un folos faptul că li s-au arătat sfinţii îngeri; de 
altfel, arătarea acestora nici nu a fost rânduită pentru ei personal, şi ca atare nu 
a slujit drept semn al vredniciei lor. Sfânta Scriptură povesteşte că în vremea 
când patriarhul lacov a plecat pe ascuns din Mesopotamia de la socrul său 
Lavan, care era închinător la idoli, si Lavan a plecat în urmărirea ginerelui, a 
venit Dumnezeu (a se înţelege îngerul lui Dumnezeu: trimisul e numit cu numele Celui ce 1-a 
trimis) noaptea la Lavan Şirul si i-a zis lui: Păzeste-te ca nu cumva să zici către 
lacov rele (Facere XXXI, 24). închinătorului la idoli Lavan i s-a arătat Dumnezeu 
nu pentru Lavan, ci pentru a-1 mântui pe lacov. închinătorul la idoli a rămas 
închinător la idoli, în ciuda faptului că a văzut pe Dumnezeu faţă către faţă şi a 
vorbit cu El. Vederea trupească nu i-a adus nici un folos, fiindcă nu i-a mers 
înainte cunoaşterea. După ce a văzut pe adevăratul Dumnezeu, închinătorul la 
idoli nu încetează să îi socoată dumnezei pe idolii săi; el spune: Pentru ce ai furat 
dumnezeii mei ? (Facere XXXI, 30). - închinătorul la idoli, prorocul mincinos şi 
vrăjitorul Valaam a văzut desluşit în cale un sfânt înger şi a vorbit cu el; din 
insuflarea acelui înger, a rostit o prorocie adevărată, prorocie de Dumnezeu 
insuflată despre poporul lui Israel, însă asta nu i-a adus nici un folos: el a rămas 



65 Sfântul Apostol Pa vel a definit astfel cuvântul „vrăjitor": Plinule de toată viclenia si de toată 
răutatea, fiul diavolului, vrăjmaş a toată dreptatea 

(Fapte XIII, 10). Citind Vieţile Sfinţilor ne putem face îndestul idee despre vrăjitori. 

66 Vieţile Sfinţilor, vezi Viaţa Sfântului Vasile cel Mare, I ianuarie, şi istorisirea despre Teofan, cel 
care a căzut şi s-a pocăit, 23 iunie. 

întru păgânătatea sa, a îndrăznit să lucreze împotriva rânduielii lui Dumnezeu şi 
a fost supus pedepsei împreună cu vrăjmaşii lui Dumnezeu (Numeri XXII, 23, 
24, 31). -Saul, regele lui Israel, care nu se lepădase în chip vădit de Dumnezeu, 
însă călca ades porunca lui Dumnezeu, ceea ce i s-a socotit lui întru lepădare (I 
Regi XV, 22-23), a pus capac fărădelegilor sale mergând la o vrăjitoare. El ştia 
că vrăjitoria este un păcat greu, fiindcă a dat morţii pe toţi vrăjitorii din 
pământul lui Israel: însă, târât de îndreptarea întregii sale purtări, s-a hotărât la 
o faptă în chip vădit potrivnică lui Dumnezeu. Dorind să afle care avea să fie 
deznodământul bătăliei pe care el se hotărâse s-o dea cu filistenii, Saul a cerut 
vrăjitoarei să cheme din iad sufletul răposatului proroc Samuil pentru a se sfătui 
cu el. Vrăjitoarea i-a împlinit cererea. Arătându-se din închisorile pământului la 
chemarea ei, prorocul i-a prevestit regelui înfrângerea şi moartea în bătălie. 
Saul, în loc să se cufunde în pocăinţă, a căzut în deznădejde; arătarea 
prorocului şi cunoaşterea viitorului i-au adus în loc de folos o vătămare cât se 
poate de mare (I Regi XXVIII) 67 . Oştirea păgânilor sirieni ce năvălise în pământul 
lui Israel a văzut fără de veste o ceată de sfinţi îngeri şi a luat-o la fugă (IV Regi 
VII, 5). Sfinţii îngeri şi drepţii răposaţi nu rareori au oprit prin asemenea arătări 
pe barbari şi pe tâlhari de la năvălirile asupra sălaşurilor bineplăcuţilor lui 
Dumnezeu 68 . Să nu socoată vreun lucru mare despre sine cei care au văzut 
trupeşte duhuri, chiar si sfinţi îngeri: această vedere nu mărturiseşte, în sine, 
vrednicia celor ce au văzut-o: de ea sunt în stare nu numai păcătoşii, ci chiar şi 
dobitoacele necuvântătoare (Numeri XXII, 23). 

Sfinţii Părinţi dădeau oricărei vederi duhovniceşti întâietate asupra vederii 
trupeşti. Marele povăţuitor al monahilor, sfântul Isaac Şirul, a zis: „Cel care s-a 
învrednicit a se vedea pe sine este mai mare decât cel care s-a învrednicit a 
vedea îngeri, fiindcă acesta din urmă intră în împărtăşire cu ochii cei trupeşti, 
iar cel dintâi cu ochii sufleteşti" 69 . Acei preacuvioşi monahi ce s-au învrednicit de 
îmbelşugată vedere duhovnicească erau plini de dreaptă socotinţă 
duhovnicească si de alte înalte dăruiri ale Sfântului Duh: în acestea erau săraci 
acei preacuvioşi Părinţi care pentru simplitatea şi curăţia lor au fost învredniciţi 
numai de vederea trupească a duhurilor. Preacu-viosul Daniil al Schitului 
povestea despre un oarecare bătrân cu vieţuire foarte aspră, care trăia în 
Egiptul de Jos, că spunea din neştiinţă: „Melchisedec, regele Salemului, cel 
pomenit în cartea Facerii (XIV, 18), este Fiul lui Dumnezeu". Acest lucru a fost 
adus la cunoştinţa preafericitului Chirii, arhiepiscopul Alexandriei. Chirii 1-a 
chemat la sine pe bătrân, care săvârşea semne şi căruia Dumnezeu îi 
descoperea ceea ce bătrânul cerea. Arhiepiscopul s-a purtat cu foarte multă 
înţelepciune. El i-a grăit bătrânului: „Avvo ! Roagă-te pentru mine. Un gând îmi 
spune că Melchisedec este Fiul lui Dumnezeu, iar alt gând îmi spune: «Nu ! El 
este om şi arhiereu al lui Dumnezeu». Mă clatin şi nu ştiu în care gând să cred. 



67 Cu privire la această întâmplare, vezi felurite păreri în Vieţile Sfinţilor, 11 martie, Viaţa 
Sfântului sfinţit mucenic Pionie, presviterul din Smirna, şi în notele la această Viaţă. Lui Saul a 
putut să i se arate un demon în chipul prorocului şi să-i rostească, din presupunerile sale, o 
prorocie întemeiată pe prorociile adevărate dinainte şi pe mersul lucrurilor; a putut să i se arate, 
cu îngăduinţa lui Dumnezeu, şi însuşi Samuil, fiindcă drepţii Vechiului Testament erau ţinuţi în 
iad mai înainte de venirea lui Hristos şi se aflau sub stăpânirea diavolului, chiar dacă nu în 
aceeaşi măsură ca păcătoşii şi necredincioşii. 

68 Vezi Vieţile Sfinţilor, Viaţa Preacuviosului Macarie de la Apele Galbene, 15 iunie. 

69 Cuvântul 41. 

Din această pricină te-am şi chemat. Roagă-te lui Dumnezeu ca să-ţi vestească 
ţie lucrul acesta prin descoperire". Bătrânul, nădăjduind în vieţuirea sa, a 
răspuns cu hotărâre: „Dă-mi un soroc de trei zile: voi ruga pe Dumnezeu pentru 
asta şi voi vesti ţie cine a fost Melchisedec". După trecerea a trei zile, bătrânul a 
venit la arhiepiscop şi i-a grăit: „Melchisedec a fost om". Arhiepiscopul a 
răspuns: „Cum ai cunoscut, Părinte, lucrul acesta ?" La care bătrânul: „Dumne- 
zeu mi i-a arătat pe toţi patriarhii, de la Adam şi până la Melchisedec - şi un 
înger mi-a zis: lată-1 pe Melchisedec. încredinţat să fii că aşa este". După ce s-a 
întors la chilie, bătrânul singur spunea tuturor că om este Melchisedec, iar nu 
Fiul lui Dumnezeu. Sfântul Chirii s-a bucurat de mântuirea fratelui, care, în ciuda 
faptului că săvârşea semne şi primea descoperiri de la Dumnezeu, că era în 
împărtăşire cu sfinţii îngeri şi cu sufletele Sfinţilor răposaţi, pierea din pricină că 
îşi însuşise un gând hulitor de Dumnezeu, ne-pricepând nenorocirea sa 
sufletească 70 . Un lucru asemănător s-a întâmplat cu un oarecare presvi-ter sfânt 
din cele dintâi veacuri ale creştinismului. Din pricina curăţiei şi nerăutăţii sale, 
el se învrednicea mereu să vadă când slujea Dumnezeiasca Liturghie un înger 
ce stătea în preajma lui. Pe presviter 1-a cercetat un diacon pelerin. Presviterul 
1-a îmbiat pe diacon să săvârşească împreună jertfa nesângeroasă. Atunci când 
au început să slujească, diaconul i-a atras presvite-rului luare-aminte asupra 
faptului că bagă în rugăciuni cuvinte ce cuprind o hulă ereticească. Pe presviter 
1-a uimit mustrarea diaconului. El s-a întors către îngerul care era de faţă şi 1-a 
întrebat: „Drepte sunt cuvintele diaconului ?" îngerul i-a răspuns: „Drepte". - „Si 
de ce", i-a întors presviterul vorba, „aflându-te lângă mine de atâta vreme, nu 
mi-ai spus acest lucru ?" - „Este plăcut înaintea lui Dumnezeu", a răspuns înge- 
rul, „ca om pe om să povătuiască". împărtăşirea statornică cu îngerul nu 1-a 
împiedicat pe sfântul presviter să cadă într-o rătăcire pierzătoare. 

Vederea duhurilor cu ochii cei trupeşti aduce întotdeauna o vătămare mai 
mare sau mai mică oamenilor care nu au vedere duhovnicească. Aici, pe 
pământ, chipurile adevărului sunt amestecate cu chipurile minciunii 71 , fiindcă 
pământul este un tărâm în care binele este amestecat cu răul, este tărâmul 
surghiunirii duhurilor căzute şi oamenilor căzuţi, în acest tărâm s-a pogorât 
Dum-nezeu-Omul pentru mântuirea oamenilor; în acest tărâm, înainte de 
înomenirea lui Dumne-zeu-Cuvântul, sfinţii îngeri se pogorau la oameni ca la 
nişte fiinţe căzute, însă care primiseră făgăduinţa mântuirii; în acest tărâm, 
după înomenirea lui Dumnezeu-Cuvântul, sfinţii îngeri se pogoară pentru a-i 
ajuta pe oamenii ce îşi lucrează mântuirea: dar în această ţară trăiesc 
întotdeauna şi oameni care de bunăvoie rămân în căderea lor, precum şi îngerii 
căzuţi, care s-au învechit şi întărit în căderea lor, în vrăjmăşia lor către 
Dumnezeu. Oamenii care şi-au îndrăgit căderea, păcătoşenia, întrebuinţează 
toate mijloacele spre a-i atrage pe toţi oamenii pe calea lor: mai vârtos se 
îngrijesc de asta duhurile căzute. Ele săvârşesc lucrarea pierderii oamenilor cu 
neasemuit mai mult spor decât oamenii cu gând rău. Vătămarea oamenilor stă 
în amestecarea binelui din ei cu răul; vătămarea duhurilor căzute stă în deplina 
precumpănire a răului, binele lipsind din ele cu desăvârşire. Capacităţile 
duhurilor căzute întrec cu mult capacităţile oamenilor căzuţi, care sunt legaţi în 
întreprinderile lor de greutatea şi grosimea trupului lor. Demonii înconjoară 

70 Proloage, 23 februarie. 

71 Sfântul Isaac Şirul, Cuvântul 2. 

lumea fără împiedicare si repede, săvârşesc fără împiedicare şi fapte ce sunt de 
tot cu neputinţă pentru oameni (Iov I, 7). Oamenii sunt datori, vrând-nevrând, a 
se mulţumi cu acea experienţă a răului pe care o dobândesc în vremea scurtei 
vieţi pământeşti; planurile lor rele se strică de la sine în clipa când ei părăsesc, 
vrând-nevrând, arena vieţii pământeşti, fiind chemaţi la judecata lui Dumnezeu 
şi în veşnicie. Demonii, dimpotrivă, au fost lăsaţi să rămână pe pământ din 
vremea căderii lor definitive (Facere III, 14) şi până la sfârşitul lumii: oricine 
poate lesne să îşi închipuie ce experienţă în săvârşirea răului au dobândit ei în 
atâta amar de vreme, la capacităţile lor şi la statornica voire a răului pe care o 
au, voire neamestecată cu nici o năzuinţă sau aplecare bună. Chiar dacă se 
prefac că vor binele, asta o fac numai cu scopul de a reuşi mai sigur în planul 
lor cel rău. A voi binele ei sunt cu totul neînstare. Cel ce vede trupeşte duhurile 
poate fi lesne amăgit spre vătămarea şi pierzarea sa; iar dacă el, văzând 
duhuri, va arăta încredere uşuratică faţă de ele, negreşit va fi amăgit, negreşit 
va fi rătăcit, negreşit va fi pecetluit în duhul său cu pecetea de nepriceput 
pentru cei neîncercaţi a amăgirii, cu pecetea unei cumplite vătămări, adeseori 
pierzând putinţa îndreptării şi mântuirii. Cu mulţi, cu foarte mulţi s-a întâmplat 
acest lucru. S-a întâmplat acest lucru nu numai cu păgânii, ai căror preoţi erau 
îndeobşte în împărtăşire pe faţă cu demonii; s-a întâmplat acest lucru nu doar 
cu mulţi creştini necunoscători ai tainelor creştinismului, care au intrat cu 
oarece prilej în împărtăşire cu duhurile: s-a întâmplat acest lucru cu mulţi 
nevoitori şi monahi ce nu au dobândit vederea duhovnicească a duhurilor şi le- 
au văzut trupeşte. 

Numai prin asceza creştină se dobândeşte intrarea nerătăcită, legiuită, în 
lumea duhurilor. Toate celelalte mijloace sunt nelegiuite şi trebuie să fie 
lepădate ca netrebnice şi pierzătoare. Pe adevăratul nevoitor al lui Hristos îl 
aduce întru vederea duhurilor Dumnezeu însuşi. Atunci când Dumnezeu 
călăuzeşte, nălucile părut adevărate în care se îmbracă minciuna sunt despăr- 
ţite de adevăr; atunci i se dăruieşte nevoitorului în primul rând vederea 
duhovnicească a duhurilor, care descoperă înaintea lui în chip amănunţit şi 
exact însuşirile acestor duhuri. După aceea, unora dintre nevoitori li se dă şi 
vederea trupească a duhurilor, care completează cunoştinţele despre ele aduse 
de vederea lor duhovnicească. Duhurile rele sunt legate în lucrările lor faţă de 
nevoitorul lui Hristos de către stăpânirea şi înţelepciunea lui Dumnezeu, Cel 
care îl călăuzeşte, şi în ciuda faptului că suflă o deosebită ură faţă de slujitorul 
lui Dumnezeu, ele nu îi pot pricinui răul pe care l-ar dori. Necazurile aduse de 
către ele ajută la sporirea lui 72 . 

O învăţătură amănunţită, de o necesitate vitală, despre duhurile răutăţii 
înfăţişează Preacu-viosul Antonie cel Mare în învăţătura pe care a grăit-o 
ucenicilor săi. Această învăţătură a fost împrumutată de cel Mare din propriile 
sale cercări sfinte, din starea sa îmbelşugat harică; ea este mărturisită de către 
Sfânta Scriptură. Antonie avea atât vederea trupească a duhurilor cât şi 
vederea lor duhovnicească. Amândouă atinseseră în el o treaptă înaltă de 
dezvoltare. După omorârea de sine, după viaţa în liniştire adâncă, după viaţa în 
ceruri (Filipeni III, 20), unde îl înălţase Sfântul Duh, Care sălăşluia în el, Antonie, 
aflându-se încă în trup, parcă deja ţinea de ceata duhurilor 73 . El se afla în chip 



72 Preacuviosul Macarie cel Mare, Cuvântul 4, cap. VI- VII. 

73 Sinaxarul maronit. Sancti Antonii Magni opera, Patrologiae Grecae, tom XL, p. 960. 

statornic fie în împărtăşire cu sfinţii îngeri, fie în luptă cu demonii 74 . Povăţuirea a 
fost rostită către nişte sihastri - monahi foarte sporiţi, aşa cum erau ucenicii 
sfântului Antonie. Vederea trupească a duhurilor ţine de viaţa sihăstrească; cu 
monahii de chinovie, dracii se luptă îndeobşte în chip nevăzut, aducându-le 
gânduri, închipuiri, simţăminte păcătoase, foarte rar arătându-se în chip simţit. 
Antonie cel Mare, după ce 1-a învăţat îndestul pe Preacuviosul Pavel cel Simplu 
viaţa călugărească, i-a întocmit o chilie sihăstrească la o depărtare însemnată 
de sălaşul său şi 1-a băgat acolo pe ucenic, zicându-i: „lată, cu harul lui Hristos, 
Care a dăruit ajutor, ai deprins vieţuirea călugărească: de acum să petreci de 
unul singur, ca să dobândeşti cercare în lupta cu demonii" 75 . 

„Scriptura porunceşte", spunea Antonie cel Mare 76 , „să păzim cu toată 
păzirea inima noastră (Pilde IV, 23). Avem vrăjmaşi înfricoşători şi vicleni 77 , adică 
pe dracii cei răi; cu ei avem a ne lupta, precum spune Apostolul: Nu ne este 
nouă lupta împotriva trupului si a sângelui, ci împotriva începătoriilor si a 
domniilor, si a stăpânitorilor veacului acestuia, împotriva duhurilor răutăţii care 
sunt sub ceruri (Efeseni VI, 12). Mare mulţime a lor se află în văzduhul care ne 
înconjoară; ei nu se află departe de noi; între ei domneşte mare neînţelegere 78 . 
Despre firea şi felurimea lor pot spune multe alţii, care ne întrec în sporirea 
duhovnicească; iar noi avem deosebită nevoie să ştim vicleşugurile 
întrebuinţate de ei împotriva noastră. 

în primul rând, trebuie să fim încredinţaţi că dracii sunt draci nu pentru că 
ar fi fost zidiţi în starea lor de acum. Dumnezeu nu a zidit nimic care să fie rău 
în sine. Dracii au fost zidiţi buni. Mai apoi, căzând din înţelepciunea cerească, 
aruncaţi din cer, i-au amăgit pe păgâni cu năluciri. Arzând de ură faţă de noi, 
creştinii, ei folosesc toate mijloacele pentru a ne împiedica să ajungem la 
ceruri, să ne suim acolo de unde am căzut. Trebuie rugăciune încordată, trebuie 
mare nevoinţă pentru ca cei cărora ei li se arată să îi poată recunoaşte, primind 
prin lucrarea Duhului darul dreptei socotinţe. Unele dintre ele sunt mai pline de 
răutate, altele mai puţin pline de răutate - însă toate au o singură năzuinţă: să 
ne ducă prin fel şi fel de mijloace în cădere şi în pierzare. Mult felurită e 
şiretenia lor; multfeluri-te le sunt mijloacele de pregătire a curselor 79 . Fără 



74 Vieţile Sfinţilor, Viaţa Preacuviosului Antonie cel Mare, povestirea despre Zerefer: „Marele 
între Părinţii cei preadesăvârşiţi, Preacuviosul Antonie, străvăzător fiind, trecând de ispitele 
dracilor, întru nimic nu mai socotea viclenia lor: şi de multe ori vedea cu ochii cei trupeşti şi 
îngeri şi draci". 

75 Historia Lausaica, cap. XXVIII. Patrologiae Graecae, tom XXXIV. 

76 Patrologiae Graecae, tom XXVI. Vita Sancti Antonii, pp. 873,874-907,908. 

77 Potrivit altei variante: „iscusiţi în amăgire". Patrologiae, tomLXXlll, p. 137. 

78 Potrivit altei variante: „Neobişnuită mulţime a lor pluteşte în acest văzduh; nu departe de noi 
umblă taberele vrăjmaşilor", p. 137. 

79 Potrivit altei variante: „Dumnezeu nu a făcut nimic care să fie rău în sine. Nu potrivit rân- 
duielii Lui au început dracii să fie draci: pricină a stricării [pervertirii] lor a fost nu firea, ci voia. 
Dumnezeu i-a zidit buni; ei, însă, prin voirea propriului duh, au căzut din cer pe pământ, unde, 
târându-se în tină puturoasă, au întocmit credinţele păgâneşti. Acum, sfâşiaţi de ură faţă de noi, 
ei ne pun la cale neîncetat necazuri de tot felul, ca să nu moştenim tronurile care erau ale lor 
mai înainte. De multe feluri şi în multe chipuri e răutatea lor. Unii dintre ei au căzut 

până în fundul stricăciunii [pervertirii]; alţii, faţă de cei mai răi, par nu atât de cumpliţi; însă toţi 
pun la cale, după putere, felurite războaie împotriva fiecărei virtuţi. Din această pricină este 
neapărată nevoie să cerem de la Dumnezeu darul deosebirii duhurilor (I Corinteni XII, 10), aşa încât, 
prevăzând cursele şi măiestriile lor, să putem înălţa împotriva feluritelor bântuiri ale lor unul şi 
acelaşi semn de biruinţă: crucea lui Hristos" (p. 137 

îndoială, fericitul Apostol dimpreună cu următorii săi ştia asta cu de-amănuntul. 
Că nu suntem întru necunoştinţă de amăgirile lui (ale satanei) - II Corinteni II, 11. 
Suntem datori să ne povăţuim unii pe alţii, luându-ne cunoştinţele din ispitele la 
care am fost supuşi de draci; drept care şi eu, ca unul ce am dobândit oarece 
cunoaştere din cercare cu privire la duhuri, v-o împărtăşesc vouă, fiilor mei. 

Dacă dracii văd că vreunul dintre creştini, mai ales dintre monahi, începe 
a se nevoi şi a spori, se apropie de el şi îndată încep a pune piedici în calea lui. 
Aceste piedici sunt gândurile păcătoase. Nu trebuie să cădem în tulburare şi în 
nedumerire în urma insuflărilor aduse de către ei: acestea sunt nimicite fără 
întârziere prin rugăciuni, posturi şi credinţă în Domnul. Dracii, însă, după ce 
sunt puşi pe fugă, nu încetează lupta: ei se apropie iarăşi cu şiretlicuri rele si 
viclenie. Neizbutind să amăgească inima prin lucrarea cea într-ascuns mijlocită 
de pofte, ei se apropie pe altă cale şi încearcă să înfricoşeze prin năluciri 
deşarte, luând felurite chipuri - ba de femei, ba de fiare, ba de lighioane, ba de 
uriaşi foarte mari, ba de mulţime de ostaşi. Dar nici de aceste năluciri pe care le 
arată ei nu trebuie să ne speriem: neavând nici o însemnătate, ele pier într-o 
clipă dacă va sârgui omul a se îngrădi prin credinţă şi semnul crucii. Totuşi, 
dracii sunt îndrăzneţi şi neruşinaţi foarte: biruiţi fiind când luptă prin-tr-un 
mijloc, se folosesc de altul. Ei se înfăţişează ca având darul prorociei, în stare să 
prezică viitorul; se întind în nălucire la o asemenea înălţime de statură - si 
totodată la o mare lăţime - că par a se atinge de acoperişurile caselor. Aşa lu- 
crează ei, cu scopul de a amăgi prin „minuni" pe cei pe care nu i-au putut 
amăgi prin gânduri. Iar dacă şi atunci află sufletul întărit prin credinţă şi 
nădejde, aduc cu sine pe mai-marele lor 80 . 

Antonie spunea că 1-a văzut adeseori pe diavol aşa cum 1-a descoperit 
Dumnezeu lui Iov în următoarele cuvinte: Ochii lui chip de luceafăr. Din gura lui 
ies ca nişte făclii aprinse si scapără ca nişte scântei de foc. Din nările lui iese ca 
nişte fum de cuptor arzând cu foc de cărbuni. Sufletul lui precum cărbunii şi ca 
para focului din gura lui iese (Iov XLI, 8-11). Arătându-se astfel, căpetenia 
dracilor, cel lăudăros si învechit în rău, se străduieşte, precum am spus, să 
aducă groază peste nevoitor - şi Domnul îl dă în vileag, spunând iarăşi lui Iov: 
Socoteşte fierul ca paiele si arama ca lemnul putred. Răscoleşte marea ca pe 
un vas de unsoare, si pe portarul adâncului ca pe un rob l-a socotit, socotit-a 
adâncul ca pe un loc de primblare (Iov XLI, 18,21, 22); şi prin prorocul: Gonind, 
voi prinde (Ieşirea XV); şi printr-un alt proroc: Si toată lumea cu mâna o voi lua ca 



80 Potrivit altei variante: „Cruntă e ura duhurilor căzute faţă de toţi creştinii, dar mai ales faţă de 
monahi şi de cei ce şi-au afierosit fecioria lui Hristos. în calea acestora duhurile întind curse, se 
străduiesc să strice [pervertească] minţile lor prin gânduri nelegiuite şi spurcate. Aceasta, însă, 
nu trebuie să ne înspăimânte: vicleşugurile drăceşti sunt sfărâmate de îndată prin rugăciunile 
credincioşilor (creştinilor) către Dumnezeu şi prin posturile lor. Dacă, totuşi, ciracii încetează 
lupta pentru o scurtă vreme, să nu credeţi că acesta ar fi semnul desăvârşitei biruinţe asupra 
lor. Ei au obiceiul să se ridice, atunci când sunt răniţi, cu mare încrâncenare, şi să îşi înnoiască 
năvălirile, schimbând felul războiului. Dacă nu izbândesc nimic lucrând prin gânduri, se 
străduieşte să clatine pe nevoitori prin înfricoşări - iau chip ba de femei, ba de 
fiare, ba de şerpi, ba de uriaşi de o mărime neobişnuită, ba se arată ca nişte cete de ostaşi. 
Toate aceste năluciri pier la primul semn al crucii. Când mijloacele acestea de amăgire sunt 
înţelese de către nevoitori şi rămân zadarnice, dracii încep să prorocească, se apucă să prezică 
întâmplările zilelor următoare. Iar atunci când şi în această luptă sunt călcaţi în picioare, ei 
cheamă în ajutor pentru a lupta cu nevoitorii pe însuşi începătorul cetei lor celei păgâneşti, pe 
capul şi plinătatea a tot răul" (p. 138). 

pe un cuib, si ca pe nişte ouă părăsite o voi ridica (Isaia X, 14). Astfel se laudă 
dracii şi făgăduiesc să facă ba una, ba alta, ca să înşele pe nevoitorii bunei 
credinţe. Noi, credincioşii, nu trebuie să ne înfricoşăm de nălucirile lor, nu 
trebuie să luăm aminte la cele pe care le trâmbiţează ei. Ei mint întotdeauna, 
niciodată nu spun vreun lucru drept. Chiar dacă diavolul a spus despre sine cu 
îndrăzneală atâtea lucruri 81 , Domnul l-a scos ca pe un şarpe în undiţă, a pus pe 
dânsul frâu ca pe o vită de povară, l-a ferecat în obezi de fier ca pe un rob 
fugar, i-a străpuns nările şi buzele cu verigă. El e legat de Domnul asemenea 
unei vrăbii, şi a fost dat pe mâna noastră ca jucărie, împreună cu el au fost 
doborâţi toţi părtaşii lui, demonii, ca nişte scorpioni şi şerpi, spre a fi călcaţi în 
picioare de noi, creştinii. Dovada acestui fapt este următoarea: noi ne luptăm 
cu dracii prin însuşi felul vieţuirii noastre - şi cel care s-a lăudat că va usca 
marea şi va înhaţă lumea nu poate să stea împotriva nevoinţei noastre, nu 
poate să mă oprească pe mine, cel ce grăiesc împotriva lui. Să nu luăm deloc 
aminte la cuvintele lui, fiindcă el pururea minte! Să nu ne îngrozim de nălucirile 
lui, care nu au nici un fel de însemnătate ! Lumina arătată de către demoni nu e 
adevărată: ea este mai degrabă mai înainte însemnare şi preînchipuire a focului 
celui gătit lor: ei se străduieşte să se arate oamenilor în flacăra unde vor arde. 
întocmai: ei se arată, dar pier îndată, fără să fi vătămat pe nimeni dintre 
credincioşi, arătând în fapt numai chipul focului în care vor fi aruncaţi. Nu 
trebuie să ne speriem de ei deloc: harul lui Hristos a făcut zadarnice toate 
încercările lor împotriva noastră 82 . 

Demonii sunt vicleni: ei sunt în stare să ia felurite înfăţişări şi chipuri. 
Deseori se înfăţişează cântând psalmi, rămânând nevăzuţi, şi amintesc 
cuvintele Scripturii 83 . Foarte adeseori, atunci când noi citim ei repetă îndată cele 



81 Aici se are în vedere lăudăroşenia dracului zugrăvit în locurile de mai sus ale Sfintei Scripturi. 

82 Marele sihastru egiptean descrie lăudăroşenia, neobişnuitele făgăduinţe trâmbiţate de către 
demoni cu scopul de a-i amăgi pe oameni, precum şi nălucirile monstruoase înfăţişate de către 
demoni, ameninţările lor de necrezut şi deşarte. Demonii se străduieşte prin felurite mijloace 
să-i atragă pe oameni să se supună lor, arătându-li-se în chip simţit. Lucrătorul cu lua-re-aminte 
al poruncilor lui Hristos poate vedea cu de-amănuntul această lucrare â demonilor atunci când 
ei se apropie de suflet în chip nevăzut, se străduieşte să lucreze asupra lui prin gânduri şi 
închipuiri. Când vor să îl plece pe om spre patima dulceţii, ei îi înfăţişează în închipuire imagini 
vii şi smintitoare si numeroase mijloace de satisfacere a poftei trupeşti. Când vor să îl înşele cu 
slava deşartă, îi înfăţişează un tablou amăgitor al sporirii pământeşti. Când vor să-1 lege cu 
dragostea de bani, îi înfăţişează bătrâneţi lungi şi împovărătoare, precum şi celelalte pretexte 
pe care se zideşte această patimă, într-un cuvânt: ei şi amăgesc şi ameninţă - prin toate 
mijloacele se străduieşte să fure omului credinţa în Dumnezeu, să îl abată de la urmarea 
poruncilor Evangheliei, să îl atragă sub îndrumarea lor. Cu cei care se supun demonilor, aceştia 
se poartă crunt, se poartă ca cei mai răi vrăjmaşi, care i-au propus toate cu singurul scop de a-i 
aduce toată vătămarea cu putinţă. Pe cel ce s-a plecat spre căutarea slavei deşarte uneori îl 
lovesc cu necinste îndată ce s-a supus linguşirii, alteori par a-1 satisface vreme îndelungată 
pentru a-1 aduce într-o situaţie cât se poate de grea, în prăpastia pierzării. Când îl părăseşte pe 
om dreapta lui Dumnezeu din pricina supunerii lui statornice şi de bunăvoie faţă de patimă, 
atunci demonii îl aruncă în toate felurile de urgisire. Aşa fac ei şi cu iubitorul de bani, şi cu 
iubitorul de plăceri. Ei amăgesc prin desfătarea păcătoasă pentru a vărsa în cel ce s-a supus lor 
amărăciunea lor ucigătoare; ei amăgesc cu nălucirea unui belşug de bunătăţi pentru ca astfel să 
îl arunce pe om mai fără greş în prăpastia nenorocirilor; ei ameninţă cu nenorociri pentru ca 
omul, lepădându-se de nădejdea în Dumnezeu, Cel ce păzeşte pe om de venirea nenorocirilor şi 
în vremea nenorocirilor, să se abată spre măsurile de a se păzi cu care îl îmbie demonii şi să 
cadă în nişte necazuri cât se poate de încurcate şi fără ieşire. 

83 Potrivit altei variante: „Demonii au obiceiul ca uneori să cânte psalmi în armonie, vreme în 

citite, asemenea unui ecou. Când dormim, ei ne scoală la rugăciune, ca să nu 
ne lase deloc să ne odihnim prin somn. Uneori, luând chip de monahi, la arătare 
cât se poate de cucernici, intră în vorbă ca să amăgească prin nălucirea 
veşmântului şi chipului şi să-i atragă unde vor pe amăgiţi. Nu trebuie nicidecum 
să-i ascultăm, fie că îmboldesc la rugăciune, fie că îndeamnă să nu mâncăm 
nimic, fie că ne învinuiesc şi ne dau în vileag păcatele pe care ei ştiu că le-am 
făcut. Ei fac asta nu cu scop de evlavie ori virtute, ci cu scopul de a-i aduce pe 
cei mai simpli la deznădejde. Ei înfăţişează viaţa nevoitoare ca pe o viaţă lipsită 
de folos, insuflă dezgust faţă de petrecerea monahală ca şi cum aceasta ar fi de 
o greutate nesuferită; ei lucrează cu scopul de a pune toate piedicile cu putinţă 
acestei vieţuiri 84 . 

Prorocul, trimis de Dumnezeu, arată starea cea nenorocită a dracilor, 
grăind: Vai celui ce adapă pe aproapele său cu băutură vicleană (Avacumll, 15). 
Aceste îndemnuri şi gânduri pun în primejdie calea care duce la mântuire. Când 
dracii spuneau adevărul - şi spuneau adevărul când ziceau: Tu eşti Sfântul lui 
Dumnezeu (Luca IV, 41) - Domnul Ie-a închis gura şi Ie-a poruncit să tacă pentru 
ca ei să nu amestece în adevăr viclenia lor si ca să ne înveţe să nu îi credem 
deloc pe draci, chiar de ar spune adevărul. Nu se cuvine nouă, care avem 
Sfânta Scriptură si slobozenia cea dăruită de Mântuitorul, să luăm învăţătură de 
la diavol, care nu a păzit cinul său si s-a schimbat la înţelegere, căzând din 
duhovnicesc în trupesc. Din această pricină, atunci când dracul încearcă să 
vorbească, Scriptura îi opreşte [interzice] acest lucru prin următoarele cuvinte: 
Iar păcătosului i-a zis Dumnezeu: Pentru ce povesteşti tu dreptăţile Mele si iei 
aşezământul Meu de lege în gura ta ? (Ps. XLIX, 17). Ca să îi amăgească pe cei 
mai simpli, ei se folosesc de toate mijloacele cu putinţă, de toată prefăcătoria 
cu putinţă, grăiesc mult, fac zgomot, tulburare, ciocănituri, hohotesc fără de 
măsură, şuieră. Dacă nu sunt defel băgaţi în seamă, încep, în cele din urmă, să 
plângă şi să se tânguie ca nişte biruiţi. 

Domnul, Dumnezeu fiind, Ie-a închis gura dracilor; iar nouă, ce am primit 
învăţătură de la sfinţi, ni se cuvine să urmăm sfinţilor, să ne asemănăm lor cu 
bărbăţia. Aceştia, văzând lucruri de acest fel, strigau: Când a stătut păcătosul 
împotriva mea, amuţit-am si m-am smerit, şi am tăcut de bunătăţi (Ps. XXXVIII, 
2-3). Şi iarăşi: Iar eu ca un surd nu auzeam, si ca un mut ce nu-şi deschide gura sa; 

care - o, păgânătate! - rostesc cu guri necurate sfintele spuse ale Scripturii" (p. 139). 
84 Potrivit altei variante: „Când dormim, ei ne îmboldesc la rugăciune, pentru a ne răpi somnul 
întregii nopţi. Mulţi dintre ei, luând chip de monahi cinstiţi, pleacă frăţimea spre cercetarea cu 
de-amănuntul a păcatelor săvârşite mai înainte, care sunt cunoscute dracilor, pentru a înnoi 
simţirea desfătării acelor păcate ori pentru a duce la deznădejde. Trebuie dispreţuită darea în 
vileag a păcatelor noastre de către ciraci, trebuie dispreţuite sfaturile lor viclene, atunci când 
îmboldesc la postire sau îndeamnă la priveghere de toată noaptea. Ei iau un chip ce ne e 
cunoscut şi apropiat anume cu scopul de a ne vătăma mai lesne ascunşi sub obrăzarul virtuţii, 
pentru a-şi turna mai lesne otrava, 

pentru a amăgi simplitatea inimii prin înfăţişarea cuvioasă; dar mai apoi, după ce se apropie de 
cei cărora se arată, le insuflă că nevoinţa călugărească e de neîndurat şi cu neputinţă; în- 
făţişând vieţuirea monahală începută ca pe o povară grea, duc pe nevoitori la deznădejde, prin 
deznădejde [akedie] îi duc în trândăvie, prin trândăvie îi duc în desăvârşită slăbăno-gire" (p. 
139). Aceasta este viclenia şi acesta este scopul demonilor atunci când lucrează prin gânduri 
sau prin oamenii dedaţi împăti-mirii simţurilor şi dragostei de această lume. Demonii clevetesc 
viaţa monahală, spunând că este „împotriva firii" şi „cu neputinţă"; prin in-suflarea acestor idei 
mincinoase, ei se străduieşte să răcească râvna nevoitorului, să îl arunce în negrijă de 
mântuire, să îl înece în viaţa trupească şi în mulţumirea patimilor 

şi m-am făcut ca un om ce nu aude (Ps. XXXVII, 13-14). Drept aceea, datori 
suntem să nici nu luăm aminte la draci, căci sunt străini de noi, să nu le dăm în 
nici o privinţă ascultare, chiar dacă ne îndeamnă la rugăciune, chiar dacă ne-ar 
învăţa la postire. Dimpotrivă, să ne ţinem cu tărie de rânduielile vieţuirii 
noastre, pentru a nu fi amăgiţi de lucrările lor, care sunt pline toate de şiretenie 
rea şi de gând rău. Nu avem pentru ce ne teme de ei, chiar dacă par a năvăli 
asupra noastră, chiar dacă ne ameninţă cu moartea: ei sunt neputincioşi, pot 
numai să ameninţe, şi nu pot face nimic mai mult 85 . 

După ce am vorbit până acum pe scurt despre acest lucru, nu voi intra în 
amănunte: o astfel de purtare ne va înălţa la privegherea de sine cea mai 
neabătută cu putinţă. Odată cu venirea Domnului pe pământ, vrăjmaşul a 
căzut, puterile lui s-au sfărâmat. Ca un tiran doborât, care nu poate face nimic, 
el nu poate rămâne liniştit nicidecum şi ameninţă prin vorbe, în lipsă de 
altceva. Fiecare din voi este dator să ştie asta; fiecare din voi, pe temeiul 
acestei cunoştinţe, poate dispreţui pe draci. Dacă ei ar fi legaţi cu trupuri 
precum noi, fără îndoială ar putea spune: „Nu îi aflăm pe oameni, fiindcă se 
ascund; dacă i-am afla, fără îndoială i-am vătăma; şi noi am putea, închizând 
uşile, să ne ascundem de ei aşa cum se ascund dânşii de noi". Dar starea lor nu 
e nicicum aşa: ei pot intra prin uşile încuiate, pot - atât ei cât si începătorul lor, 
diavolul - să lucreze slobod în cuprinsul văzduhului - sunt gata să aducă rău si 
vătămare; diavolul, aşa cum a zis Domnul, a fost ucigaş de oameni dintru înce- 
put (loan VIII, 44). Cu toate astea, iată că trăim, ba chiar ne-am rânduit 
vieţuirea împotriva lui: de aici se vede limpede că dracii au rămas lipsiţi de 
orice putere. Locul nu e o piedică pentru meş-teşugirile lor; ei nu au dragoste 
către noi, ca să ne cruţe din dragoste; ei nu sunt deloc drepţi şi binevoitori faţă 
de noi, ca să se îngrijească de îndreptarea noastră. Dimpotrivă, ei sunt voitori 
de rău, şi pentru nimic nu se străduieşte atât de mult ca pentru a aduce 
vătămare nevoitorilor virtuţii şi ai bunei credinţe. Ei nu fac nimic numai şi numai 

85 Purtarea chibzuită si prevăzătoare care ni se prescrie în privinţa arătărilor simţite ale dracilor 
trebuie păzită cu stricteţe şi atunci când dracii lucrează numai prin gânduri. Când lucrează prin 
gânduri, ei se străduieşte, ca şi atunci când se arată în chip simţit, să spurce şi să strâmbe orice 
virtute prin amestecul lor, ca să clatine şi să doboare vieţuirea nevoitorului, ca să clatine şi să 
doboare în el concepţiile morale, concepţii pe care se zideşte vieţuirea cu adevărat 
binecinstitoare. Dracii îi insuflă monahului să ia asupră-şi post fără de măsură, priveghere fără 
de măsură, pravilă de rugăciune împovărătoare, sărăcie de prisos în îmbrăcăminte, râvnă de 
prisos faţă de ostenelile trupeşti, ca să îl ducă în îngâmfare ori să-1 facă, prin cheltuirea 
puterilor şi sănătăţii, neînstare de nevoinţa binecinstitoare. întristarea plăcută lui Dumnezeu a 
celui care plânge pentru păcate ei se străduieşte s-o sporească şi s-o prefacă în întristare 
pierzătoare, amestecând cu pocăinţa pentru păcate deznădăjduirea de primirea iertării. Luând 
iubirea de aproape ca pretext frumos la înfăţişare, ei învaţă pe monahi să iasă deseori din chilie 
pentru a-i cerceta [vizita] pe fraţi, precum şi să primească şi să poftească oaspeţi mereu în 
chilia lor. Prin aceasta îi rup de plâns şi de celelalte îndeletniciri folositoare pentru suflet, ce nu 
sunt cu putinţă altminteri decât în sânul însingurării şi liniştii; prin aceasta trag la împrăştiere, în 
urma căreia mintea se întunecă, şi convingerea omului prin sminteli devine foarte lesnicioasă, 
în mărturisirea adevăratei credinţe, în această temelie a mântuirii oamenilor, dracii se 
străduieşte să vâre amestecul lor şi să prefacă sfânta Credinţă în rea credinţă sau erezie - şi 
prin aceasta să nimicească întreaga însemnătate a Credinţei. Ce înseamnă „erezie" ? Erezia 
este amestecarea în cunoaşterea de Dumnezeu descoperită [revelată] a unor învăţături luate 
de la cugetarea trupească, care este de obşte [comună] duhurilor apostate şi oamenilor 
apostaţi. Cunoaşterea de Dumnezeu descoperită a fost predanisită de însuşi Dumnezeu; ea nu 
suferă nici un amestec; ea e cu totul lepădată atât prin tăgăduirea nemijlocită cât şi prin 
amestecare. Un astfel de amestec în credinţă este o lepădare de ea ascunsă. 

din pricină că nu pot face nimic, pot numai să ameninţe; ei nu se pot înfrâna de 
la rău, însetează să ne aducă toată vătămarea, având voinţa cu totul îndreptată 
spre aceasta, lată, ne-am adunat şi vorbim împotriva lor; ei ştiu că ajung 
neputincioşi pe măsură ce noi sporim. Fără îndoială că ei nu ar lăsa nici un 
creştin să vieţuiască de ar avea putere în această privinţă: viaţa binecinstitoare, 
după Dumnezeu, este urâtă păcătosului. Neavând nici o putere, ei suferă vă- 
zând că nu pot să îşi împlinească nici una dintre uneltiri. Să ne întărim întru 
gândul că nu trebuie nicidecum să ne înfricoşăm de ei. Dacă ei ar avea vreo 
stăpânire, nu s-ar apropia cu zarvă, în felurite năluciri, nu ar pune la cale 
măiestrii rele, schimbându-se la înfăţişare; ar fi îndeajuns doar unul dintre ei 
pentru a împlini ceea ce doresc şi le stă în putinţă. Cel ce are puterea de a 
ucide se apropie nu întru nălucire deşartă, nu înspăimântă prin zarvă si 
tulburare, ci lucrează în chip neîmpiedicat, potrivit stăpânirii sale. Dimpotrivă, 
dracii, neavând nici o putere, joacă un fel de teatru, preschimbându-şi 
înfăţişarea şi speriind pruncii prin zarvă şi prin obrăzarele [măştile] lor hâde: 
chiar din această pricină ei merită dispreţ, ca nişte neputincioşi, îngerul 
adevărat, trimis de Domnul împotriva asirienilor, nu a avut nevoie nici de zarvă, 
nici de arătări uimitoare, nici de ciocănituri, nici de bătăi din palme: lucrând li- 
niştit potrivit stăpânirii date lui, a omorât în vreme cât se poate de scurtă o sută 

optzeci şi Cinci de mii de OStaşi (IV Regi XIX, 35). Iar cei ce n-au nici o putere - precum 
sunt dracii - se străduieşte numai să sperie prin năluciri deşarte. 

Poate că cineva, pe temeiul istorisirii despre Iov, va întreba, împotrivindu- 
se spuselor noastre: „Şi atunci, de ce diavolul, întrarmându-se asupra acestui 
bărbat drept, a putut face toate: şi să-i răpească avuţia, şi să îi omoare copiii, 
iar pe el însuşi să-1 bată cu lepră puturoasă ? (Iov I, 15-22; II, 1-17)" Să ştie cel 
care întreabă că aceasta s-a săvârşit nu prin puterea diavolului, ci prin puterea 
lui Dumnezeu, Care 1-a dat pe Iov în mâna diavolului spre ispitire. Diavolul, 
tocmai pentru că nu putea singur nimic să facă, a cerut îngăduinţă să facă ceea 
ce i-a făcut lui Iov. Această întâmplare slujeşte drept temei al unui mare dispreţ 
faţă de vrăjmaş, care, deşi a vrut, nu a a vut putinţa de a lucra nici măcar 
împotriva unui singur om drept: dacă ar fi avut-o, n-ar fi cerut-o. El, însă, a 
cerut-o, a cerut-o nu o dată, ci de două ori: asta vădeşte slăbiciunea si 
neputinţa lui. Nu este de mirare că n-a putut să îi facă nimic lui Iov, de vreme 
ce n-a putut vătăma nici turmele lui fără îngăduinţa lui Dumnezeu. Nici măcar 
asupra porcilor nu a avut nici o stăpânire: fiindcă dracii L-au rugat pe Domnul, 
precum e scris în Evanghelie, zicând: Dă-ne voie să ne ducem în turma cea de 
porci (Matei VIII, 31). Dacă ei nu au stăpânire asupra porcilor, cu atât mai puţin 
asupra oamenilor, care sunt făcuţi după asemănarea lui Dumnezeu. 

Se cade să ne temem numai de Dumnezeu: pe draci trebuie să îi 
dispreţuim si să nu ne temem nicicum de ei. Cu cât lucrează ei mai stăruitor 
împotriva noastră, cu atât mai multă râvnă trebuie să arătăm către nevoinţă. 
Marea armă împotriva lor este viaţa curată si credinţa în Dumnezeu. Fără 
îndoială că ei se tem de postiri, de privegheri, de rugăciuni, de blândeţe, de 
liniştirea inimii, de dispreţuirea banilor si a slavei deşarte, de smerenie, de 
dragostea către săraci, de milostenie, şi în primul rând de buna credinţă cea 
întru Hristos 86 , atunci când văd aceste virtuţi în nevoitori. Din această pricină, ei 



86 Prin „buna-credinţă cea întru Hristos" se înţelege ortodoxia strictă, împreunată cu vieţuirea 
strictă după poruncile Evangheliei. 

fac toate sforţările pentru a nu fi călcaţi: cunosc ei harul pe care Mântuitorul 1-a 
dat celor credincioşi împotriva lor. lată, dau vouă stăpânire să călcaţi peste 
şerpi si peste scorpii si peste toată puterea vrăjmaşului (LucaX, 19). 

Aşadar, dacă dracii vor prezice viitorul, nimeni să nu ia aminte la ei. 
Adeseori ei prevestesc cu câteva zile înainte venirea fraţilor - şi fraţii, într- 
adevăr, vin. Aceasta o fac dracii nu pentru altceva decât numai pentru a insufla 
încredere în ei celor care îi iau în seamă, ca să îi supună treptat înrâuririi lor şi 
să îi piardă. Din această pricină, nu trebuie să luăm aminte la ei, trebuie să le- 
pădăm cuvintele lor atunci când ei vorbesc, fiindcă nu avem deloc nevoie de 
ele. Ce este de mirare în faptul că ei, având trupuri mai uşoare decât trupurile 
omeneşti 87 , şi văzând pe cineva că porneşte la drum, ajung înaintea lui şi dau de 
ştire despre el ? în acelaşi chip, cei care merg pe cai o pot lua înaintea celor ce 
merg pe jos: în această privinţă, ei nu sunt deloc vrednici de minunare. Ei nu 
ştiu nicidecum ceea ce nu s-a săvârşit încă: singur Dumnezeu cunoaşte toate 
întâmplările înainte de săvârşirea lor. Iar ei, văzând ceva, vestesc despre aceea, 
alergând cu grăbire. Astfel, multora ei le vestesc ceea ce se face între noi, adică 
faptul că ne-am adunat, că facem înţelegere împotriva lor, mai înainte ca ci- 
neva din noi, ieşind de aici, să poată povesti despre asta. Fireşte, orice băiat 
sprinten ar putea face asta, luând-o înaintea celui care merge încet. Cele spuse 
de mine trebuie înţelese în chipul următor: dacă cineva se pregăteşte să plece 
din Tebaida sau dintr-un alt ţinut, dracii nu ştiu dacă are să plece ori nu; iar 
când văd că a plecat, aleargă înainte şi prevestesc venirea lui - şi, bineînţeles, 
el vine, după ce trec câteva zile. Se întâmplă, însă, şi ca cei care au pornit să 
facă drum întors: atunci dracii se arată mincinoşi 88 . 

La fel, ei pălăvrăgesc despre faptul că a urcat apa în râu: văzând că au 
venit ploi mari în Etiopia şi trăgând de aici încheierea că râul se va revărsa, ei, 
mai înainte de a ajunge apa în Egipt, aleargă şi vestesc despre revărsarea care 
va avea loc. Asta ar putea să o facă şi oamenii, dacă ar avea repeziciunea în 
mişcare pe care o au dracii, în ce chip păzitorul trupului [garda de corp] lui Da- 



87 

Patrologiae Graecae, tom XXVI. Sancti Athana-sii, tom 1 1 . Vita Sancti Antonii, pp. 889-890. -Ei A.eTttOTfcpoiQ 
x pcui"ievoi crcijjiacri (lâXXov tcov dv9pcoîtcov şcl. 

88 Potrivit altei variante: „Dacă ei (dracii), dân-du-se drept înainte-ştiutori, vestesc despre ve- 
nirea fraţilor, şi se întâmplă să vină cei despre care ei au prevestit, nici atunci nu trebuie să ne 
îngăduim încredere faţă de minciunile lor. Dracii au prevestit despre venirea acelora numai 
pentru a sădi prin această vestire încredere faţă de ei, iar mai apoi, din pricina acestei încrederi, 
să aibă intrare slobodă cu amăgirile lor. în prevestirile acestea creştinul nu trebuie să vadă nici 
o minune: nu numai ei, din pricina subţirimii (uşurimii) firii lor merg pretutindeni fără 
împiedicare, o pot lua înaintea celor ce merg pe jos - însă şi oamenii ce călăresc pe cai gonaci 
vestesc dinainte despre mergătorii pe jos ce urmează să vină. Ei vestesc nu ceea ce încă nu a 
început a se săvârşi - singur Dumnezeu ştie viitorul -, însă, văzând ceva ce a început a se 
săvârşi, vestesc despre acel lucru, şi prin acest mijloc seamănă, ca nişte hoţi, încredere faţă de 
ei în cei ce nu au înţelegere duhovnicească, în acest fel, un tânăr dăruit cu picioare iuţi ar putea 
vesti celor ce se află departe despre adunarea noastră de acum şi despre ceea ce vorbim, mai 
înainte ca vreunul dintre noi să ajungă în acel loc. Cele spuse pot fi lămurite prin pilde 
[exemple]. Dacă cineva din Tebaida sau din vreo cetate a unui alt ţinut pleacă la drum, dracii, 
văzându-1 în călătorie, pot, din pricina sus-pomenitei lor repeziciuni, să prevestească venirea 
lui. în acelaşi chip prevestesc ei revărsarea Nilului atunci când văd că în Etiopia au fost ploi 
mari, în urma cărora râul, umplân-du-se, de obicei iese dintre ţărmuri - şi atunci dau fuga în 
Egipt şi vestesc despre revărsarea care urmează. Acest lucru l-ar putea vesti lesne şi oamenii 
dacă ar fi dăruiţi din fire cu o asemenea repeziciune" (p. 141). 

vid (II Regi XVIII, 24), suindu-se într-un loc înalt, a văzut mai repede omul care 
venea decât cel care stătea jos; de asemenea, în ce chip vestitorul care a luat-o 
înaintea celorlalţi a vestit înaintea lor nu despre ceea ce nu s-a săvârşit încă, ci 
despre ceea ce a început a se săvârşi: în acelaşi chip si dracii o iau înainte cu 
vestirea, numai şi numai cu scopul de a amăgi, între timp, dacă din purtarea de 
grijă a lui Dumnezeu lucrurile ies altfel, apa nu se revarsă ori călătorii nu vin, 
dracii se arată mincinoşi, iar cei ce au crezut în ei -amăgiţi 89 . 

Aşa au luat început, în vechime, oracolele păgânilor; aşa au fost amăgiţi 
păgânii din vremuri străvechi de draci: însă amăgirii i s-a pus capăt. Ei, ca 
atare, nu cunosc nimic, ci spun ca nişte hoţi ceea ce văd la alţii - mai bine zis, ei 
nu atât prezic cât preghicesc. Drept aceea, chiar dacă spun vreodată adevărul, 
nici atunci nu sunt vrednici de minunare. Doctorii încercaţi şi iscusiţi, după ce s- 
au lămurit cum este cu o anumită boală cercetând mulţi bolnavi, foarte adesea 
îi prezic urmările; de asemenea, cârmacii şi plugarii, care iau mereu seama la 
starea văzduhului, prezic vremea senină şi cea rea: dar pun aceste prevestiri nu 
pe seama descoperirii Dumnezeieşti, ci pe seama cercării şi luării-aminte 
[experienţei si observaţiei]. Drept aceea, nimeni să nu se minuneze dacă dracii, 
pe temeiul unei astfel de socoteli, poate că vor şi spune vreun adevăr; nimeni 
să nu se supună înrâuririi lor luând aminte la ei. Ce folos poate fi pentru 
ascultători dacă află cu câteva zile înainte ce are să se întâmple ? Sau ce 
nevoie este a şti acestea, chiar dacă ar reuşi să le afle fără greşeală ? Această 
cunoaştere nu aduce nici o sporire în virtute, nu e dovadă a sfinţeniei. Nimeni 
dintre noi nu va fi judecat pentru că nu a cunoscut viitorul; nimeni dintre cei 
care au primit această cunoaştere nu va fi socotit fericit, fiecare va da răspuns 
la judecată dacă a păzit sau nu credinţa, dacă a împlinit întocmai poruncile. Noi 
luăm asupră-ne osteneli multe, ne petrecem viaţa în nevoinţe, nu pentru a şti 
dinainte cele viitoare, ci pentru a plăcea lui Dumnezeu cu virtuţile. Se cade să 
ne rugăm cu osârdie nu pentru a primi preştiinţa viitorului; nu aici stă răsplata 
nevoinţelor: trebuie să îl rugăm pe Domnul ca El să ne ajute la dobândirea 
biruinţei asupra diavolului. Iar dacă dorim neapărat să dobândim preştiinţa 
viitorului, să dobândim în acest scop curăţia minţii. Am încredinţarea că 
sufletul, după ce s-a curăţit şi s-a întors în starea sa firească 90 , se face înainte- 
văzător şi, prin lucrarea descoperirii de la Dumnezeu, poate vedea departe, şi 
lucruri mai tainice decât vede diavolul. Astfel a fost mintea lui Elisei, care a 
văzut faptele lui Ghiezi (IV Regi V, 26), care au fost săvârşite la depărtare de el, 
şi de asemenea a văzut oastea cerească trimisă în apărarea lui (IV Regi VI, 17). 

Aşadar, dacă dracii vor veni la voi noaptea si vor începe a vorbi despre 
viitor, zicând despre sine: „Noi suntem îngeri", să nu îi credeţi. Ei mint. Dacă vor 
lăuda vieţuirea voastră şi vă vor numi „fericiţi", să nu îi ascultaţi, să nu-i băgaţi 
în seamă, nici să nu vă uitaţi la ei, ci neîntârziat să vă însemnaţi pe voi şi 
locuinţa voastră cu semnul crucii, să vă rugaţi, şi veţi vedea că vor pieri. Ei sunt 
fricoşi, şi se tem nespus de semnul crucii: fiindcă Mântuitorul i-a lipsit de putere 



89 Potrivit altei variante: „Dracii, privind [observând] toate cu cea mai mare osârdie, dau vestea de la unul la 
altul, alergând repede. Dacă se întâmplă ca, din porunca lui^Dumnezeu, ceea ce s-a început să 
nu ajungă la bun sfârşit, altfel spus dacă cei porniţi la drum se întorc la jumătatea căii sau norii 
de ploaie sunt împrăştiaţi de vânt, atunci se descoperă amăgirea, atât a amăgitorilor cât şi a 
celor care le-au dat crezare" (pp. 141-142). 

90 „Stare firească" se numeşte la Sfinţii Părinţi starea în care au fost făcuţi oamenii; ei numesc 
starea de cădere „mai prejos de fire". 

46 



şi i-a făcut de batjocură prin cruce. Dacă vor lucra cu stăruinţă şi neruşinare, 
sărind şi schimbându-şi chipurile scârboaselor lor obrăzare [măşti], nu vă 
speriaţi, nu vă înspăimântaţi, să nu îi credeţi, ca şi cum ar fi buni. Foarte degrab 
poate fi deosebită, cu harul lui Dumnezeu, venirea duhurilor bune de a celor 
rele. Arătarea duhurilor bune nu pricinuieşte tulburare în suflet. Că nu va striga 
sfântul înger, nici nu va lăsa, nici se va auzi afară glasul lui (Isaia XLII, 2): el e atât 
de plăcut, atât de bun, că vederea lui va naşte în suflet veselie, bucurie, răpire 91 
- asta fiindcă împreună cu sfinţii îngeri este Domnul, Care e bucuria noastră şi 
puterea lui Dumnezeu Tatăl. Cugetările sufletului rămân liniştite, străine de 
tulburare; sufletul e cuprins de dorirea bunătăţilor Dumnezeieşti, viitoare; el ar 
dori să rămână pentru totdeauna în ele şi să plece de aici împreună cu sfinţii 
îngeri - iar dacă cineva, ca om ce este, se va înfricoşa de arătarea îngerilor 
buni, aceştia îi vor îndepărta neîntârziat frica prin bunătatea lor. Astfel s-a 
purtat Gavriil faţă de Zaharia (Luca 1,13), astfel s-a purtat îngerul care s-a 
arătat femeilor la mormântul Domnului (Matei XXVIII, 5), precum şi cel care a 
zis păstorilor pomeniţi în Evanghelie: Nu vă temeţi (Luca II, 10). Frica se naşte 
aici nu din tulburarea sufletului, ci din covârşitoarea vrednicie a celor care se 
arată. Astfel sunt semnele vederii sfinţilor îngeri. 

Dimpotrivă, venirea si nălucirea duhurilor rele este însoţită de zarvă, 
ciocănituri, zgomote şi ţipete, asemenea neorânduielii pe care o pricinuiesc 
tinerii prost crescuţi şi tâlharii, în urma venirii lor, în suflet ia naştere frică, în 
gânduri tulburare şi nedumerire, tânjeală, silă faţă de nevoinţă, lene, trândăvie, 
amintire de rude, teamă de moarte, pe urmă pofte păcătoase, răcire a râvnei 
pentru virtuţi, neorânduială sufletească. Aşadar, dacă vedeţi vreo arătare şi vă 
cuprinde teama, însă teama aceasta e neîntârziat îndepărtată şi vin nespusă 
bucurie, veselie, încredinţare, înnoire a sufletului, pace a gândurilor şi toate cele 
zise mai sus, tărie a sufletului şi dragoste de Dumnezeu, fiţi liniştiţi şi vă rugaţi; 
bucuria şi atare stare sufletească sunt semnul venirii duhurilor sfinte. Astfel, 
Avraam, văzând pe Domnul, s-a bucurat (loan VIII, 56); loan a săltat de bucurie 
(Luca 1,41) atunci când Maica Domnului a rostit heretisirea. Iar de se va înfăţişa 
vouă orice fel de arătare însoţită de zarvă, ciocăneli şi neorânduială după 
obiceiul lumesc, cu frică de moarte şi celelalte semne arătate mai sus, să ştiţi 
că au venit duhurile viclene. 

Si următorul lucru să vă slujească drept semn al lor. Dacă frica nu se va 
depărta de la suflet, acesta este semn al venirii vrăjmaşilor. Dracii nu înlătură 
nicidecum frica, precum au înlăturat-o marele arhanghel Gavriil când s-a arătat 
Măriei si Zahariei, si îngerul când s-a arătat femeilor la mormânt. Dimpotrivă, 
dracii, văzând că omul s-a speriat de ei, sporesc nălucirea, pentru a-1 lovi cu 
groază mare si a-1 batjocori, făcându-1 să se închine lor. După ce se apropie, ei 
spun celor speriaţi: „Asterneţi-vă la pământ si închinaţi-vă". în acest fel i-au 
amăgit ei pe păgâni, ajungând a fi socotiţi de ei ca dumnezei. Domnul nu ne 
îngăduie să fim amăgiţi de draci. Când diavolul s-a apropiat de Domnul cu 
asemenea năluciri, Domnul 1-a certat cu următoarele cuvinte: Mergi înapoia 
Mea, satana, că scris este: Domnului Dumnezeului tău să I te închini, si numai 
Lui să-l slujeşti (Matei IV, 10; Deuteronom XIII, 4). Drept aceea, suntem datori a-1 



91 . Potrivit altei variante: „Vederea sfinţilor îngeri este plăcută şi paşnică: ei nu se ceartă unii cu 
ceilalţi, nu ţipă", sunt „atât de lini că nu se aude glasul lor. Arătându-se cu bunătate şi linişte, 
varsă în suflet bucurie, plăcere, încredinţare [siguranţă]". 

dispreţui tot mai mult pe acest viclean care îşi ia felurite chipuri. Ceea ce a spus 
Domnul diavolului pentru noi s-a spus, ca dracii, auzind de la noi cuvintele 
acestea, să fie sfărâmaţi prin puterea Domnului, Care i-a certat prin ele. 

Nu trebuie să ne mărim în deşert cu puterea harică a izgonirii dracilor; nu 
trebuie să ne semeţim de darul haric al vindecării bolilor. Nu e vrednic de 
minunare cel ce alungă draci, nici de dispreţ cel care nu-i alungă. Cel ce doreşte 
a judeca drept cu privire la un monah să cerceteze felul în care acesta se 
nevoieşte. Săvârşirea semnelor este lucrul Mântuitorului, nu al nostru -drept 
aceea, El a zis ucenicilor Săi: Nu vă bucuraţi că duhurile se pleacă vouă, ci 
bucuraţi-vă mai vârtos că numele voastre sunt scrise în ceruri (Luca X, 20). 
Faptul că numele noastre sunt scrise în ceruri este mărturia virtuţii noastre şi a 
faptului că viaţa noastră este bineplăcută lui Dumnezeu; iar puterea izgonirii 
dracilor este dar al Mântuitorului. Drept aceea, celor ce se măresc cu facerea de 
minuni, nu cu virtutea, şi zic: Doamne, Doamne! Au nu în numele Tău am 
prorocit, si cu numele Tău draci am scos, si cu numele Tău multe minuni am fă- 
cut ? Ie-a răspuns: Amin zic vouă: nu vă cunosc pe voi (Matei VII, 22-23). Nu 
cunoaşte Domnul căile pe care merg necredincioşii. Trebuie să ne rugăm 
neîncetat, precum am zis mai înainte, pentru a primi darul deosebirii duhurilor, ca să 
nu ne încre-dem oricărui duh (I loaniv, 1), după învăţătura Scripturii. 

Acum aş fi voit să tac şi să nu mai prelungesc împreună-vorbirea; însă ca 
să nu credeţi că cele zise de mine sunt născociri şi să vă încredinţaţi că v-am 
vorbit din cunoaşterea dobândită din cercări, mă fac ca un lipsit de minte (II 
Corinteni XII, 11), continuând cuvântul. Domnul, Care aude ce spun eu, 
cunoaşte că fac aceasta din inimă curată, că nu pentru mine însumi, ci pentru 
dragostea voastră şi zidirea voastră încep istorisirea despre vicleşugurile 
drăceşti ce îmi sunt cunoscute din cercare. De câte ori nu m-au numit dracii 
„fericit", iar eu i-am blestemat întru numele Domnului! De câte ori nu mi-au 
prevestit că apa râului se va umfla, iar eu le-am dat răspuns: „Şi ce vă pasă 
vouă ?" Odată au venit la mine în chip ameninţător, întru asemănare de ostaşi 
întrar-maţi cu tot felul de arme, hotărâţi să mă taie în bucăţi. Altădată, luând 
chip de cai, fiare şi şerpi, mi-au umplut casa. Atunci am rostit spusa psalmului: 
Aceştia în care şi aceştia pe cai, iar noi numele Domnului Dumnezeului nostru 
vom chema (Ps. XIX, 8). în vreme ce mă rugam astfel, Domnul i-a alungat. 
Odată, în vremea nopţii, au venit la mine făcând o nălucire de lumină şi zicând: 
„Antonie! Am venit la tine şi am adus lumină!" Eu, închizând ochii, am prins a 
mă ruga, şi neîntârziat s-a stins lumina necredincioşilor. După câteva luni, au 
venit cântând psalmi şi rostind spuse din Sfânta Scriptură: iar eu ca un surd nu 
auzeam (Ps. XXXVII, 13). S-a întâmplat ca ei să zgâlţâie locuinţa mea; eu, fără să 
mă tulbur, petreceam întru rugăciune. După aceasta au venit iar, ciocănind, 
şuierând şi dănţuind; însă văzând că eu mă rog şi, stând întins, săvârşesc 
cântare de psalmi cu mintea, îndată au început a plânge şi a se tângui, ca nişte 
lipsiţi de puteri ce sunt, iar eu înălţăm slavoslovie Domnului, Care a înfrânat şi a 
stricat cutezarea şi sălbăticia lor. 

Odată, dracul mi s-a arătat ca o nălucă de mărime nemaipomenită şi a 
cutezat să spună: „Eu sunt puterea lui Dumnezeu, eu sunt purtarea de grijă a 
lui Dumnezeu: pot să-ţi dăruiesc bine; ce vrei ?" însă eu, chemând numele lui 
Hristos, am suflat asupra lui şi am încercat să îl bat; în fapt, mi s-a părut că 1- 

am şi bătut ! 92 Uriaşul a pierit îndată, dimpreună cu toţi dracii lui. - Odată, în 
vreme ce posteam, diavolul a venit la mine, luând înfăţişare de monah; părea 
că ţine în mâini pâini, si m-a îmbiat după cum urmează: „încetează cu marea ta 
postire şi gustă hrană, fiindcă om eşti, si eşti supus primejdiei de a cădea bol- 
nav". Pricepând viclenia lui, m-am sculat la rugăciune: nesuferind aceasta, el a 
pierit, trecând prin uşă asemenea unui fum. De câte ori nu mi-a nălucit diavolul 
în pustie aur, cu scopul de a mă face fie şi numai să-1 ating ori să privesc la el! 
însă am folosit arma cântării de psalmi, şi nălucirea a pierit. De multe ori m-au 
bătut crunt si m-au acoperit de răni - dar eu strigam: „Nimic nu mă va despărţi 
de dragostea lui Hristos ! (Romani VIII, 35)". Atunci se aruncau unii asupra 
celorlalţi, şi se loveau între ei. Nu eu îi ostoiam şi îi goneam: aceasta o săvârşea 
Domnul, Care a zis: Văzut-am pe satana ca un fulger din cer căzând (Luca X, 
18). Fiii mei! Amintindu-vă spusa Apostolului, acestea le-am spus cu privire la mine (I 

Co-rinteni IV, 6), ca să vă învăţaţi a nu cădea cu duhul şi a nu vă înfricoşa de 
nălucirile diavolului şi îngerilor lui. 

V-am povestit aceasta, ca un lipsit de minte -ascultaţi acum şi cele ce 
urmează, ca să vieţuiţi fără frică şi poticnire. Credeţi spuselor mele, că sunt 
nemincinoase. Odată, cineva a bătut în uşa locuinţei mele însingurate. Am ieşit: 
înaintea mea stătea un uriaş de statură foarte înaltă. L-am întrebat: „Cine eşti 
tu ?" „Eu sunt satana", mi-a răspuns el. Iarăşi l-am întrebat: „Pentru ce ai venit 
aici ?" El a întors cuvânt: „în deşert mă învinuiesc monahii şi toţi creştinii! în 
deşert nu încetează nici o clipă să mă blesteme!" Eu i-am zis: „Ei fac aceasta 
fiindcă îi prigoneşti şi nu le dai odihnă". „Nu eu îi tulbur", mi-a răspuns, „ci ei 
înşişi se tulbură, iar în ce mă priveşte mi-am pierdut puterea de tot. Oare ei nu 
citesc că vrăjmaşului i-au lipsit de tot săbiile si cetăţile i le-ai sfărâmat (Ps. IX, 
6)? în stăpânirea mea nu a mai rămas nici un loc, nici o ţară, nici o cetate. 
Pretutindeni a fost primită creştinătatea, iar acum şi pustiurile s-au umplut de 
monahi. Să facă bine să ia seama la sine, şi să nu mă învinuiască în desert pe 
mine". Atunci, văzând harul Domnului, i-am spus dracului: „Tu eşti minciună, 
totdeauna rămâi minciună şi niciodată nu grăieşti drept. Acum, însă, fără să vrei 
ai spus adevărul: fiindcă Hristos, prin venirea Sa, te-a slăbănogit, te-a doborât şi 
te-a despuiat". Dracul, auzind numele Mântuitorului şi nerăbdând focul ce iese 
din acest nume, a pierit. 

Dacă însuşi diavolul mărturiseşte că nu are nici o putere, negreşit că este 
vrednic de dispreţul nostru el, şi vrednici de dispreţul nostru sunt si dracii lui. 
Vrăjmaşul, dimpreună cu câinii lui, foloseşte vicleşuguri - iar noi, cunoscând 
neputinţa lui, trebuie să-1 dispreţuim. Să nu îngreu-iem mintea noastră prin 
gânduri de tot felul, să nu căutăm pricină de temere, să nu ne îngăduim a ne 
însuşi gânduri de frică, zicând: „Nu cumva dracul, năvălind asupra mea, să mă 
doboare ! Nu cumva să mă ridice şi apoi să dea de pământ cu mine! Nu cumva 
să mă scoată din minţi de frică năvălind pe neaşteptate!" Nicidecum să nu ne 
îngăduim asemenea gânduri; să nu ne îngăduim a ne întrista ca unii ce 
urmează să piară. Dimpotrivă, să ne întărim din ce în ce mai mult prin credinţă, 
umplându-ne de bucurie, ca unii ce au a moşteni mântuirea, păstrând în minte 
faptul că este cu noi Domnul, Cel ce a pus pe fugă dracii şi i-a zdrobit. Să ne 



92 Atunci când vede duhuri, omul nu poate - întrucât se află în afara rânduielii obişnuite - să îşi 
dea seama îndată fără a greşi dacă ceea ce văd ei se săvârşeşte în fapt sau este doar vedenie. 
Vezi şi Fapte XII, 9. 

49 



gândim, de asemenea, şi neîncetat să ne amintim că atâta vreme cât Domnul e 
cu noi vrăjmaşii nu pot să ne pricinuiască nici un rău. Când aceştia se apropie 
de noi, se poartă potrivit cu starea în care ne găsesc şi îşi potrivesc nălucirile la 
gândurile de care vom fi cuprinşi atunci. Dacă ne vor afla în frică şi în tulburare, 
vor năvăli în această stare a noastră, asemenea tâlharilor ce au aflat un loc 
neapărat de nimeni. Ceea ce noi înşine cugetăm, ei se strădu- 
ieşte să ne înfăţişeze umflat. Dacă vor vedea că ne-am speriat şi tremurăm, ei 
ne înfăţişează, potrivit propriei noastre stări de sperietură, năluciri şi sperietori, 
şi nefericitul suflet este supus pedepsei cu lucrul pentru starea sa cea lăuntrică. 
Iar de ne vor afla bucurându-ne în Domnul, cugetând la bunătăţile viitoare, 
întăriţi întru gândul că totul se află în dreapta lui Dumnezeu, că dracii sunt cu 
totul neputincioşi faţă de creştini, că ei nu au în nici o privinţă nici cea mai mică 
stăpânire; dacă, zic, vor afla sufletul îngrădit cu această armă, se vor depărta 
de la el cu ruşine. Vrăjmaşul 1-a aflat astfel întrarmat pe Iov, şi s-a depărtat de 
la el; iar pe luda 1-a aflat fără această armă, şi 1-a atras în robia sa. Dacă vrem 
să-1 dispreţuim pe vrăjmaş, să rămânem cu osârdie întru poruncile 
Dumnezeieşti, ca să rămână sufletul mereu întru bucuria pricinuită de 
nădăjduirea în Dumnezeu. Atunci vom socoti priveliştile [spectacolele] dracilor 
drept fum; vom vedea că ei mai mult fug de noi decât ne urmăresc: fiindcă, 
precum am zis mai înainte, ei sunt peste măsură de fricoşi; neîncetat îi 
cutremură focul gheenei cel aşteptat de ei, cel gătit lor. 

Si următorul lucru trebuie să îl ştiţi, ca să fiţi feriţi de primejdie: când ţi se 
înfăţişează vreo vedenie nu îţi îngădui să te spăimântezi, oricare ar fi vedenia 
aceasta, ci întreab-o mai întâi cu bărbăţie: „Cine eşti tu şi de unde ?" Dacă sunt 
sfinţi cei ce s-au arătat, te vor linişti şi vor preface spaima ta întru bucurie; iar 
dacă arătarea este drăcească, ea, întâmpinând în suflet tărie, va începe fără 
întârziere a se clătina - căci întrebarea: „Cine eşti tu şi de unde ?" arată un 
suflet fără frică. Punând o asemenea întrebare, lisus Navi a fost încredinţat de 
adevăr (lisus Navi V, 13), iar de Daniil nu s-a ascuns vrăjmaşul (Daniil X, 20)". 

Acei nevoitori care nu au dobândit darul deosebirii duhurilor, care nu şi-au 
văzut în sine căderea, n-au înţeles că Hristos este pentru creştin totul, că 
trebuie lepădat orice bine al firii căzute şi chiar sufletul propriu; care din 
această pricină sunt într-o măsură mai mare sau mai mică în stare a dobândi 
părere de sine, s-au supus unor mari nenorociri şi chiar pierzării în urma vederii 
trupeşti a duhurilor, care a venit pe temeiul istovirii trupului prin nevoinţe 
trupeşti şi al părerii de sine strecurate în suflet. Când duhurile robesc, altfel 
spus vânează, pe om în taina inimii şi mintii lui, atunci ele lucrează lesne 
dinafară 93 . Omul crede minciunii, socotind că celui mai curat adevăr crede. 
Preacuviosul Isaac Şirul istoriseşte: „Un oarecare Asinas, de baştină din cetatea 
Edesei, alcătuitor al multor stihuri din câte trei cuvinte, care se cântă până în 
ziua de astăzi, ducea vieţuire înaltă (la arătare) 94 . El şi-a luat asupră-şi, fără 
dreaptă socotinţă, foarte ostenicioase nevoinţe trupeşti, cu gândul (tainic) de a 
dobândi faimă. Diavolul 1-a înşelat: 1-a scos din chilie, 1-a pus pe vârful 

93 Patericul Egiptean, Apoftegmele Preacuviosu-lui Pimen cel Mare. 

94 Variantele date între paranteze sunt conforme cu traducerea latină a textului grec de către 
Evagrie. De aceste variante s-a folosit Sfântul Dimitrie al Rostovului atunci când a alcătuit Viaţa 
Preacuviosului Antonie cel Mare. Evagrie recunoaşte că traducerea sa nu este prea exactă - însă 
traducerea aceasta, fiind făcută de un monah care cunoştea din cercare viaţa de anahoret, nu e 
lipsită de valoare. 

muntelui numit Storiu şi, după ce a primit încuviinţarea lui, i-a arătat o 
înfăţişare de car şi cai, după care i-a zis: „Dumnezeu m-a trimis ca să te iau în 
rai, ca pe Mie". Asinas a căzut pradă amăgirii din pricina prunciei sale 
duhovniceşti şi s-a suit în car: atunci toată nălucirea s-a risipit, el a căzut de la 
mare înălţime, a căzut pe pământ şi a murit cu moarte vrednică de plâns şi 
totodată de râs" 95 . E limpede: Asinas a pierit fiindcă nu avea destulă cunoaştere 
duhovnicească despre duhurile căzute, despre taina răscumpărării omenirii de 
către Dumnezeu-Omul. Când omul are această cunoaştere, nu-si află loc în el 
părerea de sine, pe care se întemeiază cursa şi amăgirea. Din aceeaşi pricină, 
unei înfricoşătoare nenorociri s-au supus doi zăvorâţi din Lavra Kievo-Pecerska, 
sfinţii Isaachie şi Nichita: celui dintâi i s-a arătat drac în chipul lui Hristos, 
celuilalt - în Chip de înger 96 , îndreptăţite pe deplin sunt cuvintele sfântului Apostol Petru: 
Vrăjmaşul vostru, diavolul, umblă, ca un leu răcnind, căutând pe cine să înghită 
(I Petru V, 8). El îi înghite pe cei neputincioşi şi prunci cu înţelegerea 
duhovnicească; nu se ruşinează a năvăli nici asupra marilor bineplăcuţi ai lui 
Dumnezeu, nădăjduind să-i amăgească şi pe ei şi să îi doboare într-o clipă de 
aţipire sufletească sau neîndestulătoare priveghere de sine. Mijlocul pe care 
diavolul 1-a întrebuinţat cu atâta reuşită împotriva lui Asinas a vrut să-1 
întrebuinţeze pentru zdrobirea Preacuviosului Simeon Stâlpnicul. De la Asinas a 
luat mai înainte încuviinţare; pe Stâlpnic a vrut să îl vâneze năvălind pe 
neaşteptate - să îl piardă răpindu-i atât vremea cât şi putinţa de a pricepe 
amăgirea pe care i-o pregătise. El a luat chip de înger luminat, s-a înfăţişat cu 
un car şi cai de foc lui Simeon, care stătea pe un stâlp înalt. „Ascultă, 
Simeoane!" - a grăit el. „Dumnezeul cerului şi al pământului m-a trimis la tine, 
precum vezi, cu car şi cai, ca să te iau la cer ca pe Mie: eşti vrednic de 
asemenea cinstire pentru sfinţenia vieţii tale. A venit de acum ceasul în care ai 
de cules roadele ostenelilor tale şi de primit cununa slavei din mâna Domnului. 
Mergi fără întârziere, robule al lui Dumnezeu, să-L vezi pe Făcătorul tău, să te 
închini Făcătorului tău, Celui ce te-a zidit după chipul Său. Să te vadă îngerii şi 
arhanghelii, prorocii, apostolii, mucenicii, care doresc a te vedea". Când 
ispititorul a zis acestea şi altele ca acestea - dracii sunt mult grăitori şi măiestru 
grăitori - Preacuviosul n-a priceput că are de-a face cu amăgitorul, în caracterul 
Sfântului stătea o deosebită simplitate şi aplecare spre ascultare fără cârtire, 
precum lesne se poate vedea din citirea Vieţii sale. Simeon a răspuns, grăind 
către Dumnezeu: „Domnul! Pe mine, păcătosul, vrei să mă iei la cer ?" Zicând 
acestea, a ridicat piciorul ca să intre în car, iar cu mâna şi-a făcut semnul crucii, 
în urma căruia diavolul, dimpreună cu carul şi caii, a pierit într-o clipă 97 . Se 
înţelege de la sine că din pricina acestei ispite Simeon s-a cufundat şi mai mult 
în smerenie, s-a temut şi mai mult de părerea de sine, care, trecând nebăgată 
de seamă într-o măsură atât de mică, era aproape să îl piardă. Dacă sfinţii s-au 
aflat în asemenea primejdie de a fi amăgiţi de către duhurile viclene, pentru noi 
această primejdie este şi mai îngrozitoare. Dacă sfinţii nu i-au recunoscut 
întotdeauna pe dracii ce li s-au arătat în chipul sfinţilor şi al lui Hristos însuşi, 
cum putem să credem despre noi înşine că îi recunoaştem fără greş ? Un mijloc 



95 Cuvântul 55. 

96 Vieţile Sfinţilor, Viaţa Preacuviosului Isaachie, 14 februarie; Viaţa Preacuviosului Nichita, 31 
ianuarie. 

97 Vieţile Sfinţilor, 1 septembrie. 

al mântuirii de duhuri stă în a refuza cu hotărâre vederea lor şi împărtăşirea cu 
ele, socotindu-ne cu totul neînstare de o vedere ca aceasta. 
Sfinţii îndrumători ai ascetismului creştin, luminaţi şi învăţaţi de Duhul Sfânt, 
pătrunzând pricina binefăcătoare şi Dumnezeieşte înţeleaptă din pricina căreia 
sufletele omeneşti sunt în vremea petrecerii lor pământeşti acoperite cu trupuri 
ca şi cu nişte perdele şi văluri, poruncesc nevoitorilor binecredincioşi să nu se 
încreadă nici unui chip şi nici unei vedenii, dacă se înfăţişează aşa ceva pe 
neaşteptate, să nu intre în împreună-vorbire cu ele, să nu le bage în seamă. Ei 
poruncesc ca atunci când ni se arată asemenea vedenii să ne îngrădim cu 
semnul crucii, să închidem ochii şi, conştientizându-ne cu hotărâre nevrednicia 
şi neputinţa de a vedea duhurile sfinte, să îl rugăm pe Dumnezeu ca El să ne 
acopere de toate cursele şi amăgirile pe care le răspândesc cu vicleşug rău în 
calea oamenilor duhurile răutăţii, care sunt bolnave de ură şi zavistie 
netămăduite faţă de oameni. Duhurile căzute urăsc atât de mult neamul 
omenesc, încât dacă li s-ar îngădui de către dreapta nevăzută care îi tine în chip 
nevăzut, ne-ar nimici într-o clipă 98 , învăţătura despre sus-pomenita prevedere şi 
despre mântuitoarea neîncredere faţă de arătările duhurilor este primită de 
întreaga Biserică: ea este una din predaniile ei morale, pe care fiii ei sunt datori 
a o păzi cu sâr-guinţă şi neabătut. Sfinţii Xanthopuli spun: „Dacă vezi ceva în 
chip simţit sau cu mintea, înăuntrul sau în afara ta, niciodată să nu primeşti, de- 
ar fi în chipul lui Hristos, sau vreunui înger, sau vreunui Sfânt, sau vreo 
închipuire de lumină; ci să rămâi întru necrezare faţă de aceste vedenii şi întru 
dispreţ faţă de ele" 99 , în Proloage citim următoarea povaţă: „Unui oarecare 
monah i s-a arătat diavolul, schimbat la chip în înger luminat, şi i-a grăit: „Eu 
sunt Gavriil; am fost trimis de Dumnezeu la tine". Monahul i-a răspuns: „la vezi, 
nu cumva ai fost trimis la altcineva ? Fiindcă eu, în păcate vieţuind, sunt 
nevrednic a vedea înger". Ruşinat de acest răspuns, dracul a pierit fără 
întârziere. Dn această pricină şi spun bătrânii: „Chiar dacă în-tr-adevăr s-ar şi 
arăta cuiva înger, nu îl primi, ci smereşte-te, zicând: Eu, în păcate vieţuind, sunt 
nevrednic a vedea înger". Un oarecare bătrân spunea despre sine că petrecând 
şi nevoindu-se în chilia sa, a văzut draci aievea, însă nu i-a băgat nicidecum în 
seamă. Diavolul, văzându-se biruit, a venit odată la bătrân (în chip de lumină 
mare), zicând: „Eu sunt Hristos". Bătrânul, la vederea lui, a închis ochii şi a zis: 
„Eu sunt nevrednic a-L vedea pe Hristos, Care însuşi a zis: Mulţi vor veni întru 
numele Meu, zicând: Eu sunt Hristos, si pe mulţi vor înşela (Matei XXIV, 5)". 
Auzind aceasta, diavolul a pierit; iar bătrânul a dat slavă lui Dumnezeu. Au zis 
bătrânii: „Nicicum să nu doreşti a vedea în chip simţit pe Hristos sau vreun 
înger, ca să nu-ţi ieşi de tot din minte, luând lupul în chip de păstor si dând 
închinare vrăjmaşilor tăi, dracii" 100 , începutui amăgirii mintii este slava deşartă: 
nevoitorul mânat de ea se străduieşte să îşi înfăţişeze Dumnezeirea prin chipuri 
si asemănări. Şi trebuie să ştii următorul lucru: dracii se împart uneori, primii 
venind cu înfăţişarea lor cea adevărată, iar ceilalţi după aceea, în chip de îngeri, 
pasămite în ajutorul tău". Preacuviosul Grigorie Sinaitul, în poveţele sale către 
un isihast spune: „Vreau să cunoşti cu de-amănuntul despre înşelare, ca să te 



98 Preacuviosul Macarie cel Mare. Omilia XXVI, cap. 3. 

99 Dobrotoliubie, cap. 73, tom 2. 

100 Astfel de închinare a dat diavolului, care se arătase în chipul lui Hristos, Preacuviosul Isa- 
achie din Lavra Pecerska, şi a pătimit cumplit. 

păzeşti de ea, ca nu cumva, năzuind întru neştiinţă (spre minciuna acoperită cu 
masca binelui) să capeţi vătămare cât se poate de mare şi să îţi pierzi sufletul. 
Voia de sine stăpânitoare a omului se pleacă lesne spre împărtăşirea cu cei 
potrivnici (cu duhurile căzute), mai ales voia de sine stăpânitoare a celor ce nu 
au cunoaştere (înţelegere) duhovnicească, fiindcă aceştia se află mereu sub 
înrâurirea lor (a duhurilor). Dracii sunt aproape de începători şi de cei cu 
rânduială de sine, îi înconjură, întinzând laţuri de gânduri, gropi de căderi şi 
visări spre pierzare: fiindcă cetatea lor (mintea şi inima începătorilor şi a celor 
cu rânduială de sine) se află sub stăpânirea barbarilor. Şi nu e de mirare dacă 
cineva s-a amăgit ori şi-a ieşit din minte, dacă a primit ori primeşte înşelare, 
sau vede ceea ce este împotriva adevărului, sau vorbeşte, din lipsă de cercare 
şi înţelegere, ceea ce nu se cade. Nu este de mirare dacă un începător este 
amăgit chiar şi după osteneli multe: fiindcă asta s-a întâmplat cu mulţi nevoitori 
din vechime şi de acum... Dacă vezi ceva în chip simţit sau cu mintea, înăuntrul 
sau în afara ta, nicicum să nu primeşti, ori că va fi chipul lui Hristos sau al unui 
înger sau al vreunui Sfânt, ori că va fi înfăţişată prin închipuire lumină în mintea 
ta: fiindcă şi mintii însăşi îi este proprie prin firea ei închipuirea, şi ea alcătuieşte 
cu uşurinţă chipurile pe care le doreşte, cum se întâmplă de obicei cu cei care 
nu iau aminte la sine cu asprime, lucru prin care ei îşi aduc vătămare sieşi... 
Adeseori, ceea ce Dumnezeu a îngăduit pentru ca nevoitorul să îşi câştige 
cunună a vătămat pe mulţi: fiindcă lui Dumnezeu îi place ca voia noastră de 
sine stăpânitoare să fie încercată, să se vadă încotro înclină. Dacă cineva are să 
primească, fără a-i întreba pe cei ştiutori, ceea ce vede cu mintea ori în chip 
simţit, acela va fi lesne înşelat sau înclinat spre înşelare, ca un prea lesne 
crezător... Nu puţină osteneală este de trebuinţă ca să ajungă cineva fără greş 
la adevăr şi să se curăţească de tot ce este potrivnic harului: fiindcă diavolul 
arată de obicei începătorilor înşelarea sa sub chipul adevărului, dând relelor 
sale meşteşugiţi înfăţişare duhovnicească. Drept aceea, cel care vrea să ajungă 
la rugăciunea curată în liniştire este dator să umble cu mult cutremur si 
tânguire, să plângă totdeauna pentru păcatele sale, întristându-se şi temân-du- 
se să nu cadă de la Dumnezeu, să nu fie supus despărţirii de El în veacul acesta 
sau în cel viitor. Diavolul, atunci când vede pe cineva că vieţuieşte cu plângere, 
nu rămâne acolo, temându-se de smerenia pe care o aduce plânsul. Iar dacă 
cineva, având drept călăuză părerea de sine, visează să ajungă la ceva înalt şi a 
dobândit râvna care vine de la satana, iar nu râvna adevărată, pe acela satana 
lesne îl încurcă în laţurile sale, ca pe o slugă a sa. Din această pricină, mare 
armă este a îmbina cu rugăciunea şi plânsul... Iar cei ce vieţuiesc cu obrăznicie 
şi se călăuzesc după a lor socotinţă, lesne sunt vătămaţi... Omul are nevoie de 
multă dreaptă socotinţă (adică de înţelegere duhovnicească) ca să ajungă a 
deosebi între bine şi rău. Nu te încrede grabnic şi cu uşurătate în arătări, ci, 
rămânând anevoie de urnit, păstrează ceea ce este bun după multă punere la 
încercare, iar ceea ce este viclean leapădă: fiindcă eşti dator să pui la încercare 
şi să deosebeşti, şi abia atunci să crezi (în ceea ce se arată vrednic de crezare). 
Să ştii că lucrările harului sunt limpezi. Diavolul nu le poate da, chiar dacă se 
preschimbă la arătare: nu poate da nici blândeţe, nici linişte, nici smerenie, nici 
urare a lumii, nu alină poftele şi patimile, acestea toate fiind lucrarea harului; ci 
lucrarea ce vine de la diavol este înfumurarea, semeţia, înfricoşarea si toate 
felurile răutăţii. După lucrare(a asupra sufletului tău) poţi să cunoşti lumina ce 

răsare în sufletul tău, dacă e de la Dumnezeu ori de la satana" 101 , îndeobşte, si 
gândurile, şi simţămintele inimii, si arătările drăceşti simţite se cunosc după 
roadele lor, după lucrarea lor asupra sufletului, precum a zis şi Mântuitorul: 
După roadele lor îi veţi cunoaşte (Matei VII, 16, 20). Tulburarea, nedumerirea 
sunt semne vrednice de crezare ale gândurilor, simţă-mintelor şi arătărilor 
drăceşti, însă şi după aceste semne îl poate recunoaşte pe ispititor numai cel 
care a deprins vreme îndelungată simţurile duhului său să deosebească binele 
de rău (Evrei V, 14). Preacuviosul Eleazar de Anzersk a fost cercetat [vizitat] 
odată de către sfântul Apostol Pavel, care i-a împărtăşit oarecare învăţătură de 
taină, în ziua următoare, Preacuviosului i s-a înfăţişat o vedenie întocmai la fel. 
„Am scuipat-o în faţă", scrie Eleazar în însemnările sale, „şi i-am zis: «Pleacă de 
aici, amăgitorule, cu amăgirile tale!» -fiindcă l-am simţit cu inima mea" 102 , lată 
pildă a lucrării simţurilor deprinse a deosebi între bine si rău! întocmai la fel 1-a 
dat în vileag Preacuviosul Pahomie cel Mare pe diavol, care i se înfăţişase în 
chipul lui Hristos 103 . Pentru cei neîncercaţi si începători, însă, singurul mijloc 
pentru a scăpa de amăgire, de vătămare şi pierzare stă în desăvârşita lepădare 
de orişice vedenie, potrivit desăvârşitei neputinţe de a judeca drept cu privire la 
ele. 

Care este pricina înspăimântătoarei făţărnicii a duhurilor, făţărnicii 
înspăimântătoare atât prin temeiul cât şi prin urmările sale ? Pricina e vădită. 
Cel mai limpede o putem desluşi în noi înşine: fiindcă omul ia parte la căderea 
îngerilor lepădaţi, şi dacă urmează relelor insuflări care sunt aduse de ei şi apar 
din firea căzută, se face asemănător dracului, în rândul însuşirilor căderii 
noastre băgăm de seamă dorinţa omenească, ce însoţeşte toate nelegiuirile, de 
a tăinui fărădelegea şi de a se îndreptăţi pe sine. Aşa au făcut Adam şi Eva 
după călcarea poruncii lui Dumnezeu (Facere III): aşa a făcut întâiul lor născut, 
Cain, după uciderea fratelui său, Abel (Facere IV). Cu cât e mai departe omul de 
îndreptare şi virtute, cu atât mai puternic şi mai subţire se ascunde această 
năzuinţă în el prin făţărnicie. Răufăcătorii cei dinadins şi deznădăjduiţi sunt 
totodată, îndeobşte, şi făţarnicii cei mai lipsiţi de conştiinţă. Ascunşi sub masca 
făţărniciei, ascunşi sub masca virtuţii şi sfinţeniei, ei pregătesc şi săvârşesc cele 
mai mari fărădelegi. Cu cât este mai iscusit alcătuită masca, cu atât reuşeşte 
mai lesne fărădelegea. Sub masca făţărniciei se ascund şi îngerii căzuţi. Ei - 
răufăcători deznădăjduiţi, statornici, de neîndreptat - fac răul, luând îndeobşte 
chip de sfinţi îngeri, proroci, mucenici, apostoli, chipul lui Hristos însuşi. Ei se 
străduieşte să se adapteze la împrejurări, la felul de a gândi al omului, la 
înclinările lui, la întipăririle primite de către el. Unora dintre nevoitori ei le 
înfăţişează munţi de aur şi de argint, precum şi alte lucruri de lux şi 
pământească măreţie, cu scopul de a afla răspuns închipuirii în patima 
sufletească a lăcomiei si iubirii de agonisită, dacă aceasta se ascunde în suflet; 
altor nevoitori, în acelaşi scop, le înfăţişează mese cu mâncăruri şi băuturi 
îmbelşugate; altora le înfăţişează săli largi, unde răsună muzica, pline de 
mulţimile celor care se veselesc şi dănţu-iesc; altora li se arată în chip de femei 
care stârnesc pofta atât prin frumuseţea proprie cât şi prin găteli şi sulemeneli. 



101 Ultimul dintre Capetele foarte folositoare ale Preacuviosului Grigorie Sinaitul, Dobrotoliubie, tom 1. 

Când îngerii căzuţi vor să doboare pe cineva prin frică, atunci se arată în chip 
de fiare, în chip de călăi, în chip de paznic de temniţă sau cetate, în chip de 
ostaşi cu arme sclipitoare, cu făclii aprinse - dar mai ales în chipul celor care au 
stârnit cândva în nevoitor frica. Pe alţii s-au străduit să îi amăgească prin 
cântare pasămite îngerească - prin muzică armonioasă, pasămite cerească. Pe 
alţii s-au străduit să îi ducă în rătăcire prin glasuri şi preziceri, pasămite 
dumnezeieşti. Altora li s-au arătat în chipul rudelor şi cunoscuţilor aflaţi 
departe; altora li s-au arătat în oarecare fel propriu oamenilor, îndemnându-i pe 
cei care îi vedeau să nu se îndoiască de ei, să nu socoată că sunt duhuri 
lepădate, străduindu-se să dea încredinţare că sunt suflete omeneşti a căror 
soartă nu a fost încă hotărâtă şi care din această pricină rătăcesc pe pământ, 
neaflându-şi liman: totodată, ele alcătuiesc oarecare povestioară interesantă, în 
stare a stârni curiozitatea în cei uşuratici şi a-i atrage la încredere fata de 
minciună, înfăţişând-o pe aceasta drept cea mai curată şi sfântă dreptate. Acest 
din urmă mijloc de amăgire este cu osebire întrebuinţat de către duhuri în 
vremea noastră. Duhurilor rătăcitoare li se încred şi cei care nu cred în existen- 
ţa duhurilor rele. Duhurilor rele tocmai asta le trebuie: hoţii si ucigaşii pot 
săvârşi şi întreprinde toate fărădelegile tocmai atunci când cei împotriva cărora 
e îndreptată răutatea lor nici nu cred că ei există. „Cursele, amăgirile şi 
viclenele meşteşuguri ale vrăjmaşului trebuie băgate de seamă cu luare aminte 
spre toate părţile", spune Preacuviosul Macarie cel Mare, „căci precum Duhul 
Sfânt prin Pavel tuturor toate s-a făcut, ca pe toţi să îi dobândească (I Corinteni 
IX, 22), aşa şi duhul cel viclean se străduieşte prin răutate să fie tuturor toate, 
ca pe toţi să îi tragă la pierzare" 104 . 

Omul a lepădat de bunăvoie împărtăşirea cu Dumnezeu şi cu sfinţii îngeri, 
de bunăvoie a intrat în împărtăşire cu duhurile rele, într-un rând cu ele, în 
rândul fiinţelor lepădate de Dumnezeu, vrăjmaşe lui Dumnezeu, s-a supus 
duhurilor rele. Mântuirea i-a fost dată de către Dumnezeu în dar omului căzut; a 
fost lăsată, însă, la sloboda lui alegere primirea sau lepădarea acestei mântuiri. 
I s-a dat putinţa, i s-a dat puterea harică de a se smulge din rândul duhurilor 
căzute, de a lepăda jugul lor; a fost lăsată, însă, la sloboda lui alegere şi 
rămânerea în starea dinainte, de împărtăşire cu ei, de robie faţă de ei. Omul nu 
poate fugi de alegerea: robie sau luptă. Nevoinţa binecinstitoare nu este 
altceva decât primirea lucrătoare a mântuirii, ca vădire a slobodei noastre 
alegeri, arătate şi dovedite prin însăşi faptele, prin însăşi viaţa. Este foarte 
firesc faptul că duhurile căzute se străduieşte să ne ţină întru robia şi 
împărtăşirea lor atunci când vrem să rupem împărtăşirea, să ne slobozim din 
robie; iar noi avem neapărată nevoie să ne dovedim dorinţa nefăţarnică de a 
lepăda jugul lor prin punerea în lucrare a tuturor mijloacelor ce ţin de noi. 
Intrând prin nevoinţa în lumea duhurilor pentru a ne dobândi libertatea, ne 
întâlnim în primul rând cu duhurile căzute. Măcar că într-ascuns ne călăuzeşte, 
ne ajută şi luptă pentru noi harul Dumnezeiesc, dat nouă la sfântul Botez, fără 
de care lupta cu duhurile şi slobozirea din robia lor sunt cu neputinţă, totuşi 
suntem la început înconjuraţi de ele şi, aflându-ne din pricina căderii în 
împărtăşire cu ele, suntem datori să ne smulgem din această împărtăşire în 
chip silnic atât faţă de noi cât şi faţă de ele. Din pricina căderii firii noastre, în 
noi gândurile şi simţămintele bune şi drepte sunt amestecate cu gânduri şi 



104 Cuvântul 7, cap. 7. 

simţăminte rele şi mincinoase. Din pricina amestecării cu cele din urmă, sunt 
netrebnice şi cele dintâi. Duhurile căzute se străduieşte să ne ţină în starea 
căderii noastre, în care n-avem cum să nu ne aflăm în robia lor, şi ca atare ne 
aduc gânduri şi visări păcătoase cu care împreună-simte şi de care se 
îndulceşte firea noastră căzută, sau în care răul lepădat [respins] chiar şi de 
firea căzută este ascuns sub obrăzarul [masca] binelui şi al adevărului. Lucrând 
în acest chip prin gânduri şi visări, duhurile lucrează întocmai la fel şi când 
încep să se arate în chip simţit. Rânduiala de obşte a nevoinţei monahale 
creştine stă în aceea că monahul, când purcede la nevoinţă, este întâmpinat şi 
înconjurat de către duhurile căzute, care la început lucrează împotriva lui prin 
gânduri şi visări, iar apoi şi în chip simţit. Lucrul acesta se vede limpede din 
Vieţile lui Antonie, Macarie, Pahomie cel Mare, Marcu Tracicul, Măria Egipteanca, 
Andrei nebunul pentru Hristos, loan Multpătimitorul şi tuturor celorlalţi sfinţi 
nevoitori. La început, ei au avut de luptat cu gânduri, visări şi simţăminte vădit 
păcătoase şi într-ascuns păcătoase: după trecerea unui timp îndelungat, după 
multe şi statornice silinţe, li s-au trimis de Sus gânduri şi simţăminte sfinte. 
Atunci când au ajuns la vederea trupească a duhurilor, la început i-au 
întâmpinat taberele îngerilor lepădaţi, iar apoi, după o luptă cruntă, s-au 
apropiat de ei şi au intrat întru împărtăşire cu ei sfinţii îngeri, fiindcă de-acum 
aceşti sfinţi nevoitori lepădaseră cu lucrul împărtăşirea dintâi şi se arătaseră cu 
lucrul în stare de cea de-a doua împărtăşire. Această rânduiala în nevoinţă a 
arătat-o însuşi Domnul lisus Hristos, Mântuitorul nostru, Care a luat asupra Sa 
toate neputinţele noastre, afară de păcat: la început I s-a înfăţişat în pustie 
ispititorul diavol, iar după aceea, când diavolul fusese deja înfrânt de Domnul, 
sfinţii îngeri s-au apropiat de Domnul si-slujeau Lui (Matei IV, 11), ne spune Evanghelia. 

Călugărilor tineri, care n-au dobândit îndestulă cunoaştere a duhurilor din 
lupta nevăzută cu ele în gânduri şi în simţăminte, îndrumătorii încercaţi ai 
monahismului nu le dădeau voie să se nevoias-că prea aprig cu postirea, 
privegherea, zăvorârea, nevoinţe în urma cărora duhurile încep degrabă să se 
arate în chip simţit si pot lesne să amăgească nevoitorul spre vătămarea şi 
pierzania sa 105 . De lupta deschisă cu dracii sunt în stare foarte puţini nevoitori, 
chiar şi dintre monahi - sunt în stare aceia care au dobândit cunoaştere 
amănunţită despre duhuri în lupta cu ele, care şi-au deprins simţurile inimii să 
deosebească binele de rău prin mijlocirea simţirii duhovniceşti, a căror nevoinţă 
este adumbrită de harul Dumnezeiesc 106 . Singura intrare corectă în lumea 
duhurilor este nevoinţă creştină. Singura intrare corectă întru vederea tru- 
pească a duhurilor este sporirea şi desăvârşirea creştină. Pe cei care sunt 
vrednici să intre întru această vedere îi aduce întru ea Dumnezeu însuşi. Cel 
care se aruncă în vederea trupească a duhurilor de capul său se poartă în chip 
greşit, nelegiuit, potrivnic voii lui Dumnezeu: nu este cu putinţă unuia ca acesta 
să scape de înşelare, precum şi de amăgirea de sine şi vătămarea de sine care 
urmează acesteia, însăşi hotărârea lui are ca temei înşelarea şi amăgirea de 
sine. 



105 Scara, Cuvântul 27; Preacuviosul Nil Sorski, Cuvântul 11. Proloage, 9 ianuarie, despre monahul amăgit 
de draci; Viaţa sfântului Nichita din Lavra Pecerska, 31 ianuarie. 

106 Preacuviosul Nil Sorski, Cuvântul 11; aşijderea cugetă şi ceilalţi povăţuitori ai ascetismului 
creştin. 

Despre vederea duhovniceasca a duhurilor 

Mult mai puţin stânjenitoare este pentru om mărginirea vederii sale tru- 
peşti, orbirea vederii dintâi, pricinuită de cădere, decât orbirea duhului, 
pricinuită de aceeaşi cădere 107 . „Care orbire a duhului ? Ce orbire a duhului ?" - 
întreabă mai ales înţelepţii acestei lumi şi, neasteptând răspuns, numesc fără 
întârziere „flecăreală" şi „prostie" vestirea despre orbirea duhului omenesc, 
despre starea sa de omorâre. Aşa este această orbire! Ea poate fi numită, fără a 
greşi, chiar moarte. Nu cumva si noi suntem orbi ? (loan IX, 40) - îl întrebau orbii şi 
încrezuţii farisei pe Domnul. Dacă nu îţi simţi orbirea, asta nu înseamnă că vezi. 
Oamenii căzuţi ce nu vor să îşi recunoască orbirea rămân orbi, iar cei născuţi 
orbi ce şi-au recunoscut orbirea dobândesc vedere întru Domnul lisus Hris-tos 
(loan IX, 39, 41). Să ne străduim a cerceta în lumina Sfântului Duh orbirea 
duhului nostru. 

Mintea şi inima noastră sunt lovite de orbire. Din pricina acestei orbiri, 
mintea nu poate deosebi gândurile adevărate de cele mincinoase, iar inima nu 
poate deosebi simţămintele duhovniceşti de simţămintele sufleteşti şi 
păcătoase, mai ales atunci când acestea din urmă nu sunt deosebit de 
grosolane. Din pricina orbirii duhului, toată lucrarea noastră devine mincinoasă, 
precum şi Domnul i-a numit pe cărturari (învăţaţi) şi farisei nebuni şi orbi (Matei 
XXIII), călăuze oarbe, care nu intră în împărăţia Cerurilor şi nu le îngăduie 
oamenilor să intre în ea. 

Atunci când omul se nevoieşte duhovniceşte aşa cum trebuie, harul lui 
Dumnezeu cel sădit în noi la sfântul Botez începe să ne vindece puţin câte puţin 
de orbirea duhului prin mijlocirea frângerii inimii, începem să intrăm în starea 
de vedere, potrivnică stării de orbire. Dat fiind că în starea de vedere văzătorul 
e mintea, şi vederea a fost numită de către Sfinţii Părinţi „vedere a minţii". Dat 
find ca starea de vedere este dăruită de Sfântul Duh, şi vederea se numeşte 
„duhovnicească", fiind rod al Sfântului Duh. Prin aceasta se deosebeşte ea de 
contemplaţia intelectuală. 

Contemplaţia intelectuală este proprie tuturor oamenilor; fiecare om se 
îndeletniceşte cu meditaţia atunci când vrea. Vederea duhovnicească este 
proprie doar celor ce se curăţesc prin pocăinţă; ea apare nu după bunul plac al 
omului, ci în urma atingerii Duhului Dumnezeiesc de duhul nostru, prin urmare 
după atotsfânta voie a Atot-sfântului Duh. învăţătura despre vederile duhov- 
niceşti sau ale minţii este înfăţişată deosebit cu o mare limpezime şi 
amănunţime de către sfinţitul mucenic Petru, mitropolitul Damascului 108 . 

Frângerea inimii este primul simţământ duhovnicesc adus acesteia de 
către harul lui Dumnezeu atunci când o adumbreşte. Ea stă în gustarea 
întristării celei plăcute lui Dumnezeu, amestecate cu mângâiere harică, şi 
deschide înaintea minţii o privelişte nemaivăzută până atunci de ea. în urma 
simţământului duhovnicesc apare vederea duhovnicească, după cum spune 
Sfânta Scriptură: Gustaţi şi vedeţi (Ps. XXXIII, 8). în urma vederii, simţământul 
sporeşte în putere. „Din făptuirea cu silinţă se naşte o căldură nemăsurată, ce 
se aprinde în inimă de la gândurile fierbinţi care vin în minte. Această lucrare şi 



107 Cu privire la orbirea duhului vorbeşte mult Sfântul Tihon de Zadonsk în Scrisorile sale de 
chilie. 

108 Dobrotoliubie, tom 3. 

păzire subţiază mintea prin căldura lor şi îi dau putinţa de a vedea. De aici se 
nasc, precum am spus, gânduri fierbinţi în adâncul sufletului, ceea ce se 
numeşte Vedere. Această vedere naşte, la rândul ei, căldură. Din această 
căldură, care creşte din harul Vederii, se naşte curgere de lacrimi îmbelşugate" 109 . 
Câtă vreme lucrează simţământul, lucrează şi vederea. Odată cu încetarea 
simţământului, încetează şi vederea. Ea vine fără veste, pleacă fără veste, 
nedepinzând de voinţa noastră, depinzând de aşezarea noastră sufletească. 
Poarta către vederea duhovnicească este smerenia 110 . Rămânerea necurmată a 
omului întru frângerea inimii este însoţită de vederea necurmată. Vederea este 
citire şi primire cu duhul a Noului Legământ [Testament]. O dată cu încetarea 
frângerii de inimă încetează împărtăşirea cu Noul Legământ, apare împărtăşirea 
cu cel Vechi; în locul precumpănirii în suflet a smereniei, care nu se 
împotriveşte răului (Matei V, 39), apare dreapta judecată, care se străduieşte să 
smulgă ochi pentru ochi, dinte pentru dinte (Matei V, 38). De asta a si grăit 
Preacuviosul Sisoe cel Mare suspinând: „Citesc Noul Legământ, dar mă întorc la 
cel Vechi" 111 . Cel ce doreşte să rămână mereu întru frângerea inimii şi vederea 
duhovnicească este dator să se îngrijească a rămâne mereu întru smerenie, 
izgonind din el însuşi dezvinovăţirea de sine şi osândirea aproapelui, băgând 
înăuntrul său smerenia prin mustrarea de sine şi recunoaşterea păcătoşeniei 
proprii înaintea lui Dumnezeu şi a oamenilor. 

Cea dintâi vedere duhovnicească este vederea păcatelor proprii, care 
până atunci erau acoperite de uitare şi neştiinţă. După ce Ie-a văzut prin 
mijlocirea frângerii de inimă, nevoitorul primeşte neîntârziat cunoaştere din 
cercare despre orbirea de mai înainte a duhului său, orbire ce făcea ca ceea ce 
fiinţează şi a fiinţat să-i pară ca şi cum nu ar fi fiinţat şi nu ar fiinţa deloc: şi 
aceasta, lipsind frângerea inimii, se ascunde iarăşi în nefiinţare şi iarăşi pare că 
nu fiinţează, ca să apară iarăşi dacă reapare frângerea inimii. Nevoitorul trece 
prin cercare de la cunoaşterea păcatelor sale la cunoaşterea păcătoşeniei sale, 
de care este molipsită firea sa, la cunoaşterea patimilor, altfel spus a feluritelor 
boli ale firii. De la vederea căderii sale, el trece treptat la vederea căderii de 
care e cuprinsă întreaga fire omenească. După aceea, i se descoperă lumea 
duhurilor căzute; el le studiază în patimile sale, în lupta cu ele, în gândurile, 
închipuirile şi simţămintele aduse de către duhuri. Este înlăturată de la el 
vederea amăgitoare asupra vieţii pământeşti, care mai înainte i se părea fără 
sfârşit: el începe să vadă hotarul ei - moartea; el începe să fie răpit cu simţirea, 
altfel spus strămutat cu duhul, la însuşi ceasul morţii, la ceasul nepărtinitoarei 
judecăţi a lui Dumnezeu. Din căderea sa, el vede că are neapărată nevoie de 
Răscumpărătorul şi, punând poruncile Domnului pe rănile sale sufleteşti şi 
văzând lucrarea tămăduitoare şi de viaţă făcătoare a acestor porunci asupra 
acestor răni şi a sufletului suferind, dobândeşte credinţă vie în Evanghelie şi 
începe a mărturisi Evanghelia prin viaţa sa. In Evanghelie, el vede încă şi mai 
limpede, ca într-o oglindă, şi firea sa căzută, şi căderea omenirii, şi duhurile 
viclene. Ne mărginim numai la înşira-rea acestor vederi fiindcă acestea sunt 
cele de o necesitate vitală şi la ele poate ajunge grabnic monahul râvnitor; şi 
vom încheia prin cuvintele Preacuviosului Maxim Mărturisitorul: „Nu este cu 



109 Sfântul Isaac Şirul, începutul Cuvântului 59. 

110 Patericul Egiptean, Apoftegmă a Preacuviosului loan Colov. 

111 Patericul Egiptean 

putinţă minţii (adică duhului) să ajungă la nepătimire numai prin făptuire (adică 
numai prin nevoinţele trupeşti), dacă nu o vor primi vederi numeroase şi 
felurite" 112 . Cuvântul „primesc" arată că aceste vederi nu sunt, precum 
contemplaţiile intelectuale, stări la care ajunge sau alcătuiri pe care şi le face 
mintea de voia ei: cuvântul „primesc" poate fi înlocuit prin „cercetează". 
Dobândirea nepătimirii este foarte firească pentru duhul nostru, atunci când 
simţămintele firii căzute sunt înlocuite de simţăminte duhovniceşti, care 
urmează frângerea inimii şi care o însoţesc, iar înţelegerea firii căzute este 
înlocuită de înţelegerea duhovnicească, ce se formează din noţiunile dobândite 
prin vederile duhovniceşti. Pentru a ne despărţi de vieţuirea după îndreptarul 
poruncilor evanghelice, de smerenia următoare lui Hristos, de frângerea inimii, 
de vederea duhovnicească, de slobozirea din robia patimilor - altfel spus de 
nepătimire, de învierea sufletului, pentru a ne ţine în orbire, în moarte, în robia 
lor, duhurile căzute poartă cu nevoitorii război încrâncenat, în acest război ei îşi 
aruncă întreaga răutate, întreaga viclenie care le este proprie. Spunem că 
viclenia şi răutatea sunt proprii duhurilor căzute nu pentru că le-ar fi fost date la 
zidirea lor - nu ! duhurile căzute au fost zidite bune, străine de rău, aşa cum 
ştim deja din învăţătura lui Antonie cel Mare - ci fiindcă ele, prin căderea cea de 
bunăvoie, şi-au însuşit răul, s-au făcut străine de bine. Repetăm cele spuse mai 
sus: căderea dracilor stă în deplina lepădare a binelui, în deplina însuşire de 
către ei a răului 113 . Către toate poruncile Tale m-am îndreptat, toată calea 
nedreptăţii am urât (Ps. CXVIII, 128), grăieşte Sfântul Duh despre călăuzirea 
omului de către El la mântuire: dimpotrivă, duhul răutăţii lucrează împotriva 
fiecărei porunci a Noului Legământ, urăşte orice chip de vieţuire bineplăcută lui 
Dumnezeu - însă tocmai în această lucrare împotriva poruncilor evanghelice, în 
îm-preună-lucrarea cu toate aplecările păcătoase, studiază nevoitorul duhurile 
căzute, le observă, le cunoaşte: atunci când el are cunoaşterea duhurilor cea 
dobândită prin acest mijloc, vederea lor trupească, dacă i se îngăduie, nu face 
decât să completeze cunoaşterea aceasta, în exact acelaşi fel este primită 
cunoaşterea despre om: cunoaşterea esenţială a omului se dobândeşte prin 
studierea felului său de a gândi şi de a simţi, a felului său de a lucra; cu cât va fi 
mai amănunţită studierea aceasta, cu atât cunoaşterea devine mai exactă. Prin 
cunoştinţa faţă către faţă cu duhurile, această cunoaştere este completată; dar 
această cunoştinţă nu are, de una singură, aproape nici o însemnătate în 
privinţa cunoaşterii esenţiale a omului. 

Duhurile căzute lucrează asupra noastră prin felurite gânduri, felurite 
închipuiri, felurite atingeri. Ele sunt observate şi studiate în aceste lucrări ale 
lor. Despre toate aceste lucrări aminteşte Sfânta Scriptură. Sfânta Evanghelie îl 
înfăţişează pe diavol mai întâi punând în inima lui luda Iscarioteanul gândul de 
a-l vinde pe Dumnezeu-Omul (loan XIII, 2), iar după aceea intrând în luda (loan 
XIII, 27). Din Evanghelie reiese limpede că luda avea aplecare spre dragostea de 
bani (loan XII, 6) şi, în pofida poruncilor Domnului, începuse a-si satisface 
imboldurile acestei patimi, ascunzându-se în spatele grijii - bună la arătare, însă 
de fapt vicleană - de săraci. Pe temeiul acestei patimi, diavolul a început să îi 
insufle gândul vânzării; atunci când luda şi-a însuşit gândul diavolesc şi s-a 
hotărât să îl aducă la împlinire, diavolul a pus stăpânire pe el cu totul, „la 



112 Calist şi Ignatie Xantopulos, Despre liniştire şi rugăciune, cap. 68, Dobrotoliubie, tom 2. 

113 Scara, Cuvântul 4, cap. XXXV. De aceeaşi părere sunt toţi Sfinţii Părinţi. 

seama", spune Fericitul Teofilact, „ia seama: a intrat în el satana, adică a intrat 
în inima lui, i-a pus stăpânire pe suflet. Mai înainte, îl bântuia dinafară prin 
patima iubirii de argint: acum a pus stăpânire pe el cu desăvârşire", înfricoşător 
lucru e a te învoi cu gândul diavolesc; pentru această învoire, Dumnezeu Se 
depărtează de la om, şi omul piere. Aşa s-a întâmplat cu Anania şi Safira, cei 
pomeniţi în Faptele Apostolilor, care, după ce au primit insuflarea diavolului, s- 
au învoit să mintă înaintea Duhului Sfânt - şi neîntârziat au fost loviţi de moarte 
după nelegiuire. Anania, a grăit sfântul Apostol Petru, de ce a umplut satana 
inima ta ca să minţi tu Duhului Sfânt si să doseşti din preţul ţarinii ? (Fapte V, 
3). Că diavolul îl ispiteşte pe om cu închipuiri, asta se vede din ispitirea 
Dumnezeu-Omului de către diavol: diavolul a arătat Domnului toate împărăţiile 
pământeşti şi slava lor într-un ceas de vreme (Luca IV, 5), adică în închipuire. Mintea 
noastră are capacitatea de a cugeta si capacitatea de a-si închipui; prin 
mijlocirea celei dintâi, ea îşi însuşeşte idei despre lucruri, prin mijlocirea celei 
de-a doua îşi însuşeşte imaginile lucrurilor. Diavolul, întemeindu-se pe cea 
dintâi capacitate, se străduieşte să ne împărtăşească gânduri păcătoase, iar 
întemeindu-se pe cea de-a doua capacitate se străduieşte să întipărească în noi 
imagini smintitoare. „Precum copilul mic şi lipsit de răutate", spune sfântul 
Isihie, „văzând un scamator, se veseleşte şi urmează scamatorului din 
nerăutate: aşa şi sufletul nostru, simplu si bun, fiind zidit astfel de Stăpânul Cel 
Atotbun, se veseleşte de momelile cele prin închipuire ale diavolului; înşelat 
fiind, se alipeşte de rău ca şi cum ar fi bine şi amestecă (uneşte) gândurile sale 
cu închipuirea momelii diavoleşti" 114 . închipuirea diavolească lucrează asupra 
sufletului în chip foarte vătămător, stârnind în el o deosebită împreună-simţire 
faţă de păcat. Arătându-se deseori, ea poate pri-cinui oîntipărire neştearsă, cât 
se poate de pierzătoare. Despre felul în care lucrează diavolul asupra omului 
prin atingere citim în cartea lui Iov (Iov, cap. I şi II) si în istorisirea evanghelică 
despre femeia pe care o legase satana cu o boală deosebită şi ciudată (Luca 
XIII, 10-16). Atingerile diavoleşti stârnesc patimile trupeşti şi nasc boli asupra 
cărora nu au efect obişnuitele mijloace omeneşti de tratament. - Toate aceste 
feluri ale bântuirilor diavoleşti le putem studia citind Vieţile Sfinţilor si scrierile 
Părinteşti alcătuite mai ales în scopul zidirii monahilor. Studiul lor în aceste 
scrieri e, însă, foarte neîndestulător: pentru a dobândi o cunoaştere 
mulţumitoare trebuie să le studiem prin cercare. Atunci când, prin harul lui 
Dumnezeu, duhul omenesc începe a se curaţi, el trece treptat de la cunoaşterea 
duhurilor la vederea lor duhovnicească. Această vedere este săvârşită cu 
mintea si inima, este dăruită de Duhul Sfânt. Ea e firească pentru mintea şi 
inima înnoite, precum vederea cea trupească este firească pentru ochiul 
trupesc, care nu vede fiindcă a învăţat să vadă, ci ca o însuşire firească, şi nu 
vede numai atunci când suferă de o boală care împiedică sau curmă lucrarea lui 
firească. 

Vederea duhovnicească a duhurilor e săvârşită cu mintea şi cu inima. 
Duhurile viclene sunt date în vileag de inimă; mintea nu este îndeajuns pentru 
acest lucru: ea nu poate deosebi doar prin puterile sale proprii chipurile 
adevărului de chipurile minciunii ce se ascund sub chipuri părut adevărate. 
Dreapta socotinţă duhovnicească se întemeiază pe simţirea duhovnicească, 
precum a zis şi sfântul Isaac Şirul: „înţelegerea duhovnicească este simţirea 



114 Cuvântul despre trezvie, cap. 43, Dobrotoliubie, tom 2. 

vieţii veşnice" 115 , sau, precum mărturiseau cei doi ucenici despre simţirea lor si 
despre însemnătatea acestei simţiri din vremea împreună-vorbirii cu Domnul, 
pe Care nu îl recunoscuseră nici cu ochii trupeşti, nici prin raţionamentul minţii: 
Oare nu ne ardea inima în noi când ne grăia (Domnul) m cale si când ne tâl-cuia 
Scripturile ? (Luca XXIV, 32). Tocmai această inimă, care a dat mărturie adevărată 
despre Domnul, dă mărturie adevărată şi despre duhuri, şi le cearcă dacă sunt 
de ia Dumnezeu (Iloaniv, 1) sau din împărăţia întunericului si urii. Să dea astfel 
de mărturie este în stare inima curăţită prin pocăinţă, înnoită de Sfântul Duh; 
dar inima aflată în robia patimilor şi dracilor este în stare să dea numai indicaţii 
mincinoase şi greşite. Din această pricină, Preacuviosul Varsanufie cel Mare a 
spus unui monah care îl întreba cum să deosebească gândurile venite de la 
Dumnezeu, cele venite de la fire şi cele de la draci: „Lucrul de care mă întrebi 
este al oamenilor ajunşi la măsură mare (a vârstei duhovniceşti). Dacă ochiul 
lăuntric nu va fi curăţit prin doftoriciri multe, nu va putea să scape de spini si 
mărăcini şi să culeagă strugurele ce întăreşte şi veseleşte inima. 
Dacă omul nu ajunge la măsura aceasta, nu poate deosebi (aceste gânduri), ci 
va fi batjocorit de draci şi va cădea în amăgire, dându-le crezare: fiindcă ei 
schimbă lucrurile cum vor, mai ales faţă de cei care nu le cunosc cursele" 116 , în conti- 
nuare, Marele Părinte spune: „Gândurile care vin de la draci sunt, mai întâi de 
toate, pline de tulburare şi întristare, şi atrag în chip ascuns şi subţire: fiindcă 
vrăjmaşii se îmbracă în haine de oi, adică insuflă gânduri părut drepte, dar care 
pe dinăuntru sunt lupi răpitori (Matei VII, 15), adică răpesc si amăgesc inimile 
celor lipsiţi de răutate (Romani XVI, 18) prin ceea ce pare bun, dar e în fapt 
vătămător. - Lumina care vine de la draci se preface mai pe urmă în întuneric. 
Orice ai auzi, ori ai gândi, ori ai vedea, de se va tulbura inima ta atunci fie si cât 
un fir de păr, să ştii că este de la draci", în alt răspuns, cel Mare a scris: „Să ştii, 
frate, că orice gând căruia nu îi este îna-inte-mergătoare seninătatea smereniei 
nu vine de la Dumnezeu, ci este în chip vădit din partea stângă. Domnul nostru 
vine lin, iar tot ce este vrăjmăşesc are loc cu tulburare. Chiar dacă dracii par 
îmbrăcaţi în haine de oaie, ei, fiind pe dinăuntru lupi răpitori, se dau în vileag 
prin tulburarea pe care o aduc: fiindcă s-a zis că după roadele lor îi veţi 
cunoaşte (Matei VII, 15-16). Să neînţelepţească Domnul pe noi toţi ca să nu ne 
lăsăm atraşi de dreptatea lor (cea părută)" 117 . Vom încheia Cuvântul nostru prin 
povaţa cu duhovnicească înţelepciune a Preacuviosului Macarie cel Mare: 
„Iubitorul virtuţii este dator să se îngrijească foarte pentru dobândirea dreptei 
socotinţe, ca să poată deosebi deplin binele de rău, ca să poată cerceta şi 
cunoaşte feluritele curse ale dracilor, prin care are diavolul obicei să strice 
oamenii ascunzându-se în spatele închipuirilor părut bune pe care le aduce 
minţii. De folos este să fim întotdeauna prevăzători, pentru a scăpa de urmări 
primejdioase. Nu te pleca din uşurătate insuflă-rilor de la duhuri, de-ar fi 
acestea chiar şi îngeri din cer, ci rămâi neclintit, supunând toate cercetării celei 
mai amănunţite cu putinţă; şi atunci când vezi ceva cu adevărat bun să 
primeşti, iar ceea ce se va arăta rău să lepezi. Nu-s nevădite lucrările harului 
Dumnezeiesc, pe care păcatul, chiar de ar lua înfăţişarea binelui, nu poate nici- 
decum să le dăruiască. Chiar dacă, potrivit Apostolului, satana se şi preschimbă 

115 Cuvântul 38. 

116 Răspunsul la întrebarea 59. 

117 Răspunsul la întrebarea 21. 

la arătare în înger luminat (II Corinteni XI, 14) pentru a-1 amăgi pe om, cu toate 
că înfăţişează vedenii de lumină, lucrarea cea bună nu poate, precum s-a spus, 
să o dea nicicum, ceea ce şi slujeşte drept semn limpede al lui. El nu poate să 
dea nici dragostea de Dumnezeu şi de aproapele, nici blândeţe, nici smerenie, 
nici bucurie, nici pace, nici înfrânarea gândurilor, nici ură faţă de lume, nici 
linişte duhovnicească, nici dorirea darurilor cereşti, nici nu poate îmblânzi 
patimile şi poftele -lucruri care alcătuiesc lucrarea vădită a harului, fiindcă s-a 
zis: Roadă duhovnicească este dragostea, bucuria, pacea şi celelalte (Galateni 
V, 22). Dimpotrivă, satana poate lesne împărtăşi omului trufie şi semeţie a 
minţii, fiind foarte în stare de acest lucru. Aşadar, când răsare lumina cea 
gândită în sufletul tău, după lucrarea ei o poţi cunoaşte 

dacă e de la Dumnezeu sau de la satana. Totuşi, şi sufletul însuşi, dacă are 
socotinţă sănătoasă şi poate alege binele de rău, va arăta fără întârziere dacă 
este bună sau rea prin simţirea înţelegătoare (cea duhovnicească). Precum 
oţetul şi vinul sunt la fel după înfăţişarea lor cea dinafară, dar limba cunoaşte 
îndată după gust deosebirea dintre ele, arătând care este oţet şi care este vin: 
aşa şi sufletul, prin puterea sa, prin simţirea sa duhovnicească poate într-adevăr 
să deosebească dăruirile Duhului Celui Bun de nălucirile vicleanului" 118 . Inima, 
adumbrită de harul lui Dumnezeu, învie întru viaţa duhovnicească, dobândeşte 
simţirea duhovnicească, necunoscută ei în starea de cădere, în care simţirile 
cuvântătoare ale inimii omeneşti sunt omorâte prin amestecarea cu simţirile 
dobitoceşti. Simţirea duhovnicească este numită pe bună dreptate „înţelegă- 
toare", fiindcă dătătorul ei este „Sfântul Duh, Lumina si Viaţa, si Izvorul Viu 
înţelegător, Duhul înţelepciunii, Duhul înţelegerii, Care este Dumnezeu si 
îndumnezeitor" (A treia stihiră samoglasnică la Vecernia Cincizecimii). Gustaţi si 
vedeţi (Ps. XXXIII, 8), repetăm spusa Sfintei Scripturi pe care deja am mai 
înfăţişat-o. Vederea duhovnicească, din care este dreapta socotinţă 
duhovnicească, apare din simţirea duhovnicească 119 . Hrana cea vârtoasă, spune 
Apostolul, este a celor desăvârşiţi, care prin multa obişnuinţă au simţirile 
învăţate spre aleerea binelui si răului (Evrei V, 14). Aşadar, dreapta socotinţă 
duhovnicească este partea creştinilor desăvârşiţi; sunt părtaşi la această 
bunătate cei ce au dobândit sporire însemnată în nevointa binecinstitoare; ea e 
străină de începători şi de cei necercaţi, chiar de ar fi aceştia chiar bătrâni după 
vârsta trupească. 

Şi atunci, ce să facă începătorii ? Intrând în monahism, ei intră totodată în 
luptă cu duhurile; după ce reguli sunt ei datori să se călăuzească pentru a nu 
cădea pradă neştiinţei lor, pradă răutăţii şi vicleniei duhurilor ? Sfinţii Părinţi ai 
Bisericii Ortodoxe răspund la această întrebare precum urmează: „Adevărata 
dreaptă socotinţă o dobândim nu altminteri decât prin mijlocirea smereniei celei 
adevărate, care stă în a descoperi Părinţilor nu doar ce facem, ci si ce gândim - 
ca să nu credem în nici o privinţă gândului nostru, ci întru toate să urmăm 
cuvintelor bătrânilor şi să socotim drept bine ceea ce încuviinţează ei. Această 
lucrare nu numai că îl ţine pe monah întru adevărata dreaptă socotinţă şi pe 
calea cea dreaptă, ci îl şi păzeşte dinainte de toate cursele diavoleşti. Cu 
neputinţă este celui ce îndreptea-ză viaţa sa după judecata şi sfatul celor sporiţi 



118 . Cuvântul IV, cap. 13. 

119 Despre simţirea duhovnicească, vezi Omilia VIII a Preacuviosului Macarie cel Mare şi 
Cuvântul I al Sfântului Simeon Noul Teolog. 

să cadă în amăgirea diavolească: întrucât chiar mai înainte de a se învrednici 
nevoitorul de darul dreptei socotinţe, însuşi faptul că arată şi descoperă 
părinţilor gândurile sale strică laţurile drăceşti şi le răpeşte puterea. Precum 
şarpele scos din gaura sa întunecată se străduieşte să se ascundă şi să fugă, 
aşa şi gândurile viclene, fiind scoase la iveală prin mărturisirea nefăţarnică şi 
arătarea lor, se străduieşte să fugă de om" 120 . Descoperirea gândurilor şi 
călăuzirea după sfatul părinţilor şi fraţilor sporiţi are lucrare de obşte pentru 
monahismul vechi. Ea e predanie apostolică: Mărturisiţi-vă unii altora păcatele, 
spune Apostolul lacov, şi rugaţi-vă unii pentru alţii ca să vă vindecaţi (lacov V, 16); iar 
Apostolul Pavel 

spunea despre sine că se îndeletnicea în cel mai osârduitor chip cu zidirea 
fiecărui creştin, că se străduia să îl înalţe pe fiecare la desăvârşirea creştină, că 
aşa lucra în el harul Sfântului Duh (Coloseni I, 28-29). în chip asemănător se 
purtau şi sfinţii povăţuitori ai monahismului din vechime: vase fiind ale Sfântului 
Duh, ei înălţau degrabă pe ucenicii lor la desăvârşire, făcându-i biserici ale lui 
Dumnezeu. De acest lucru ne putem încredinţa îndestul din scrierile lor care ni 
s-au păstrat. Nu cărunteţea, nu mulţimea anilor, nu înţelepciunea pământească, 
ci împărtăşirea Sfântului Duh îi ridica la treapta de povăţuitor, şi pe ascultătorii 
cuvântului îi atrăgea la vorbitor Cuvântul lui Dumnezeu, iar nu cuvântul propriu, 
omenesc. „Bine este", spunea Preacuviosul Cassian în Cuvântul amintit mai sus, 
„a nu ascunde gândurile noastre de părinţi, precum am zis; totuşi, ele trebuie 
descoperite nu cui se nimereşte, ci bătrânilor duhovniceşti, care au darul drep- 
tei socotinţe, nu luându-ne după anii si după cărunteţea lor. Mulţi, încrezându- 
se bătrâneţii şi mărturisindu-si gândurile, nu au primit tămăduire, ci au căzut în 
deznădejde din pricina neis-cusinţei celor ce le-au primit mărturisirea". Prea- 
cuviosul Avvă Moisi al Schitului a cerut sfat de la tânărul monah Zaharia, care 
trăia în Schit. 

Zaharia a căzut la picioarele bătrânului şi i-a zis: „Părinte ! Pe mine mă întrebi 
tu ?" Bătrânul i-a răspuns: „Crede-mi, fiule Zaharia, că am văzut Duhul Sfânt 
pogorându-Se peste tine, şi de aceea socot că e nevoie să te întreb" 121 . 
Descoperirea gândurilor si vieţuirea sub îndrumarea Părinţilor purtători de Duh 
erau socotite de către monahii din vechime un lucru atât de neapărat tre- 
buincios, încât monahii care lepădau această lucrare erau socotiţi între cei aflaţi 
în afara căii mântuitoare 122 . Odată cu slăbirea treptată a creştinismului a început 
să slăbească treptat si monahismul; au început să se împuţineze vasele vii ale 
Sfântului Duh; mulţi făţarnici, în scopul câştigului lumesc şi dobândirii slavei de 
la oameni, au început să facă pe sfinţii şi pe duhovniceştii, să atragă pe cei 
neîncercaţi printr-o mască alcătuită cu iscusinţă, să îi vateme şi să-i piardă. 
Deja sfântul Simeon Noul Teolog, care a trăit în veacul al X-lea după Hristos, 
spunea: „Cercetează Sfânta Scriptură si scrierile Sfinţilor Părinţi, mai ales pe 
cele făptuitoare, ca punând faţă în faţă cu învăţătura lor învăţătura şi purtarea 
dascălului şi bătrânului tău, să le poţi vedea (această învăţătură şi purtare) ca 
într-o oglindă şi să le poţi pricepe; ceea ce este în împreună-glăsuire cu 
Scriptura să-ţi însuşeşti si să păstrezi în gând, iar ceea ce este mincinos si rău 
să recunoşti şi să lepezi, pentru a nu fi amăgit. Să ştii că în zilele noastre mulţi 



120 Preacuviosul Cassian Romanul, Cuvântul despre dreapta socotinţă, Dobrotoliubie, tom 4. 

121 Patericul Egiptean. 

122 Avva Dorotei, învăţătură despre aceea că nu trebuie a se încrede omul în socotinţa sa. 

amăgitori şi dascăli mincinoşi s-au arătat" 123 . Odată cu trecerea vremii, dascălii 
purtători de Duh s-au împuţinat din ce în ce mai mult, precum ne înştiinţează cu 
durere Sfinţii Părinţi mai târzii. „Acum, povăţuitorii de acest fel s-au rărit 
foarte", spune Preacuviosul Nil Sorski, trăitor în veacul al XV-lea 124 . Impuţinându- 
se povăţuitorii duhovniceşti, Sfinţii Părinţi, din insufla-rea Sfântului Duh, care la 
bună vreme şi ca un Înainte-Ştiutor a purtat grijă de trebuinţa duhovnicească a 
monahilor vremurilor din urmă, au alcătuit multe scrieri ziditoare, care luate 
împreună definesc mulţumitor nevoinţa călugărească 125 . Aceste sfinte scrieri 
împlinesc întrucâtva lipsa de organe vii ale Duhului. Părinţii mai târzii deja 
propun spre călăuzire mai mult Sfânta Scriptură şi scrierile Părinteşti, aşa cum a 
făcut Noul Teolog, nedând deoparte nici sfatul, primit cu foarte multă 
prevedere, al părinţilor şi fraţilor trăitori în aceleaşi vremuri, în condiţiile feririi 
cât mai depline cu putinţă de împrăştiere şi de orice relaţii dinăuntrul şi 
dinafară mănăstirii, ale păstrării cu osârdie a duhului întru gânduri şi simţă- 
minte de smerenie şi pocăinţă. Foarte ostenicioasă şi foarte îndelungată este 
sporirea monahală adusă de această lucrare: însă această lucrare este cea 
dăruită de Dumnezeu timpului nostru, şi suntem îndatoraţi să ne folosim cu 
evlavie de darul lui Dumnezeu, cel dat nouă spre mântuire. Vremea îndelungată 
pe care o ia sporirea, mulţimea poticnirilor smeresc şi fără să vrem duhul 
nostru, atât de înclinat spre slavă deşartă şi seme-ţie, ne aduc cunoaşterea cea 
de mult preţ a neputinţelor noastre, duc la nădăjduirea numai în mila lui 
Dumnezeu. Asemenea nădejde nu ruşinează (Romani V, 5). De ce nu ni s-au dat 
aripile de foc ale monahismului de demult, cu care el trecea în zbor, cu uşurinţă 
şi putere, marea patimilor, precum i s-a descoperit unuia dintre marii Părinţi din 
vechime ? 126 Acestea sunt judecăţile lui Dumnezeu, care întrec înţelegerea 
noastră; cercetarea lor ne este oprită: ea ar fi o osteneală deşartă, întreprindere 
trufaşă şi nelegiuită 127 , că necercate sunt judecăţile Lui si neurmate căile Lui. Că 
cine a cunoscut gândul Domnului ? Sau cine s-a făcut Lui sfetnic ? Aceluia slava 
în veci (Romani XI, 33-36). 

încheiere 
Chemaţi fiind de milostivirea lui Dumnezeu la vieţuirea monahală, să întrebuin- 
ţăm toată osârdia în vederea dobândirii cunoştinţelor şi stărilor duhovniceşti de 
o necesitate vitală pentru mântuirea noastră. Să nu ne satisfacem curiozitatea 
deşartă, dorinţa de cunoaştere deşartă si nefolositoare. Cumplit lucru este a îţi 
îngădui uşurătate în nevoinţa sfântă: roadele acestei uşurătăţi pot fi vătămări 
grele, anevoie de vindecat, nu rareori însăşi pierzarea. Să ne străduim a căuta 
sărăcia duhului, plânsul, blândeţea, flămânzirea de dreptatea cerească. Să îl 
rugăm pe Dumnezeu ca El să ne descopere păcatele noastre şi să ne 
învrednicească a aduce pentru ele adevărată pocăinţă ! Să îl rugăm pe 
Dumnezeu ca El să ne descopere căderea omenirii, răscumpărarea ei de către 
Dumnezeu-Omul, scopul pribegiei noastre pământeşti şi veşnicia care ne 
aşteaptă fie în nesfârşite desfătări, fie în nesfârşite chinuri; să ne pregătească şi 



123 Dobrotoliubie, cap. 33, tom 3. 

124 Predoslovia la Tipic. 

125 Acest gând poate fi aflat în Viaţa Preacuviosului Paisie Velicikovski, preaiscusit povăţuitor al mo- 
nahilor, care s-a săvârşit la sfârşitul veacului al XVIII-lea. Viaţa şi scrierile lui au fost editate de 
către Mănăstirea Optina în anul 1847. 

126 Patericul Egiptean, Preacuviosul loan Colov. 

127 Patericul Egiptean, Preacuviosul Antonie cel Mare. 

să ne facă în stare de fericirea veşnică, să înlăture de pe noi peceţile şi să 
nimicească zapisele potrivit cărora trebuie să fim aruncaţi în închisorile iadului! 
Să îl rugăm pe Dumnezeu să ne dăruiască curăţie şi smerită cugetare, a căror 
roadă este dreapta socotinţă duhovnicească, care deosebeşte fără greş binele 
de rău! Dreapta socotinţă duhovnicească smulge obrăzarul [masca] de pe 
lucrările patimilor noastre, care adeseori se înfăţişează celor neîncercaţi şi 
pătimaşi ca lucrare a celui mai înalt bine şi chiar ca lucrare a harului Dum- 
nezeiesc; dreapta socotinţă smulge obrăzarul e pe duhurile căzute, obrăzar prin 
care ele se străduieşte să se ascundă pe sine şi să ascundă cursele lor. Să îl 
rugăm pe Dumnezeu să ne dăruiască vederea cea duhovnicească a duhurilor, 
prin mijlocirea căreia să le putem zări în gândurile şi închipuirile aduse de către 
ele, să rupem împărtăşirea cu ele în duhul nostru, să aruncăm de pe noi jugul 
lor, să ne izbăvim din robie! în împărtăşirea cu duhurile căzute şi în înrobirea 
noastră de către ele stă pierzania noastră. Să ne înfrânăm de la dorinţa şi 
năzuinţa neştiutoare, pierzătoare, de a vedea vederi trupeşti, afară de 
rânduiala pusă de Dumnezeu ! 

Cu supunere si evlavie să urmăm învăţăturii Sfinţilor Părinţi, predaniei Bisericii 
Ortodoxe ! Cu evlavie să ne supunem rânduielii lui Dumnezeu, Care acoperă 
sufletul nostru cu perdele şi scutece groase pe vremea pribegiei noastre pă- 
mânteşti, Care ne-a despărţit de duhurile zidite, Care ne-a îngrădit şi ne apără 
de duhurile căzute. Nu avem nevoie de vederea trupească a duhurilor pentru 
săvârşirea multostenicioasei călătorii pământeşti. Pentru aceasta este nevoie 
de alt luminător, şi acesta ni s-a dat: Făclie picioarelor mele este Legea Ta, si 
lumină cărărilor mele (Ps. CXVIII, 105). Cei ce călătoresc sub strălucirea ne- 
curmată a luminătorului care este Legea lui Dumnezeu nu vor fi amăgiţi nici de 
patimile lor, nici de duhurile căzute, precum dă mărturie Scriptura: Pace multă 
este celor ce iubesc Legea Ta, si nu este lor sminteală (Ps. CXVIII, 165). Acest 
luminător descoperă toate primejdiile vădite şi ascunse din calea noastră; 
descoperă nu doar căderea noastră, nu numai duhurile căzute, ci chiar şi minu- 
nile lui Dumnezeu: Mai mult decât pe vrăjmaşii mei m-ai înţelepţii cu porunca 
Ta, spune Prorocul. Depărtaţi-vă de la mine, cei ce vicleniţi, voi nu aveţi loc: fiindcă 
eu mă îndeletnicesc neîncetat cu cercetarea legii Dumnezeului meu. Legea Lui 
cugetarea mea este de-a lungul întregii zile şi întregii nopţi, de-a lungul întregii 
mele vieţi, pe care cu dreptate pot să o numesc „zi", fiindcă e luminată de către 
legea lui Dumnezeu, şi cu dreptate pot să o numesc „noapte", fiindcă beznele 
ce vin de la stăpânitorul întunericului precumpănesc în societatea omenească 
(Ps. CXVIII, 98, 115, 97). Porunca Domnului este strălucită: ea luminează ochii cei 
gândiţi (Ps. XVIII, 9): nu poate să se ascundă de ei păcatul ce se preface că-i 
virtute, nici demonul întunecat care îşi pune mască de înger luminat. 

La vremea potrivită, hotărâtă numai de Dumnezeu şi cunoscută numai de 
Dumnezeu, negreşit vom păşi în lumea duhurilor. Vremea aceasta nu e departe 
de nici unul din noi! Preabunul Dumnezeu să ne dăruiască a petrece viaţa pă- 
mântească în aşa chip încât încă din vremea ei să stricăm împărtăşirea cu 
duhurile căzute, să intrăm în împărtăşire cu duhurile sfinte; în aşa chip încât pe 
acest temei să fim, după ce ne vom fi dezbrăcat de trupuri, număraţi cu 
duhurile sfinte, iar nu cu duhurile lepădate. Atunci, întru nepovestită bucurie, 
vom vedea atât cetele sfinţilor îngeri cât şi cetele sfinţilor oameni întru 
minunatele lor sălaşuri nefăcute de mână, la veşnica lor prăznuire 

duhovnicească. Atunci îl vom cunoaşte si vedea pe heruvimul cel căzut 
dimpreună cu taberele lui cele întunecate: atunci vederea dăruită de Dumnezeu 
a dracilor - acestor făpturi preanefericite - va îndestula pe deplin curiozitatea 
noastră cea în Domnul, fără nici o primejdie pentru noi, fiindcă vom fi atunci 
pecetluiţi de degetul lui Dumnezeu întru ne-schimbare şi neputinţă de a mai fi 
amăgiţi şi vătămaţi de către rău. Amin. 

